
M.V. Houtprodukte 
bied aan: 


Lamelhout- 
enige lengte, 
enige grootte, 
enige vorm. 


Wanneer u néu lamelhout bestel, 
weet u presies wat u kry. U weet 
Ook presies hoe om dit te kry en 
wanneer udit gaan kry. 
M.V. Houtprodukte— die grootste 
vervaardigers van lamelhout in die 
Suidelike Halfrond —bied u 'n 
diens wat volledige spesifikasies, 
ASOOK voor-vervaardigingsadvies 
insluit. 
Ons produkte is natuurlik van die 
allerbeste gehalte wat vandag in 
Suid-Afrika beskikbaar is. In enige 
lengte of wydte, of voorafver- 
vaardig volgens spesifieke grootte 
en vorm. 
M.V. Houtprodukte haal alles uit 
om u van die beste moontlike 

diens te voorsien. 










*DENLAM 
Nywerheidsafgewerkte 
lamelhoutbalke van dennehout 
vir strukturele aanwending. 


*ORNALAM 

Lamelhoutbalke van denne- 
hout virstrukturele aanwending 
met argitektoniese afwerking. 
Ideaal vir gebruik waar die 
volle prag van die hout tot sy 
reg moet kom. 





*SALIGLAM 

Die aristokraat onder lamel- 
houtbalke. Verleen 'n ryk 
effek aan kerke, openbare 
geboue sowel as huise. 


MV Houtprodukte (Edms) Bpk, 


Martinus Rasstraat, ROSSLYN. 0200 Tvl Posbus 69, ROSSLYN. 0200 Tel. 588-2811 
SANDTON CITY Posbus 78509, SANDTON Tel. 784-0330 Johannesburg 
DURBAN Posbus 101. PINETOWN. 3600 Tel. 7-6413 

ss DIÉ BLYE BOODSKAP 





Dit is opskrif in die titel van die jongste proef- 
vertaling van 'n gedeelte van die Bybel in Afrikaans. 
'n Paar jaar gelede te wete gedurende 1971 het daar 
reeds 'n soortgelyke proefvertaling van 'n Bybel- 
gedeelte in Afrikaans verskyn. Toe is vertaal uit die 
Ou Testament die volgende boeke: 1 Samuel, Amos 
en Maleagi, en uit die Nuwe Testament die Evan- 
gelie na Johannes sowel as die Briewe van Paulus 
aan die Kolossense en die Filippense. 


'n Gepaster jaar vir so 'n welkome vertaling as 
wat hierdie Taaljaar is, is nie denkbaar nie. Honderd 
jaar gelede is immers die eerste proewe van 'n 
Bybelgedeelte in Afrikaans gepubliseer, die baan- 
brekerswerk van die manne van die Genootskap van 
Regte Afrikaners in die Paarl in die Kaap Provinsie. 


Aan die voltooiing van die vertaling van die 
ganse Heilige Skrif word ywerig en met groot toe- 
wyding deur die komitee bestaande uit die beste 
kragte op hierdie gebied uit die drie onderskeie 
Afrikaanse kerke gewerk en ons kyk daarna uit dat 
God die werk voorspoedig wil maak en sy seën 
aan die vertalers wil gee, sodat ter gelegenertyd ons 
'n nuwe verbeterde vertaling sal kan hê. 


Ons sê: 'n Verbeterde vertaling want dit is 
moontlik omdat die wetenskap op hierdie gebied 
so gevorder het dat enkele dele van die Bybel deur 
nuwe fondse van ou Bybelgedeeltes, soos onder- 
ander die uit die grotte in die omgewing van die 
Dooie See, nou beter vertaal kan word. 


Daarby kom dat ook ons taal, soos elke le- 
wende taal gegroei het sedert 1875 asook sedert 
1933 toe die eerste komplete Bybel in Afrikaans 
uitgegee is. Nuwe woorde en uitdrukkings, nuwe 
idiome is in die tyd gevorm. Oues het nuwe bete- 
kenisse gekry. Baie ou woorde en uitdrukkings is 
nie meer so bekend vir die jonger geslag in ons 
volkslewe nie. Sulke woorde soos goedertierend- 
heid, soenverdienste en dergelike meer word nie 
meer deur die jongmens van ons tyd verstaan nie, 
en alles moet gedoen word om te voorkom dat hulle 
die Woord nie meer goed verstaan nie, of dat die 
Blye Boodskap hulle nie meer goed aanspreek nie. 


Hierdie vertaling is dan ook veel meer in die 
Afrikaanse idioom oorgesit. Ons gee hier enkele 
sprekende voorbeelde daarvan. ,,Hy wat sonder 
sonde is” in Joh. 8:10 word ,,hy wat 'n skoon 
gewete het”; ,in die loop van veertig dae” word 
gedurende veertig dae”; ,tot aan die uiterste van 
die aarde” is nou vertaal ,,tot aan die uithoeke van 
die aarde” (Hand. 1:8); ,,Petrus het die leiding ge- 
neem' in plaas van ,,in die midde opgestaan en...” 
Hand 1:25 en 26 wat in die ,ou' vertaling minder 
goed en lomp vertaal is, naamlik ,,om die lot van 
hierdie bediening en apostelskap te verkry, waarvan 
Judas afgewyk het om heen te gaan na sy eie 

plek ... en hy is verkies om saam met die elf apos- 
tels te wees”, is nou veel beter weergegee naamlik 
,om as apostel te dien in die plek wat Judas leeg 
gelaat het toe hy gegaan het na waar hy hoort... 
so is hy gekies as die twaalfde apostel.” 


In die Pinksterverhaal kom daar ook 'n paar 
verbeterde en duideliker wysiginge voor. So word 
vertaal in Hand. 2:13 ,,Hulle is dronk” en nie meer 
,,hulle is vol soet wyn” nie. In die toespraak van 
Petrus met die Pinkstergeleentheid word van Chris- 
tus gesê ,,sy liggaam het nie vergaan nie” in plaas 
van ,,sy vlees ook nie verderwing gesien nie” (2:31) 
en in vers 26 ,,ek het die verwagting dat my liggaam 
sal lewe” in plaas van ,,ook sal my vlees nog rus in 
hoop”. 


In die Psalmboek is ,,hert”” in Psalm 42 vervang 
met ,,wildsbokkie'” wat veel meer spreek tot ons. 
Die bekende vers in hierdie mooi psalm: ,,Wat buig 
jy jou neer, o my siel, en is onrustig in my?” lees 
nou: ,,Mens, waarom is jy So terneergedruk en 
waarom kerm jy so?” (vers 6.) En vers 8 ,,Die vloed 
roep na die vloed by die gedruis van u waterstrome: 
al u bare en u golwe het oor my heengegaan” word 
nou weergegee: ,,Waar die waters teen mekaar raas 
en u waterstrome ruis. U het golf na golf oor my 
laat slaan.” 


In die spelling het daar hier en daar vernuwing 
gekom. Die ,,h” het verdwyn by sulke name soos 
Tomas Bartolomeus, Matteus. In Teofilus het die 
,Ph' plek gemaak vir die ,,f”. 


Jesus spreek die vrou in Johannes 8:10 nie 
meer aan as ,,vrou” nie, maar as ,,mevrou'” en 
,manne” is nou vervang met die meer gangbare 
mans”. 


Hier en daar kom vir my Transvaalse taalgevoel 
die woordjie ,,vir”” nog teveel voor, as ook die ,,teë” 
mct sy lastige dotjies in plaas van ,,teen'” soos in 
teenstanders. 


Groot waardering word uitgespreek vir die 
Woordelys” agter in waar 'n reeks van vreemde 
woorde verklaar word soos ,,abba'”, ,,gebedsriem'”, 
,korban'', ,,sela”, ,,doderyk”, wat vir baie Bybel- 
lesers tot 'n goeie hulp sal wees. 


Samevattend kan gesê word, dat hoewel die 
nuwer vertaling hier en daar vreemd sal aandoen 
en die Bybellesers geliefde woorde en uitdrukkings 
sal mis, tog sal na nadere kennismaking die waar- 
dering vir die nuwe vertaling geleidelik toeneem. 


As Bybellesers en -liefhebbers is ons die ver- 
talers, wat ure der ure aan hierdie vertaalwerk gewy 
het, opreg dankbaar vir hulle goeie werk en vertrou 
ons dat dit onder die geseënde hand van die Here 
sal meewerk tot trouer Bybelgebruik en verstaan 
van wat die Here tot ons wil spreek. 


Joh. Dreyer 










































































DIE WERELDRAAD 
VAN KERKE EN 


RASSISME 


Die Wêreldraad van Kerke (WRK), wat al- 
meer ontpop as 'n semipolitieke organisasie met 'n 
godsdienstige vernis, en te velde getrek het teen 
rassisme onder andere in Suider-Afrika en selfs 
groot somme geld bestee het in die bestryding 
daarvan, het met sy jongste kongres in Nairobi in 
eie boesem te doen gekry daarmee. En dit nogal op 
twee maniere. Met die benoeming van komitees het 
dit na vore gekom toe afgevaardigdes uit Afrika en 
Asië nie genoeë wou neem met die aanbevole 
benoemings nie, maar hulle eie manne wou instoot. 
Toe moes afgevaardigdes uit Westerse lande daar- 
teen opkom. Ons het dit al voorsien en voorspel 
indertyd met die benoeming van die derde sekre- 
taris van die Wêreldraad van Kerke. Ons het toe 
gesê: Hierdie keer sal dit 'n nie-blanke moet wees, 
en so het dit gebeur en is die huidige sekretaris en 
linkse teoloog uit die Wes-Indiese eilande, dr. Potter, 
benoem. Onder sy leiding en dié van die voorsitter, 
dr. Thomas uit Indië, sal dit ook hierby nie eindig 
nie. 


Oor die politiek 

Die haatlikheid teen Suid-Afrika, wat hulle as 
'n rassistiese land beskou, het op rassistiese gronde 
na vore gekom. Verteenwoordigers uit kerke in 
Afrika met eerwaarde Carr, die sekretaris van die 
All African Council of Churches” op die voorgrond, 
het beswaar aangeteken dat die Duitse regering sal 
help met die daarstelling van 'n kernkragsentrale. 
'n Verklaring daarvan deur dr. Class wou hulle nie 
aanvaar nie. Hulle het kwaai verset aangeteken en 
selfs die dreigement uitgespreek, dat hulle sal voort- 
gaan om beswaar daarteen te opper totdat hulle 
deur die Evangeliese Kerk van Duitsland self, en nie 
deur dr. Helmut Class, die sinodale-voorsitter van 
daardie kerk, die versekering kry dat die antwoord 
uit Duitsland nie die antwoord van die voorsitter is 
nie, maar die amptelike antwoord van die Duitse 
Evangeliese Kerk self. 

Ook hier kry die Wêreldraad van Kerke in eie 
boesem met rassisme te doen, want toe dit bekend 
geword het 'n paar jaar gelede dat lande soos Sjina 
of Indië kernwapens gaan vervaardig, het eerwaarde 
Carr en ook die Wêreldraad van Kerke geswyg soos 
die graf, maar as Suid-Afrika sy atoomkrag ont- 


IN EIE BOESEM 


wikkel dan skreeu die mense wat teen rassisme 
optree. 


Vyandskap teen Suid-Afrika 

Die diskriminasie teen Suid-Afrika het hiermee 
nie geëindig nie. Elke geleentheid wat hom voor- 
doen, moet benut word om Suid-Afrika in die ver- 
leentheid te bring. Die Wêreldraad van Kerke het 
immers van meerdere ,wêreldse' middels gebruik 
gemaak in sy stryd teen Suid-Afrika naamlik met 
sy boikotveldtog teen beleggings in ons land. Ook 
die buitelandse banke moet die knie buig vir hierdie 
semipolitieke mag, die Wêreldraad van Kerke. Maar 
die handel se god is die geldmag en nie die Wêreld- 
raad van Kerk nie. Die finansiële belange gee hier 
die deurslag en nie politiek geinspireerde rassistiese 
Wêreldraadsbesluite nie. Die groot Europees-Ameri- 
kaanse Bankkorporasie wou die knie nie buig om 
nie in Suid-Afrika te belê nie. Hulle laat hulle deur 
ander oorwegings as die Wêreldraad van Kerke lei. 

Maar die semi-politieke grootbaas uit Genéve 
het met die weiering geen genoeë geneem nie. Die 
geldmag moet dan maar 'n les geleer word! Hulle 
word geboikot, dit wil sê daardie banke in Amerika 
en in Wes-Europese lande: Engeland, Amerika, Wes- 
Duitsland, Frankryk, Oostenryk, België en Neder- 
land. 

Die rassistiese ywer van die here van die 
Wêreldraad van Kerke het hiermee die ,eks-katedra- 
ban' oor die handelsbanke uitgespreek. Soos die 
kerk van Rome in die middeleeue wou domineer 
oor die wêreldlike owerhede, so wil die Wêreldraad 
van Kerke nou dit oor die banke met hulle handels- 
belange doen. Die interessante situasie het nou ont- 
staan dat die banke weier om lenings aan Suid- 
Afrika te beëindig, maar die Wêreldraad van Kerke 
gaan voort met sy lewering van geldelike steun aan 
die terroriste in hulle kommunistiese stryd teen 
Suid-Afrika. 


Sal die oë oopgaan? 

Miskien sal die ,,kopuitsteek” van rassisme in 
eie boesem die oë van sommige afgevaardigdes wat 
by die kongres in Nairobi was, laat oopgaan om 
die balk in eie oog te sien. 

Joh. Dreyer 





ANDER SÊ 


Marxisme, veral in die vorm van neo- 
Marxisme, het 'n groeiende invloed. 
Daar is selfs sommige Gereformeerde 
teologiese studente wat uitgesproke 

Marxiste is. 


Prof. J. L. Helberg 
in Die Kerkblad 


Albei is ewe gek. 


Vroeër moes 'n mens in Nederland 
as kerklid anti-rewolusionêr wees. Nou 
moet jy as kerklid rewoiusionêr wees. 


Die nuwe geslag verwerp materia- 
lisme. Nadat hulle na verdowing, oos- 
terse godsdienste en okkultisme die 
toevlug geneem het, keer duisende 
jong mense nou na Jesus Christus toe. 


Patyn Billy Graham 

NE ERGER OORDENKING WNEEEEEEEEEEEENEEEEEEEEG 
DIE LOFSANG VAN DIE LYDENDE HEILAND 


Skriflesing: Matt. 26:17 tot 30 
Teks: Matt. 26:30 


“EN nadat hulle die lofsang 
gesing het, het hulle uitgegaan 
na die Olyfberg.” 


Die pasga leer ons uit die Bybel ken 
as die godsdienstige fees waarmee die 
Jode die uittog uit Egipte herdenk 
het. In die fees het hulle weer die plaag 
van die dood van die eersgeborenes, 
die bloed aan die deurkosyne en die 
redding van God herleef. Net soos ons 
erediens gewoonlik 'n sekere vaste 
patroon het, so het die maaltyd van 
die pasga ook op 'n vaste patroon ver- 
toop. Dit het onder ander bestaan uit 
Skriflesing, die eet van ongesuurde 
brood, die drink uit die wynbeker en 
die sing van psalms. Volgens hierdie 
patroon is die maaltyd altyd afgesluit 
met die sing van Psalms 114 tot 118, 
as lofsang. 





DS. P. R. PRINSLOO 





Ook Jesus en sy dissipels het op 
dieselfde manier die pasga gevier. 
Jesus het nie die uiterlike vorm of 
patroon verander nie. Tog het Hy die 
hele betekenis van die pasga verander. 
Wanneer Hy die brood breek en aan 
die dissipels uitdeel, sê Hy: ,,Neem, 
eet, dit is my liggaam.” Net so sê Hy 
van die wyn: ,,Drink almal daaruit. 
Want dit is my bloed, die bloed van 
die nuwe testament...” Hulle daar 
aan tafel saam met Hom het geweet 
wat Hy daarmee bedoel, want in die 
Joodse gedagtegang is die liggaam en 
die bloed die twee bestandele van die 
offer wat by die offer vanmekaar ge- 
skei word. Met hierdie woorde teken 
Jesus die lot wat op Hom wag, af as 
die lot van 'n offer. Sy liggaam sal 
verbreek word en in sy gebrokenheid 
sal dit aan ander ten goede kom, want 
hulle kan daaraan, soos aan die ver- 
soenende werk van 'n offer, deelkry. 
Hy word 'n gawe aan elkeen wat Hom 
ontvang. Hy bring 'n redding, veel 
groter as die redding uit Egipte: Hy 
word 'n skuldoffer aan God, sodat 
elkeen wat aan Hom deel kry, se 
sondeskuld vergewe, uitgewis en be- 
taal word. Die lewenslas word lewens- 
lus, want dit word deur Hom geheilig. 
Die dood gaan kragteloos verby en 
die ewige lewe word 'n werklikheid. 


Na hierdie getuienis van sy offer, 
klink dit byna onbegryplik dat Jesus 
aan die einde van die maaltyd nog die 
lofsang saam met sy dissipels kan 
sing. Want, terwyl Hy daar sing, staan 

Hy reeds in die midde van sy lyding. 
Die planne van Judas se verraad is 
alreeds gesmee. In die verhoor wag 
daar spot en vernedering, geselslae 
en 'n doringkroon. Eindelik sal die kruis 
en die dood kom. Sy lewe sal verbreek 
word soos brood verbreek en weerloos 
verkrummel word onder die vingers 
van 'n man se hand. Maar, in dit alles 
sing Hy. Saam met sy dissipels sing 
Hy lofpsalms. Hy sing oor die wonder 
van die uittog, oor die heerlikheid van 
die Here en die nietigheid van die af- 
gode; Hy sing die danklied van 'n ver- 
loste en feesvierende. 

Dit is nie so dat hierdie lyding Hom 
nie raak nie. Inteendeel, sy angs is so 
groot dat Hy na die maaltyd uitgaan 
na die Olyfberg waar Hy in die stilte 
van Getsemane gaan bid: ,,My Vader, 
as dit moontlik is, laat hierdie beker 
by My verbygaan; nogtans nie soos 
Ek wil nie, maar soos U wil.” Hierdie 
angs sou nog uitloop op die wan- 
hoopskreet aan die kruis: ,,My God, 
my God, waarom het U My verlaat?” 
So bring Hy die offer. So is Hy die 
lydende Kneg van God. In hierdie nag 
van lyding klink daar egter ook 'n lof- 
psalm — die lofsang van die lydende 
Heiland. 

Ons verstaan die lied van die Heiland 
2nigsins beter as ons self die Psalms 
114 tot 118 nalees. Dan sien ons dat 
dit almal blye oorwinningsliedere is. 
Vir eeue is hulle asof vanselfsprekend 
deur die Jode gesing. Maar, in die 
mond van Jesus kry daardie psalms 
nuwe betekenis, so asof hulle nuwe 
lewe kry, omdat hulle dan eers werk- 
lik tot hulle reg kom. Die oorwinning 
waarvan daar sprake is, word dan die 
oorwinning oor al die magte van die 
sonde, duiwel en dood. Dit is die oor- 
winning van die Koning van die konink- 
ryk van die hemele oor die wêreld, 
deur die heilige lyde en sterwe van die 
Heer. Die Ou Testament het alreeds 
daardie boodskap gedra en as dit in 
die mond van Jesus weerklink, ver- 
staan ons wat dit beteken as daar 
staan: ,,Julle is geseënd deur die 
HERE wat die hemel en die aarde ge- 
maak” (Ps. 115:15) of ,,U het my siel 
gered van die dood, my oog van trane, 
my voet van struikeling” (Ps. 116:8) 
of ,Die steen wat die bouers verwerp 
het, het 'n hoeksteen geword... Die 
HERE is God en Hy het vir ons lig ge- 
gee.” (Ps. 118:22, 27). Al was daar 
in die mond van die hoëpriester selfs 
verwerping; al is Jesus uit die tempel 
verdrywe; al lyk ook sy dood aan die 
kruis tussen misdadigers na totale 
neerlaag, is Hy in en deur dit alles die 


ewige Oorwinnaar. Slegs deur daardie 
stryd kon Hy die Godsoorwinning be- 
haal oor al die duister magte wat u 
en my lewe bedreig. Wanneer die kruis 
op Golgotha afgebreek is, wanneer die 
graf leeg is, wanneer die Olyfberg die 
berg van die hemelvaart geword het, 
dan word dit duidelik dat die lofsang 
van die Heer gepas was omdat die 
oorwinning verseker was. 


Hierdie lofsang van die Heiland is 
ook die oorsprong, die fondament van 
wat al ons sang tot God vanuit hierdie 
sonde-vervloekte aarde behoort ta 
wees. Ons vind in daardie sang ook 
die voorbeeld van alle ware blydskap 
wat daar in die geloof vir elke Christen 
opgesluit lê. Die lydenstyd is blye tyd 
vir ons —  oorwinningstyd en vry- 
heidstyd. Ons blydskap in die lewe 
hang nie net af van die uitwendige, 
sigbare omstandighede in ons lewe 
nie. Selfs deur terugslae en pyn en 
smart en lyding vind ons lewe die 
ware doel en eindpunt in Jesus ons 
Verlosser. Jesus het in sy stryd vir 
ons, 'n lied aan ons voorgesing sodat 
ons Hom dit agterna kan sing. Ons 
kén roem in ons verdrukkinge, ons kên 
loof in ons lyding, ons kên sing in die 
nag van ons lewe, ons kên ons kruis 
blymoedig dra. Want in ons hart is 
daar alreeds die beginsel van die ewige 
vrede en vreugde, as ons weet: Deur 
die lyding van Jesus vind ons die 
ewige heil Jesus het ons grootste 
vyand, die dood, vir ons oorwin! Daar- 
om kan ons saamsing, 'n lofsang tot 
God, selfs oppad na ons Getsemane, 
wat eens die berg van hemelvaart 
word. 


,Loof die HERE alle nasies! Prys 
Hom, alle volke! 


Want sy goedertierenheid is ge- 
weldig oor ons, en die trou van die 
HERE is tot in ewigheid. Halleluja!” 
(PSIGE) 

Amen. 





Die majesteit van die Christendom, 
selfs van die kerklike Christendom, 
wat 'n geweldiger krag en realiteit is 
in die wêreld as al die ander geestelike 
magte, is maar 'n weerglans van die 
glorie van Jesus. Immers Hy rig ons 
lewe op 'n gemeenskap van hoër orde, 
op 'n nuwe werklikheid, op 'n konink- 
ryk van God. Dit gee die besielende 
perspektief: in goedheid, kennis, skoon- 
heid Iê ontplooiing van ewigheids- 
waarde. 


Prof. dr. J. de Zwaan 








RADIODIENS OP VERSOEK GEPLAAS 





Donderdag 22 Mei 1975 
Lees Psalm 118:14-29 


Psalm 118:16: 
Die regterhand van die Here doen 
kragtige dade. 


Wat 'n wonderlike psalm is Psalm 
118. Ons lees dit dikwels en in sy be- 
rymde vorm sing ons dit graag. Dit is 
vol geloofsoortuiging, vol lof en dank- 
baarheid. Ek wonder of u nie die psalm- 
digter beny nie? Hoe kan hy dit so uit- 
jubel van die kragtige dade van die Here 
en in u lewe is daar geen kragtige dade 
nie? Kan 'n mens iets merk van die reg- 
terhand van die Here of sit Hy daar ver 
bo in die hemel sonder om iets vir ons 
op aarde te doen? 


DS. A. BRANDT 


Ongelukkig voel ons dikwels so, en 
die moeilikheid is dat ons so 'n soort 


godsdiens het — 'n godsdiens waar 
God 'n klein rol speel. Ons glo wel in 
God — ons is nie ongelowiges nie — 


maar ons sou baie verbaas wees as ons 
vind dat God werklik iets doen. Daar- 
teenoor is die geloof van die psalm- 
digter heeltemal anders. Hy glo, hy 
weet, hy ervaar: Die regterhand van die 
Here doen kragtige dade. Daar moes 
iets in sy lewe gebeur het wat sy ge- 
loof lewendig gemaak het. God is vir 
hom nie meer 'n voorwerp van abstrak- 
te aanbidding nie maar 'n lewende krag 
in sy lewe en hy vind dit wonderlik! 

Ek wil probeer om die geloof van die 
meeste van ons te skilder. Ons het dit 
natuurlik oorgeërf en is daarin opge- 
voed, wat goed en reg is. Verder glo 
ons almal dat die kerk 'n nuttige en 
nodige instelling is wat ondersteun 
moet word. Ons glo dat die voorskrifte 
van die Christelike geloof goed is, dat 
dit toegepas behoort te word en dat 
as almal daarvolgens lewe die wêreld 
ʼn beter plek sal wees. Maar dit is al 
asof daar iets ontbreek, iets wat 'n 
verskil maak tussen 'n formele konven- 
sionele geloof en 'n lewende herskep- 
pende werklikheid. As ons geloof werk- 
likheid geword het, kan ons ook saam 
met die psalmdigter dit uitjubel: Die 
regterhand van die Here doen kragtige 
dade. 

Ons kan dit vergelyk met die ervaring 
van mediese navorsers. Hulle soek die 
kuur vir 'n sekere kwaal en hulle weet 
dat daar allerhande teorieë bestaan; hul- 
le eksperimenteer en pas toe, maar dit 
beteken alles niks totdat hulle die regte 


DIE REGTERHAND VAN 


ding gevind het. Dan kan hulle sê: dit 
werk. Hierdie medisyne doen kragtige 
dade. Dit genees. 


So moet ons geloof wees. Daar is 
baie mense wat dit ondervind het. Daar 
is byvoorbeeld 'n vrou wat in 'n on- 
moontlike toestand verkeer. Sy is be- 
vrees en wanhopig, maar uiteindelik 
werp sy haar in haar wanhoop op die 
genade van die Here en — wonderlik! 
— daar is krag, daar is verlossing en 
genesing. Dan is haar geloof nie meer 
'n formele godsdiens nie maar 'n le- 
wende krag. 


Of daar is 'n man wat deur sy vyande 
verontreg is. Hy is vervul met weersin, 
wrok en haat sodat hy daarvan siek 
word. Dan lees hy die Bergpredikasie. 
Hy probeer 'n eksperiment naamlik om 
vir sy vyande te bid. In die begin gaan 
dit maar moeilik, maar langsamerhand 
word sy gebed meer opreg. Sy nega- 
tiewe houding van verbittering en haat 
verander in 'n positiewe houding van 
'n goeie gesindheid en sy hele uitkyk 
verander. Hy word geestelik gesond, en 
hy kan sê: Die Here doen kragtige dade. 


Dit is tragies en dwaas om te glo 
in God en nie wonderlike resultate te 
verwag nie. Dit is verkeerd om te bely: 
Ek glo in God, die Almagtige en dan 
nie te verwag dat die Almagtige mag- 
tige dade sal doen nie. God is 'n gees- 
telike sterkte, 'n energie, wat wag om 
in ons lewens losgelaat te word. 

Wat doen God in u lewe? Is Hy ak- 
tief? Is daar gevolge sigbaar dat Hy in 
u lewe is? Dink byvoorbeeld aan siekte. 
Die mediese wetenskap sê vir ons dat 
'n groot persentasie van kwale van 
gemoedsongesteldheid kom. En dit is 
nie verbeelding nie. As jy geestelik ver- 
steur is, moet dit jou liggaam beinvloed. 
God is in staat om 'n kranke gemoed 
te genees en daarby genees Hy ook 
die liggaam. 


Ons godsdiens is daar om gebruik te 
word; om 'n swakheid te oorwin, om 
die slaafse gebondenheid aan 'n ge- 
woonte te breek. Ek dink so dikwels 
aan die stigter van Alcoholics Anony- 
mous. Hy was 'n slaaf — hande en 
voete gebind, geestelik en liggaamlik 
'n wrak. As ek aan hom sou sê: ek 
wens jou geluk dat jy jouself losge- 
maak het, sou hy glimlag en sê: Ek het 
dit nie gedoen nie. Dit was die werk 
van God. Daar het 'n mag in my lewe 
gekom sterker as ekself, wat my verlos 
het. Ek kon dit nie self doen nie en ek 


wou nie, maar ek het my oorgegee aan 


dié God wat wonders doen. Hy het die 
kragtige daad in my verrig. 


DIE HERE 


Daar is een gebied waar die geloof 
wonders moet verrig en dit is die ge- 
bed. Om te bid beteken om met God in 
aanraking te kom en te bly, en in daar- 
die aanraking met die Almagtige doen 
Hy magtige dade in ons. Ongelukkig is 
daar veel onkunde aangaande gebed, 
want ons bid so dikwels verkeerd. 
Gebed is nie net om te vra vir iets nie. 
Dit is nie dat ons ons eie wense uit- 
druk en dan verwag dat die bonatuur- 
like sal gebeur nie. Die Bybel sê baie 
skerp dinge teen 'n verkeerde gebed: 

Spreuke 28:9 Wie sy oor wegdraai 
om nie na die wet te luister nie — selfs 
sy gebed is 'n gruwel. 

Jes. 1:15 As julle jul hande uitbrei, 
bedek Ek my oë vir julle, ook as julle 
die gebed vermenigvuldig luister Ek nie 
— Julle hande is vol bloed. 

Jakobus 4:3 Julle bid en julle ont- 
vang nie omdat julle verkeerd bid. Daar 
is dus so iets as 'n verkeerde gebed, 
wat vir God nie aanneembaar is nie. 
Maar die opregte gebed wat uit 'n ne- 
derige hart opwel tot die Vader, verrig 
wonders. Dit gee gemoedsrus en 'n 
innige gevoel van verbondenheid aan 'n 
persoon wat naby ons is, wat ons 
troos en lei en wat rigting aan ons lewe 
gev. Daarom kon die psalmdigter uit- 
roep. Die regterhand van die Here doen 
kragtige dade. 


Waarom is dit dat ons so min van 
die wonders van die geloof ervaar? 
Miskien is dit omdat ons niks verwag 
nie. Ons glo in God, ja, maar dit het 
nie veel met ons lewe te doen nie. 
Eintlik kom dit daarop neer dat ons 
God nie nodig het nie. Ons is taamlik 
goed in staat om ons lewe self te reël. 
Dit gaan wel op en neer, maar nou ja, 
so is die lewe maar. En ons dink nooit 
dat dit anders gereël kan word nie. 
Waarom sou ons God nodig hê as ons 
self aan die bestuur staan? Ons ver- 
troue is nie op God nie maar op ons 
eie vaardigheid en bekwaamheid. 

Maar dit is nie Christendom nie. 


Die duiwels glo ook in God — en 
hulle bewe. Ware Christendom is 'n 
daaglikse praktiese vertroue op God. 
Die ware Christen sê: Dit is nie ek nie 
— dis God wat magtige dade doen. Hy 
is gedurig besig om my te trek. Deur 
die profete en digters, skrywers en 
predikers wek Hy die ideale in my op 
en stuur my 'n die rigting wat Hy wil. 
En as daar niks van tereg kom nie, lê 
die moeilikheid nie by Hom nie maar 
by my wat weerstand bied. 


C] Vervolg op bladsy 7 

DIE 
HEILIGE EVANGELIE 
VOLGENS LUKAS 


Baie geleerdes is van oordeel dat 
Lukas van feitlik geen geskrewe doku- 
mente gebruik kon maak toe hy sy 
Evangelie geskryf het nie, want volgens 


MI 


hulle sou daar daardie tyd nog nie: 


geskrewe dokumente bestaan het nie, 
die algemene oorlewering was monde- 
lings gedoen. Die geleerde Deissman 
het egter onomwonde aangetoon dat 
die skryfkuns daardie tyd reeds alge- 
meen was. Ons kan daarom aanneem 
dat baie mense wat met Jesus in aan- 
raking was, skriftelik neergeskryf het 
wat hulle ondervind het. ,,It is auite 
possible that the apostles and first 
evangelists themselves felt the need 
of written notes and availed themselves 
of these for the preaching. It is even 
highly probable that for this purpose 
various events in the life of the Lord, 
various data from His preaching, were 
committed to writing.” (Geldenhuys — 
Kommentaar op Lukas.) Hoeveel van 
hierdie ,,los” geskrewe data Lukas vir 
sy Evangelie gebruik het, is moeilik 
bepaalbaar. 

Een van Lukas se geskrewe bronne 
was sonder enige twyfel die Ou Tes- 
tament. Op verskillende plekke is daar 
aanhalings uit die Ou Testament en 
wel uit die Griekse vertaling die Sep- 
tuagint. 

Teorië dat Lukas geput het uit die 
Markus en Mattheus Evangelies is wyd 
uiteenlopend. Dat hy die Mattheus 
Evangelie gebruik het as 'n bron, is nog 
nooit sonder enige twyfel bewys nie. 
Dat Lukas die Markus Evangelie ge- 
lees en gebruik het, staan ongetwyfeld 
vas. Toe Lukas sy Evangelie geskryf 
het was die Markus Evangelie reeds in 
omloop en soos reeds gesê, het daar 
'n noue verband tussen Lukas en Mar- 
kus bestaan. Die woorde van Paulus 
in 2 Timotheus 4:11 en vervolgens is 
in hierdie verband van besondere be- 
lang. Paulus sê vir Timotheus dat Lukas 
alleen by hom is. Hy moet vir Markus 
gaan haal. Hulle moet ook die boeke 
en perkamente saambring. Baie kom- 
mentare is dit eens dat hierdie perka- 
mente waarskynlik die Markus Evange- 
lie was wat reeds klaar geskryf is of 
in wording was. Langs hierdie weg of 
ander weë kon Lukas deeglik insae n 
die Evangelie van Markus kry. Ons kan 
sê Lukas het vir sy Evangelie geput 
uit die Markus Evangelie. Om te beweer 
die hele Lukas Evangelie is gebaseer 

op die Markus Evangelie gaan nie op 
nie. As dit waar is sou Lukas nie net 
53% van die stof wat in Markus voor- 
kom in sy Evangelie opgeneem het nie. 
As ons al die gedeeltes van die Markus 
Evangelie wat ook in Lukas voorkom 
Sou wegneem dan bly die Evangelie van 
Lukas nog volledig. 


DR. M. J. BEUKES 


Uit genoemde bronne kon Lukas 
reeds genoeg gegewens kry om sy 
Evangelie volledig te skryf. Baie ge- 
leerdes is dit eens dat Lukas ook ge- 
bruik gemaak het van 'n geskrewe 
bron wat gewoonlik genoem word die 
O-bron. Hierdie bron het waarskynlik 
bestaan uit los uitsprake van Jesus. 
Baie bring die bron in verband met die 
,Logia van Jesus” wat volgens Papias 
(skrywer uit die tweede eeu) deur 
Mattheus in Hebreeus of Aramees ge- 
skryf sou wees. Veral in Engeland het 
'n klomp geleerdes onder leiding van 
B. H. Streeter die hipotese gemaak dat 
Lukas eers 'n korter Evangelie sou ge- 
skryf het die sg. ,,Proto-Lukas” wat 
saamgestel is uit die O-bron en ander 
materiaal wat nie in die ander Evange- 
lies voorgekom het nie. Eichron was van 
oordeel dat die apostels pas na Pink- 
ster 'n beknopte geskrif opgestel het 
wat in hooftrekke Jesus se woorde en 
dade beskryf. Volgens hom sou Mat- 
theus, Markus en Lukas hierdie geskrif 
gebruik het om hulle Evangelies op te 
stel. As hierdie stelling waar was sou 
die Evangelies baie nouer ooreenge- 
stem het. Dat Lukas naas die Evangelie 
van Markus nog 'n ander volledige ge- 
skrewe bron gebruik het, kan wyd 
beredeneer word. Op grond van al die 
histories-kritiese werk wat al in hierdie 
verband gedoen is, lyk dit wel geoor- 
loof om so 'n bron, wat naby Jerusalem 
ontstaan het, te aanvaar. 

Waar en wanneer het Lukas die 
Evangelie geskryf? Oor waar die Evan- 
gelie geskryf is bestaan daar geen 
sekerheid nie. Volgens die meeste ver- 
klaarders is die Evangelie waarskynlik 
te Cesarea of Rome asskrvf Hieronv- 
mus sê die Evanaelie is in Boëtië ae- 
skryf. Ander noem ook 'noa die 
moontlikheid van Alexandrië. Korinthe 
of Efese. Cesarea word nor die alae- 
meen aanvaar as die plek van skrywe 
omdat Cesarea `n redelike belanarike 


rol in die Evangelie self speel. Een ver- 
klaarder het daarop gewys dat ,,vroue” 
in die Evangelie 'n belangriker rol speel 
as in enige ander Evangelie. Volgens 
Handelinge 21:8 en 9 het Lukas saam 
met Paulus in Cesarea tuisgegaan by 
die evangelis Filippus, wat vier dog- 
ters gehad het met 'n profetiese gawe. 
Waarskynlik is die besondere gawe 
onder vrouens betwis in Cesarea. Ter- 
wyl Lukas sy Evangelie geskryf het, 
het die saak miskien weer aktueel ge- 
word, Lukas so aangegryp, dat hy 
voortdurend vir die vrou in sy Evan- 
gelie plek gegee het. Ander aanvaar 
Rome as die plek van skrywe omdat 
Lukas daar saam met Paulus was en 
ook daar vir Markus ontmoet het. Aan- 
gesien 'n redelike laat datum aanvaar 
moet word vir die skryf van die 
Evangelie, lyk dit vir my of Hierony- 
mus en ander reg is deur die oorsprong 
te sien as in Boëtië waar Lukas oor- 
lede is. 

Oor die ontstaan tyd van die Evange- 
lie bestaan daar ook baie opvattings. 
As ons geweet het presies wanneer 
en waar Theophilus aan wie die Evan- 
gelie opgedra is, geleef het, sou dit 
baie gehelp het met die datering van 
die Evangelie. Die gegewens in hierdie 
verband is egter onbekend. 

Volgens reeds genoemde skrywers 
was die Lukas Evangelie reeds in die 
tweede eeu algemeen bekend en aan- 
vaar as gesaghebbend. Die datering van 
die Evangelie moet dus voor die twee- 
de eeu geplaas word. Krenkel in sy 
geskrif ,Josephus und Lukas” beweer 
in 1894 dat daar sommige gedeeltes 
in die Lukas Evangelie is wat ooreen- 
stem met die werk van Josephus wat 
handel oor die antieke. Lg. geskrif is 
in 94 n.C. geskryf. Josephus se werk 
sê hy moes gevolglik bekend gewees 
het aan Lukas en plaas hy die Lukas 
Evangelie na 94 n.C. As ons egter die 
werk van Lukas en Josephus met me- 
kaar gaan vergelyk sal elkeen saam- 
stem: Lukas het Josephus se werk 
nooit gelees nie of hy het alles vergeet 
wat hy gelees het. So 'n laat datering 
word volgens Plummer (Kommentaar 
op Lukas) onmoontlik gemaak deur 
die volgende redes: 


(a) Die titel ,,die Christus” word in 
die latere boeke van die Nuwe 
Testament 'n selfstandige naam. 
In die Lukas Evangelie word dit 
gebruik as 'n titel en nie as 'n self- 
standige naam nie en dateer ge- 
volglik uit 'n vroeë tyd (sien Lk. 
2:26, 3:15, 4:41, 9:20, 20:41, 22:67 
en 24:26 en 46). 

In die latere boeke van die Nuwe 
Testament word Jesus voortdu- 
rend ,,die Here” (o Kurios) ge- 
noem. Hierdie titel tref ons nie 
aan in die vroeë geskrifte nie. By 
Mattheus en Markus kom dit nie 


] Na volgende bladsy 

KERKVERENIGING VOL VOETANGELS 


In verskillende wêrelddele is gedurende die afgelope dekades pogings tot 
kerkvereniging aangewend. Met nie een het dit gevlot nie. Alleen in enkele gevalle 
is resultate bereik, soos in Engeland tussen die Presbiteriane en die Kongregasio- 
naliste, maar nie tussen die Anglikane en Metodiste nie. In die Verenigde State is 
die poging aangewend tussen tien verskillende Presbiteriaanse kerke. Die onder- 
handelinge het jare geduur, en uiteindelik het sommige kerke hulle weer onttrek. 

In Suid-Afrika is die eenwording van die verskillende Lutherse kerke ook al 
'n paar jaar aan die gang met weinig sukses sover. 

Ook die Engelsprekende kerke: naamlik Anglikaanse, Metodiste, Presbite- 
riaanse, Kongregasionaliste en twee Bantoe-Presbiteriaanse kerke sukkel al 'n paar 
jaar. Intussen het die Presbiteriane en Kongressionaliste probeer om saam te smelt 
terwyl die onderhandeling met die ander meer uiteenlopende kerke nog langsaam 
aan die gang is. 

Ook hierdie poging van die twee Calvinisties georiënteerde kerke vlot nie na 
wense nie. So is eers besluit om volkome een te word, maar met die jongste 
sitting van die sinode van die Presbiteriaanse Kerk is die idee van eenwording 
vervang ten gunste van 'n federasie as alternatief tussen die twee kerke. As die 
gemeentes vir federasie sou kies, dan beteken dit dat elke kerk sy teenswoordige 
struktuur en outonomie sou behou. 

Ook wat die groter eenwording van die bogenoemde sewe kerke betref, het 
daar 'n nuwe wending gekom. Die beswaar is nou teen die Anglikaanse stelsel 
van kerkregering naamlik die regering deur biskoppe. Deur rev. Munro is selfs 
gewys op die moontlikheid dat, as die vereniging van bo af deurgevoer sou word, 
soos hy dit gestel het, dan ,,'n voortgesette Presbiteriaanse Kerk” tot stand sou 
Kom. 

Teenoor die regering deur biskoppe word deur die beswaarmakers 'n regering 
deur 'n kerklike raad verkies. 

Waar die Presbiteriane nou beweeg in die rigting van 'n federasie tussen die 
twee kerke, daar het die Kongregasionaliste dit juis met groot meerderheid 
verwerp. 

Joh. Dryer 


DIE HEILIGE 
EVANGELIE 
VOLGENS LUKAS al See ie en 


weet wat Lukas se doel met die Evan- 
gelie was. Hy skryf die Evangelie aan 
Theofilus (Lk. 1:3 en Hd. 1:1). Hierdie 
Theofilus noem hy ,,hooggeagte”. Die 
titel hooggeagte is gewoonlik gebruik 


(c) Die waarskynlike gebruik van die 
Evangelie van Mattheus en Markus 
maak 'n datering vroeër as 70 n.C. 
ook onmoontlik. 


'] Van vorige bladsy 





voor nie. By Lukas kom dit net 
sporadies voor. Op grond hiervan 
dateer Plummer die Evangelie van 
Lukas na die van Mattheus en 
Markus maar beslis vroeër as 
90 n.C. 


Die mees aanvaarde datum volgens 
die meeste verklaarders is 70-80 N.C. 
Die volgende redes vir hierdie datering 

word genoem: 


(a) In die inleiding maak Lukas melding 
van ,baie” wat verhale i.v.m. 
Jesus Christus opgestel het. As so 
'n vroeë datum soos 63 n.C. soos 
Hieronymus sê, aanvaar word, sal 
die ,,baie nie geleentheid daarvoor 
gehad het nie. 


(b) Die verwoesting van Jerusalem 
het plaasgevind 70 n.C. Volgens 
die inhoud van Lukas moes hierdie 
verwoesting reeds verby gewees 
het. (Sien 19:27, 43 en 44 asook 
21:24.) 


om Romeinse senatore of ander hoog- 
geplaastes aan te dui. In Handeiinge 
23:26, 24:3 en 26:5 word dieselfde titel 
gebruik vir Felix en Festus. Hieruit kan 
ons die afleiding maak dat Theofilus 
waarskynlik een of ander hoogge- 
plaaste Romeinse amptenaar was wat 
waarskynlik @rens in ltalië gevestig 
was. In die vroegste tyd is 'n boek 
dikwels aan 'n hooggeplaaste persoon 
opgedra wat genoem is die ,,patronus 
libri” (peet van die boek). Die persoon 
het gewoonlik die onkoste gedra van 
die eerste paar eksemplare van die 
boek en die skrywer verseker dat die 
boek voorgelees word aan 'n uitgelese 
gehoor en verder versprei word. 


Lukas skryf die Evangelie aan Theo- 
filus sodat hy met volle sekerheid kan 
weet die dinge waaromtrent hy onder- 
rig is (Lk. 1:4). Die ,,dinge” waarvan 
hier gepraat word is die dinge aan- 
gaande Jesus Christus se persoon, 
woord en werk. Hy skryf die Evangelie 

met die doel om hom verder te onder- 
rig aangaande Jesus Christus. Net soos 
die hele Bybel is hierdie Evangelie ge- 
skryf ,,tot lering, tot weerlegging, tot 
teregwysing, tot onderwysing in die 
geregtigheid, sodat die mens van God 
volkome kan wees, vir elke goeie werk 
volkome toegerus” (II Tim. 3:16 en 17). 
Vanweë die besondere betekenis van 
die woord ,,weet”” in die Bybel kan ons 
sê Lukas het die Evangelie aan Theo- 
filus geskryf met die doel om sy geloof 
in Jesus Christus onwrikbaar sterk te 
maak. Die boek is geskryf uit geloof 
met die oog op geloof. 


(Word vervolg) 





DIE REGTERHAND 
VAN DIE HERE 


[] Vervolg van bladsy 5 





As die winter begin val die blare van 
die bome af. Maar selfs in hierdie 
periode van skynbare stilstand is elke 
boom reeds besig om nuwe botsels te 
vorm wat wag om 'n nuwe lewe uit 
te breek. As die lente kom, kan ons 
sê: Hoe wonderlik is die bome. Dit is 
meer korrek om te sê: Hoe wonderlik 
is God! So is God ongeduldig om sy 
wonders in ons te laat voortbloei. As 
die nuwe lewe in u kom — sê dan: 
Die regterhand van die Here doen krag- 
tige dade. 

Wat is dit wat die Christelike geloof 
lewendig hou? Dit is nie die organisasie 
van die kerk nie — alhoewel dit daar- 
toe bydra. Dit is nie die leerstellings 
van die teologie nie of die instellings 
en gebruike nie. As dit dit was, sou 
die Christendom lank reeds vergete 
gewees het. Dit word lewendig gehou 
deur miljoene mense wat in siekte en 
moeilikhede, in die oorwin van swak- 
heid en sonde, in die tegemoetgaan 
var selfs die dood ondervind: Hierdie 
Christelike geloof werk — dit is 'n 
krag, dit doen iets. 

Paulus skryf in II Kor. 4:16: Daarom 
gee ons die moed nie op nie, maar al 
vergaan ons uiterlike mens ook al, 
nogtans word die innerlike mens dag 
na dag vernuwe. Dit is die Here God 
wat dit doen. Sy regterhand doen krag- 
tige dade. O, laat Hom tog toe om in 
u lewe kragtige dade te doen. 


Amen. 





Noudat baie die Christelike geloof 
verlaat het, en daardeur in 'n geeste- 
like leegte tereg gekom het, soek hulle 
inrerlike bevrediging in okkultisme 
(leer van die verborge dinge), towery, 
spiritisme, satanskultus. 


Ds. G. J. H. Gijmink 


j 
/ 


Monumente vertel (9) 


Hierdie eenvoudige 
staan enkele kilometers suid van 
Bronkhorstspruit, langs die pad na 
Delmas. Dit herinner aan die slag van 
Bronkhorstspruit, wat op 20 Desember 
1880 hier plaasgevind het. 


gedenkteken 


Dr. D. J. C. van Wyk 





Nadat die regering van die Zuid- 
Afrikaansche Republiek tussen 12 en 


16 Desember by Paardekraal herstel, 


en aan Paul Kruger, M. W. Pretorius 
en P. J. Joubert opgedra is, het die 
Boere al sterker gevoel oor die herstel 
van hulle onafhanklikheid. Die Britse 
gesagvoerders, sterk hiervan bewus, 
het begin om hul wydverspreide magte 
in Pretoria saam te trek. So kry kol. 
Anstruther bevel om van Lydenburg 
na Pretoria op te ruk met ongeveer 
260 man. Terselfdertyd is kommandant 
Frans Joubert uit Heidelberg gestuur, 
om Anstruther se opmars te stuit. 


Op 20 Desember het kommandant 
Joubert, wat waarskynlik die vorige 
dag deur die burgers in sy kommando 
tot veggeneraal gekies is, sy manne, 
in 'n 
Deur 
'n rapportganger is drie 


ongeveer 250 tot 300 in getal, 
lang linie agter 'n bult opgestel. 
middel van 

keer aan Anstruther 'n ultimatum gerig 
om terug te draai. Toe hy finaal weier, 
het die bevel vir die Boere gekom om 
te storm. Oor die oop vlakte het hulle 
gejaag tot op 'n afstand van 150 tree 
van die vyand af. Hier laat hulle die 


perde en durf die vyand te voet aan. 
Die Engelse is meedoënloos afgemaai 
en verslaan. Aan Engelse kant is on- 
geveer 195 dood of gewond op die 
slagveld gelaat. Anstruther self is 
noodlottig gewond, terwyl hy te perd 

sy manne aangemoedig het. Hy is later 
op die slagveld oorlede. Aan Boere- 
kant is slegs een burger in die geveg 
dood, terwyl 'n tweede later aan 
wonde beswyk het. Al die gesneu- 


weldes is op die slagveld begrawe. 


Van Engelse kant is later voorgegee 
dat die Boere beskerming van bome 
en bossies gehad het, en die Engelse 
nie. Dit is egter nie waar nie. In werk- 
likheid het die ou groot pad tussen 
Middelburg en Pretoria wat diep uit- 
gekalwe was, die enigste beskerming 
aan die Engelse verleen wat daar op 
die oop vlaktes was. In die lig van die 
feit dat die twee magte naastenby ewe 
sterk was, was die geweldige oorwin- 
ning aan Boerekant onverwags. Die 
geveg het skaars tien minute geduur. 
Die werklike rede is dat die Engelse 
hopeloos oorgerus was. Enkele oom- 
blikke voor die geveg, het die orkes 
van Anstruther nog vrolike marsmusiek 
gespeel! Anstruther het beslis die 
Boere se krag en desperaatheid onder- 
skat. Die aanval was vir die Engelse 
te onverwags. Na die geveg het geblyk 
dat hul visiere nog op 400 tree inge- 
stel was. Hulle het dus al die tyd oor 
die Boere se koppe geskiet. Daar word 
vertel dat Anstruther voor hy gesterf 
het, sy geweer, sabel en patrone aan 
genl. Joubert gegee het. Dat die sukses 

TURKSVY (1) 
SEREMONIEMEESTERS 


Ek het al huweliksonthale bygewoon wat anders is as die bruilofte waarvan 
ek hier skrywe. Ek het ook al ander seremoniemeesters gehoor en gesien. Ek praat 
nie van hulle nie. 

Ek praat van die seremoniemeesters wat ek nie meer kan uithou nie en ek 
glo dat elke ordentlike mens voel soos ek. Ek woon heelwat bruilofte by en my 
ondervinding is dat dit negentig persent van seremoniemeesters is. 


Dit is die seremoniemeesters wie se koppe so leeg is dat as hulle hulle monde 
oopmaak, huil die wind tussen hulle ore deur. Hulle dink dat die enigste werk van 
'n seremoniemeester is om sonder ophou te praat. Hulle luister so graag na hulle 
eie stemme dat 'n mens die spyt op hulle gesigte kan sien as hulle iemand anders 
'n kans moet gee om te praat. En as hulle nog iets sê wat die moeite werd is, kan 
jy dit nog uithou, maar hulle dink dat hulle grappe moet vertel. Dan vertel hulle 
grappe — al die afgesaagde ou grappies van die afgelope tien jaar kom soos 'n 
nimrnereindigende stroom uit die mond van die seremoniemeester. Ek het al sere- 
moniemeesters hoor grappe vertel teen so 'n tempo dat die man bitterlik hyg na 
sy asem. 

Dit sal ek miskien nog kan uithou, hoewel dit swaar sal gaan. Maar wat my 
letterlik siek begin maak, is dat feitlik al die grappe van die seremoniemeesters 
deesdae net gewoon vuilbekkig is en feitlik alles oor seks gaan. Dit lyk my die 
mense wat 'n bruilof gee, soek net die vuilbekkigste vent van die omgewing en 
vra hom as seremoniemeester. 

Hierdie soort seremoniemeesters het 'n skande geword vir ons kerk en ons 
samelewing. Dat 'n bruid en bruidegom en hulle ouers sulke dinge op hulle bruilof 
toelaat, gaan my verstand te bowe. Begryp hulle dan nie dat dit ook vir hulle 'n 
klad op hulle naam in die oë van enige ordentlike mens is nie? 


Maar dit is nie net seremoniemeesters nie — dit is ook die mense wat heil- 
dronke instel. Alle mense is nie sprekers nie; geen mens verwag dit nie. In plaas 
daarvan om 'n paar eenvoudige woorde van gelukwense te sê en die mense te 
vra om 'n heildronk te drink, moet baie van hierdie sprekers ook hulle vuil grappe 
vertel. Ek het met my eie oë gesien dat die spreker so hopeloos is dat hy sy ou 
vuil grappe op papier moet neerskryf en aflees, maar 'n vuil grap moet hy vertel. 

En wat van die patetiese predikant wat 'n goedkoop populariteit soek met 
vuil grappe van dis verhoog af? Ek glo hy het 'n klomp geleerdheid, maar van 
predikant wees moet hy nog hoor. 

Dit is 'n euwel wat met wortel en tak uitgeroei moet word. Maar ek het nie 
veel hoop dat hierdie stukkie wat ek skryf daartoe sal help nie. Die soort mense 
waarvan ek skryf se koppe is so leeg dat ek glo hulle nie kan lees nie. @ 


Doring” 








menslikheid, tragiek en eensame ster- 
we, wat hom in hierdie fase van die 
stryd tussen Boer en Brit hier afgespeel 
het. 


DIE SLAG VAN 
BRONKHORSTSPRUIT 


] Van vorige bladsy N.S. — Besonderhede oor die slag 
van Bronkhorstspruit is gevind in in 
'n artikel van prof. A. M. Pelzer in die 
werk van ds. J. J. P. Miller oor die 
Ned. Herv. gemeente Bronkhorstspruit. 
Ook in 'n artikel van A. G. Roodt in 
die boekie oor die Wordingsgeskiede- 
nis van Bronkhorstspruit. 


ook aan die vernuf van genl. Joubert 
te danke was, blyk uit die feit dat hy 
in die volksmond bekend geword het 
as Frans ,,held". 


Die slag van Bronkhorstspruit het 
aan die eerste vryheidsoorlog 'n be- 
slissende wending gegee. Die wapen- 
tuig wat gebuit is, en die 'n hoë moraal 
onder die Boere wat daarop gevolg 
het, het die Boeresuksesse in Natal 





DIE VOLKSKERK 





moontlik gemaak. 


Dit is asof die monumentjie aan die 
een kant van die pad, en die gedenk- 
teken wat vir die Engelse geneuweldes 
aan die anderkant van die pad opgerig 
is, roerloos vir mekaar staan en kyk, 
en nou, 100 jaar later, almal wat hier 
verpoos, herinner aan die heldedom, 


Die kerk voel hom medeverantwoor- 
delik vir die hele volksbestaan, ook 
maatskaplik. Dit het met die grootte 
van aie kerk niks te make nie. ” 
Groot kerk kan heeltemal geen volks- 
kerk wees nie, maar slegs massakerk. 
'n Klein kerk kan wel volkskerk wees. 


—) 


Ds. M. Groenenberg 


GESLAGTE 


LANK 
WORD 
SNELLERIN 
VERTROU. 





Snellerin 


Snellerin sneller 
verligting van pyn. 
AAS 77/1 

VERBANDE en PERSPEKTIEWE 


1. DRIE TEMAS MET AGTERGROND 
(Vervolg) 


In aflewerings 10, 11 en 12 was met 
opgaaf van redes die kontoere van die 
ontvouing van die eie onderwyswese 
in die Transvaalse republiek, gedu- 
rende 1852-1900, getrek. Nadruk was 
gelê op die tipe onderwysbeheer of 
-bestuur, deur Pelzer genoem admi- 
nistrasie, waarby onderwysers-aanstel- 
ling inbegryp is. Volgens Pelzer word 
dieper lewensoortuigings waaronder 
die godsdienstige in die administra- 
tiewe struktuur beliggaam. Daarnaas 
is aandag gegee aan die aard en plek 
van die Bybelonderrig in die onder- 
wysprogram, wat getuig van 'n Chris- 
telike karakter en grondslag. Ook het 
geblyk dat aldaar die inisiatief tot 
skoolstigting en toesig met wisselende 
klem by wet of reëling opgedra is aan 
die staat, die maatskappy insluitend 
kerk (e); die ouers, sonder skerp teen- 
stelling van die instansies. 


Ter wille van korrekte perspektief- 
vorming is die vroeë terugblik tydens 
1907 se Transvaalse onderwyswetge- 
wing, op voornoemde verlede, effens 
aangesny. Met 'n enkele streep is ver- 
der gegaan tot by die Nasionale on- 
derwysbeleidswet van 1967 wat 'n 
voorskriftelike algemene - Christelike 
karakter aan die skoolonderwys ver- 
leen het as gevolg van die deurlopende 
tradisionele grondslag. Dit was in die 
konteks van die eerste dae se gesprek 
van die Onderwysraad in 1962 oor die 
vraag: wat leer die onderwysverlede 
ons wat nuttig kan wees vir 'n nasio- 
nale onderwysbeleid, met betrekking 
tot administrasie (beheer), grondslae 
en stelsel? 


In die wordingsjare en ontplooiing 
van die Transvaalse onderwys (1852- 
1900) was daar nie 'n historiese kap- 
stok te vind vir 'n groepskool-gedagte 
nie. In 1865-1866 was daar wel die 
kortstondige ambisieuse kerkskoolon- 
derneming te Rustenburg. Maar dit het 
in 1866 saam met ds. Dirk Postma en 
sy teologiese studente na Burgersdorp 
verhuis om daar verder te ontwikkel 
in 'n beperkte gebied en as systroom. 
In Transvaal was daarvan geen be- 
duidende nawerking te bespeur in die 
verdere onderwyswese of beheerpa- 
troon nie. In die jare van verdrukking, 
1902-1906 het die C.N.O. privaatskool- 
stelsel tot aansienlike bloei geraak by 
die mense van die groot stroming as 
noodbestrydingsmaatreël. In 1907 het 
dit verdwyn sonder om tot vandag toe 
weer prakties te herleef. in Transvaal 


(13) Vervolgreeks 


was dit 'n keer rondom 1916-1919 deur 
'n paar instansies as dreigement ge- 
bruik ter bevordering van verdere moe- 
dertaalmedium toegewing en afsonder- 
like moedertaalskole. Daaroor later 
meer en tot sover 'n oorsig van die 
strekking van 10, 11 en 12. 





PROF. DR. C. H. RAUTENBACH 





Maar om eensydigheid voor te wees 
hoort iets van die hieropvolgende by 
die oorsig, want Transvaal was maar 
een van die staatsgeweste. 'n Vol- 
lediger prentjie kan 'n alkantiger be- 
handeling van die eerste grondtema 
bevorder. Daar is nog a) die openbare 
onderwyspatroon in die susterrepubliek 
van die Vrystaat, 1854-1900; b) die 
owerheidsreëling van die publieke on- 
derwys deur die Kaapse Kroonkolonie- 
bewind, 1839-1900; c) Die houding, 
handeling, standpuntstelling en beleid 
van die Kolonie se N.G. Kerk, veral 
vanaf groter kerklike selfstandigwor- 
ding (in 1843) tot 1900 en d) ds. Dirk 
Postma en sy Gereformeerde mede- 
standers in die Kaapkolonie se onder- 
wyssiening en -beleid, vanaf sy vesting 
te Burgersdorp in 1866 tot 1900. Die 
vier a, b, Cc, en d is al terloops aan- 
gesny en word hier saamgepers siste- 
maties in die kader van ons vraagstel- 
ling, ook in verband met moontlike 
kerk-teologiese onderbou, aangeroer. 
Die gebeurde moet begrypend vertolk 
word. 


Oor die eerste is al ten onregte be- 
weer dat in die Vrystaatse republiek 
niks gedoen is vir die onderwys — 'n 
eensydigheid en onjuistheid. Veel waar- 
devols kan gebeur sonder drukte en 
sonder episodes. Die tweede en derde 
en gedeeltelik die vierde is al omvat- 
tend behandel in die doktorsproefskrif; 
voorheen aangehaal, van D. H. Cilliers 
en in 'n aantal onderwysgeskiedenis- 
geskrifte. Die vierde het aandag ont- 
vang in die kerkgeskiedskrywing veral 
van Gereformeerde kant waaronder 
die uitgebreide Postmabiografie, die 
sosio-historiese studie van Spoelstra 
oor die ,,Doppers” ensovoorts. 'n Toe- 
gespitste studie is die doktorsdisser- 
tasie oor 'n stuk onderwysgeskiedenis 
van P. W. Bingle: Die Gereformeerde 
Kerk en die onderwys in S.A., 1859- 
1959. Geskrifte in verband met laas- 
genoemde vertoon by geleentheid ver- 
staanbare partydigheid onder die in- 
vloed van D. Postma se besondere 
charisma — sy vooruitsiening en 
daadkragtigheid, ook as onderwysper- 
soonlikheid van formaat. 

a) Die Vrystaat was vir 'n jaar of 
ses voor die Bloemfonteinse konven- 
sie van 1854 Britse soewereiniteitsge- 
bied en vir sover dê&r publieke onder- 
wysvoorsiening was, het dit die ken- 
merke gehad van die stelsel van die 
Kaapkolonie, die aldusgenoemde Her- 
shel-stelsel van 1839-1865. Na tot- 
standkoming van die OVS-republiek in 
1854 is komponente van die stelsel 
wat die Vrystaatse regering geval het, 
uit eie keuse behou, maar dan met 
een diepingrypende uitsondering. On- 
der eersgenoemde was onder meer 
(i) aanvaring van onderwysbevorde- 
ring as owerheidstaak (volksraad); 
(ii) aanstelling van onderwysers vir 
openbare waaronder ondersteunde 
skole, deur die staatsowerheid; (iii) 
Onderwys in sodanige skole 'n alge- 
meen-Christelike karakter te hê met 
partikuliere leerstellige onderwys as 
spesifieke roeping van kerk en huis 
en (iv) eerbied vir elkeen se geloofs- 
oortuiging. 


Nie sonder rede nie is al beweer 
dat in die destydse Vrystaat 'n stil 
indringing van gelykstelling van Engels 
met Hollands aan die gang was, en 
dat die goewernantes in die huise van 
die welgesteldes meer Brits as Hol- 
lands-Afrikaans georiënteer was. Laas- 
genoemde was 'n Kaapkolonie se ver- 
skynsel. Maar toe puntjie by paaltjie 
gebring is na die Britse anneksasie 
van die susterrepubliek in Transvaal 
(1877) was die Vrystaatse simpatieë 
heeltemal by die noordeliker staats- 
gemeenskap se strewe na herwinning 
van selfstandigheid. In die 1890's on- 
der presidente Reitz en Steyn was 
daarin bewuste en opsetlike strewe na 
die beslaggewing van die Hollands- 
Afrikaanse nasionale beginsel in die 
onderwys. Dit was die ingrypendste 
verskil van die Kaap Kolonie; verder 
die behoud van die Christelike begin- 


sel terwyl die politieke bewindhebbers. 


van die Kolonie gedurende 1865-1886 
amptelik 'n skool sonder die Bybel by 
wet probeer bevorder het. 


Die Vrystaatse onderwysbeleid en 
-beheer het andersyds wat gemelde 
aspekte betref ook in die wesensken- 
merke ooreengestem met dié wat in 
die onderhawige jare (1852-1900) in 
Transvaal aan ontvou was. Ook in die 
OVS was nie amptelik 'n historiese 
kapstok vir groepskole nie. 


Maar hoe was dit ir, die moeder- 
kolonie aanvanklik en mettertyd gestel 
met wat in (i) tot (iv) in hierdie sub- 

paragraaf gelys is? Daaroor kom die 


volgende. 
b) In die Kaapkolonie was in die 
tydperk 1839-1900 twee opeenvol- 


gende stelsels in swang, gevolg deur 
die eerste agt jaar van 'n derde, wat 
self tot 1910 geduur het. Die Hershel- 
stelsel van 1829-1865 is gewysig deur 
die reëlings onder die onderwyswet 
van 1865, wat behoudens twee belang- 
rike veranderings in 1882 en 1886, 
origens gegeld het tot 1892. Daarna, 
vanaf 1892, kom die wysigings onder 
Thomas Muir as superintendent-gene- 
raal. 

Onder die eerste stelsel was be- 
langrik: die instelling van die eerste 
onderwysdepartement in Suid-Afrika 
in 1841 onder beheer van 'n hoof- 
amptenaar, die Superintendent-gene- 
raal: by voorkeur regeringskole aan- 
gevul met staatsondersteundes, on- 
derworpe aan regeringsregulasies; by 
laasgenoemde adviserende skoolkom- 
missies. wat hier en daar beslissings 
kan neem; skole met Bybelonderrig 
van algemene, nie besonder-konfessio- 
nele Christelike karakter gedurende 
gewone skoolure; vergunning vir be- 
sondere leerstellige godsdiensonderrig 
in skoolgeboue buite skoolure deur 
belanghebbendes, met toestemming 
van die skoolkommissie; eerbied vir 
elkeen se geloofsoortuiging in die 
skool ('n. vroeë vorm van skoolgewe- 
tensklousule wat ook al onder De Mist 
se skoolorde van 1804 in werking kon 
kom.) 

In die Britse kroonkolonie was die 
hooi onderwysoogmerk egter integra- 
sie van die Hollands-Afrikaanse be- 
volking met die Engelse wêreld deur 
die publieke onderwys. Die eerste 
S -G, James Rose-Innes, wat tot 1859 
gedien het se behartenswaardige 
woorde 'n sy jaarverslag 1855-1856 
was: ,For however important the dif- 
fusion of the English language through 
every district of the colony is justly 
acknowledged to be, there is another 
object in the educational institutions 
of this country to which it is secon- 
dary, viz. — as expressed by sir John 
Hershel (1839 '(CR) "to form good 
Citizens and men, by instructing them 
in the relations of social and civil life, 
and to fit them for a higher state of 
existence, by teaching them those 
which connect them with their Maker 
and Redeemer (Skepper en Verlosser 
CR).” By die siening van die eerstydse 
koninklike sterrekundige aan die Kaap 
het Rose-Innes die beduidende woorde 
verder toegevoeg: ,,This, the most im- 
portant business of the teacher, must 
commence with early youth, and, there- 
fore necessarily in the language which 
is vemacular (moedertaal CR), not in 
that which is acguired.” Die Britse 
Suiwer-opvoedkundige meningsuiting 
was vir die algemeen-Christelike en 
breë kultureel-nasionale, maar dit 


was woorde sonder die politieke ower- 
heid se regdadigheid. Die onderwys- 
kommissie van 1892 se perspektief op 
die verlede was: The Hershel system 
of established schools appeared to 
have as its political object getting the 
burgher children to learn English. If 
such an object was contemplated, it 
must have been by those who knew 
little of human nature in general and 
less of Dutch human nature in par- 
ticular.” Natuurlik was die geniale 
natuurwetenskaplike Hershel nooit so 
enghartig nie, maar wel die hardleerse, 
onmenskundige politieke bewindheb- 
bers tot by die latere Lord Milner, van 
onsalige nagedagtenis, soos iemand 
hom gestempel het. 

Onder die nuwe Onderwyswet van 
1865, is ondanks waarskuwings daar- 
teen onder meer deur die Ned. Gere- 
formeerde Kerk, dan ook gedekreteer 
dat die nie-konfessionele godsdiens- 
onderrig soos sedert 1841, nou buite 
die skoolure moet plaasvind. Langham 
Dale, vanaf 1859 onderwyshoof het dit 
nie aanbeveel nie maar die here poli- 
tieke bewindsmanne het dit so ver- 
orden. Nou het dit geword: publieke 
onderwys BYKANS SONDER HOL- 
LANDS EN SONDER DIE BYBEL. Die 
ondersteunde skole kon egter nie Hol- 
lands as kommunikasiemiddel ontbeer 
nie en die skoolkommissie het meer- 
male Bybelonderrig ingesmokkel. Die 
misstand, geskep in 1865, — moes 
homself op die duur verongeluk. 

Was onder die eerste stelsel al 'n 
onrusbarende — vir die politieke ower- 
heid — verskuiwing vanaf die staats- 
na die ondersteunde skole, beide in die 
skiereiland en buite distrikte, het onder 
1865 se stelsel sonder die Bybel, vin- 
nige verskuiwing gekom vanaf onder- 
steunde na private dorps- en plaas- 
skole. Daar was plaaslike kerkraads- 
invloed by. Privaatskole het vanaf 1876 
tot 1880 toegeneem vanaf 120 tot 146 
en teen 1886 was die blanke skool- 
kinderverspreiding: openbare skole — 
20 000; private dorpskole -“#. 10000; 
private plaasskole — 1500, terwyl 'n 
verdere nagenoeg 10000 nie opgegee 
is nie. Later was daar in ondersteunde 
sendingskole op 'n tyd # 10 000 armer 
blanke kinders saam met anderskleu- 
riges. Merkwaardig dat die skoolkin- 
derverspreiding van 1880 omtrent 
presies ooreenstem met die Transvaal- 
se verspreiding van 1905-1906 in aan- 
tal en persentasies natuurlik by laas- 
genoemde sonder gemengde skole. 

'n Sameloop van omstandighede het 
verbetering van die onderwysmis- 
stande bevorder. Daaronder was: ge- 
noemde toename van privaatskole wat 
die politieke oogmerke verydel het; 
instelling van partementêre bestuurs- 
vorme en 1872, wat plek en geleent- 
heid vir uiting van die kiesers se be- 
sware bewerkstellig het; simpatieke 
reaksie met die Transvaalse taalgenote 


wat geworstel het teen die Britse 
anneksasie van 1877; verskyning van 
predikante aktiviste, soos S. J. du Toit 
in die. Paarl, W. P. de Villiers in die 
Parlement en A. Moorrees — wat ds. 
Van der Lingen (oorlede 1869) se 
vaandel vir onderwys wat (Christelik 
en nasionaal en doeltreffend en onder 
kerkbeheer moet wees voortgedra het, 
en daar waar 'n wending in die amp- 
telike N.G. Kerkhouding, waardeur in 
1880 steun gegee is aan 'n Hollandse- 
onderwyskommissie gekom het. In 
1882 is toe deur die owerheid opening 
gelaat vir 'n bietjie meer Hollands as 
vak en as voertaal en in 1886 is deur 
'n gewysigde godsdiensbepaling die 
algemene Bybelonderrig teruggeplaas 
op die skoolrooster. Engels het be 
voorreg gebly en die publiek het te- 
leurstellend min gretigheid openbaar 
om die geleentheid vir Hollands uit te 
baat... In sy: voorlaaste jaarverslag 
(1890) skets Langham Dale die toe- 
drag met Hollands aldus: die praktyk 
is hoofsaaklik Engelsmedium en ge- 
deeltelike dubbel medium met 'Hol- 
lands aan die kort ent. 

In sy laaste. jaarverslag van 1891 
skets Dale die kenmerke van die on- 
derwyswese toe soos volg: (i) vry- 
heid met gadsdiensonderwys; (ii) vry- 
willige bestuur (adviserende inspraak 
CR) van die skole deur die publiek; 
(iii) staatsteun en gevolglike staats- 
toesig oor die onderwys (insluitend 
onderwysersaanstelling CR) en (iv) 
staatsinspeksie van skole. Hy laat hom 
na 32 jaar onderwyshoofskap verder 
drie aanmerkings ontval oor die onder- 
wysontwikkeling: (i) die publiek het 
hulle by die onderwysstelsel aangepas 
('n gesonde toedrag is omgekeerd 
CR); (ii) 'n afkeer van alle inmenging 
in persoonlike vryheid was nog altyd 
een van die vernaamste kenmerke van 
die volkskarakter en die stukrag van 
elke trekbeweging hier te lande, en 
(iii) 'n protes teen ,,the prevalent 
view of the. education of our sons and 
daughters, and a mere instrument to 
them for the business of life. Such an 
end must not be overlooked, but if 
this is to be a great country, its great- 
ness will have to be built on the moral 
and religious training of its scions.” 

Ondanks aanbevelings van die On- 
derwyskommissie van 1891-1892 het 
die toestand met betrekking tot Hol- 
lands beroerd gebly. in 1895 het die 
gevierde skryfster, suster van 'n later 
Eerste Minister en simpatiek teenoor 
die Boere, 'n profetemantel omgehang 
met haar voorspelling: ,In fifty years, 
fight and struggle against it as we 
wish, there will be no Boer in South 
Africa speaking the Taal save as a 
Curiosity; only the great English speak- 
ing South African people. The move- 
ment cannot be hinderd, it cannot be 
stayed, it is inevitable.” 

O] Blaai om 

Vandag is vir meer as twee derdes 
van die blankes die Afrikaanse taal, 
skooltaal, kanseltaal, spreektaal en 
skryftaal. Die mens wik, God beskik! 

c) Amptelike houding en stelling- 
name van die Kaapse N.G. Kerk (1843- 
1900) — Een en ander is al daaroor 
aangestip. Na grondige ondersoek het 
Cilliers oor die onderhawige tydperk 
beweer: ,,Twee faktore wat die Afri- 
kaner se stryd aansienlik bemoeilik en 
vertroebel het was... en die afsydige 
selfs onsimpatieke houding van baie 
Afrikaanse leiers, veral onder die 
predikante. So-iets noem die kerk- 
historikus Van der Watt ook. Ons weet 
alreeds wat C. F. J Muller dienaan- 
gaande bevind het. Vir begrypende 
insig daarvan moet twee omstandig- 
hede genoem word: eerstens die lang 
skaduwee wat die Skotse predi- 
kante en hulle geestelike erfgename 
oor die amptelike kerk laat val het, en 
vervolgens die inwendige moeilikhede 
wat die kerk al vanaf 4 1852 in voor- 
uitsig had en in die dekade 1860-1870 
pynlik ervaar het in die stryd teen die 
Liberalisme van 'n klompie predikante 
wat in Nederland opgelei was. Dit is 
ook al aangesny. 

Sodanig was die uitwerking daarvan 
dat selfs na die swaai van die Sinode 
in die begin 1880's, sodat steun gegee 
is aan die benoeming van 'n Holland- 
se-onderwysregeringskommissie, ons 
nog tegelyk die hieropvolgende aan- 
tref. Deur die Sinode van 1880 is 'n 
voorstel ,,dat by het Onderwijzers- en 
Middelklasexamen (toe ook universi- 
teits- en kweekskooltoelating CR) de 
kennis van Hollandsch zowel als het 
Engelsche taal verplichtend gemaakt 
worde ...”, met slegs 54 teen 37 
stemme aangeneem is en dat 22 hulle 
protesstemme daarteen laat aanteken 
het! 

Ons noem hier enkele amptelike 
standpuntstellings in die tydperk. Daar 
was die Herderlike skrywe van 1837 
met veroordeling van deelnemers aan 
die Groot Trek. In 1847 besluit die Si- 
node op 'n Engelse vertaling van die 
Kategismus, die Kort Begrip en die 
kerkformuliere (liturgiese CR). Toe 
besorgdheid in 1852 uitgespreek is oor 
die peil van die Bybelonderrig in die 
skole, besluit die Sinode om een ge- 
meenteskool in elke gemeente aan te 
beveel. In 1857 sien die sinode nie die 
weg oop nie om ds. Van der Lingen 
te steun om die aanstaande Seminarie 
'n verklaarde Hollandse karakter toe 
te sê nie. Die eenling, Van der Lingen, 
rig in 1858 sy Gimnasium op Hollandse 
lees met Christelike en nasionale ka- 
rakter in die Paarl op. Gedurende 1859 


laat die kerk blyk dat die openbare 
onderwysstelsel geval. Maar in 1862 
waarsku die Sinode teen 'n moontlike 
skoolstelsel sonder Bybelonderrig in 
die skoolure as deel van die amptelike 
onderwysprogram. Toe desondanks, 
die flater van 1865 deur die politieke 
owerheid begaan word, kom die toe- 
name van privaatskole as teenhanger 
mede onder plaaslike kerkraadsbein- 
vloeding. Die gebeurde van 1880 is 
reeds genoem. Dr. Langham Dale 
(S.-G.) se voorstel in sy jaarverslag 
van 1888 dat regeringsubsidie onder 
sekere voorwaardes ook aan privaat- 
skole gegee kan word is feitlik een- 
parig deur die N.G. Kerk verwerp. Dit 
is baie belangrik omdat dit die beleids- 
riglyn van dié kerk gebly het. In posi- 
tiewe bewoording het die Algemene 
Sinode van die N.G. Kerk (S.-A.) weer 
in 1967 sy onderwysbeleid herhaal. 

Ondanks die aanbevelings van die 
Onderwyskommissies van die begin 
1890's het die toedrag met die nasio- 
naal-kulturele in die onderwys onder 
die nuwe S.-G. vanaf 1892, Thomas 
Muir, nie ingrypend verander nie. 

Ons kry aan die einde van die eeu 
die toedrag dat die N.G. Kerk hom 
naastenby skik ten opsigte van die 
openbare onderwys onder staatstoesig 
as mede-onderwysersaanstelling, met 
algemeen-Christelike Bybelonderrig en 
van sy kant toenemende druk om Hol- 
lands as vak en voertaal te bevorder. 
Daar was nie beduidende aksie vir 
kerskole of groepskole nie, inteendeel 

d) 'Met Postma se trek van Rusten- 
burg na Burgersdorp in die tweede 
helfte van 1866, het hy dit ook gesien 
as die verskuiwing van die jong Rus- 
tenburgse opleiding. 

'n Vaste opleidingsinrigting was al 
op die eerste Algemene Sinode van 
1862 ter sprake terwyl al daarvoor 
gekollekteer was. Maar voorasnog 
Sou die twee predikante (Postma en 
Beyer) geskikte kwekelinge oplei vir 
die predikantskap, waarmee ook begin 
is — dus in 'n soort ,profeteskool”. 
Die opgeleide onderwyser van die 
Rustenburgse skooltjie van 1865, 
Swart, het ook teologiese student ge- 
word by Postma saam met ander, 
waarby teen einde 1865 'n ander op- 
geleide onderwyser, Jan Lion Cachet 
gevoeg is. Swart is toegelaat tot die 
predikantsamp en in Junie 1866 be- 
vestig te Pretoria. Daarmee was die 
pad vir Postma vorentoe oop om die 
beroep na Burgersdorp in Mei 1866 
beide as predikant en met oog op op- 
leiding, op te volg. Lion Cachet en die 
ander studente is saam. In 1868 het 
Lion Cachet teruggekom as predikant 
te Rustenburg. 

Die Sinode van 1869 (Potchef- 
stroom) het behalwe om die Her- 
vormde Kerk tot valse kerk te ver- 
klaar, ook besluit om in November van 
dieselfde jaar 'n teologiese skool as 

vaste opleidingsinrigting, met Postma 
as eerste en Lion Cachet as tweede 
dosent, in te rig. Postma het dit stel- 
selmatig beplan en bewerkstellig — 
'n getuienis van sy vernuf, versiend- 
heid en daadkrag. Dit vertel 'n hele eeu 
se kerklike onderwysgeskiedenis dat 
die teologiese skool van die Gerefor- 
meerde Kerk én die Potchefstroomse 
Universiteit albei saam in 1969 hulle 
eeufeeste gevier het — en natuurlik 
ook van Postma as onderwysman van 
formaat. Daarbenewens het die Sinode 
van 1869 ook nog besluit: (i) dat die 
onderwys van die jeug ,,meer onder 
het opzicht der kerk zou komen”; (ii) 
die Teologiese skool sou ook die op- 
leiding van Christelike skoolonderwy- 
sers behartig en (iii) dat opdrag aan 
die kuratore en dosente van die skool 
uitgereik word om aanbevelings oor 
die skoolonderwys voor te berei. Op 
4 Julie 1870 het die kuratore in oorleg 
met die dosente ooreengekom om by 
die Algemene Sinode aan te beveel: 
(i) Kerkrade moet soveel moontlike 
gemeente skole oprig — kerkskole op 
die dorpe en buurtskole op die plase; 
(ii) as onderwysers vir diens in so- 
danige skole kom alleen dié in aan- 
merking wat gunstig by die kerkrade 
bekend staan en (iii) elke ouderling 
moet gereeld verslag doen van die 
skool in sy wyk en die leraar moet 
gereeld tydens huisbesoek ook die 
skole ondersoek. Die aanbevelings is, 
in 1870 deur die Algemene Kerkver- 
gadering van die Kolonie (gelyk aan 
'n latere Provinsiale Sinode) aanvaar 
en in die Kolonie is die eerste van die 
vrye” Christelike skole in 1870 te 
Burgersdorp gestig. Die skoolstigters 
het dadelik regeringsteun gesoek. 

In 1873 is gemelde onderwysorde- 
ning deur die Algemene Sinode aan- 
vaar. Gedurende 1876 was heelwat 
sinodale afgevaardigdes van mening 
dat ,zonder groot gevaar” van staat- 
Subsidie gebruik gemaak sou kon 
kon word, maar die hoofstroming was 
nog daarteen en vir aldus genoemde: 
vrye skole. In die voorwoord van die 
gedrukte notule van 1876 staan: DE 
KERK MOET ZORGEN VOOR DE 
SCHOOL. In 1882 was daar nog die- 
gene wat van mening was dat liewer 
sonder staatsteun klaargekom moet 
word, maar die verklaarde siening het 
toe geword dat behoudens ,,onafhank- 
like vryheid in het godsdienstige on- 
derwys” staatsubsidie met reg ontvang 
kan word. Toe is ook vir die eerste 
maal 'n klem enigsins verskuiwe: die 
skool moet uitgaan van die OUERS, 
desnoods met hulp van die kerk en 
indien dit nie anders kan nie met staat- 
Steun. Sommige sien hierin al die 
aroepskool, die CHRISTELIKE OUER- 
BFHFERDE SKOOL MET STAAT- 
STEUN. Ander sien daarin alreeds 'n 
supplementêre beleidsaanvulling wat 

OD] Vervolg op bladsy 15 

Die gesangboek wat in 1806 in 
Nederland in gebruik geneem is, is via 
die Hervormde gemeente in Londen, 
die Austin Friars gemeente, na Suid- 
Afrika in 1814 oorgeplant. Hier in ons 
land het besware teen die gesange 
eintlik eers na vore gekom na die Af- 
skeiding van die Christelike Gerefor- 
meerde Kerk uit die ou historiese 
Hervormde Kerk van Nederland en in 
die Afskeiding het die beswaar teen 
die gesange 'n groot rol gespeel. 





JOH. DREYER 


Voor die koms van ds. Postma van- 
uit die Christelike Gereformeerde Kerk 
was daar in die Transvaalse moeder- 
kerk, die Nederduitsch Hervormde 
Kerk, ook wel enkele besware. So was 
daar in Rustenburg ouderling Ph. 
Snyman en diakens S$S. Kruger en D. 
Kruger, Paul Kruger, die latere staats- 
president en ongeveer 'n dosyn ander 
wat besware teen die sing van ge- 
sange gehad het. 

Ds. Van der Hoff het versigtig in 
hierdie aangeleentheid opgetree en 'n 
milde houding ingeneem. Sy standpunt 
was dat die sing van gesange aan die 
oordeel van die leraar gelaat moet 
word, en dat elkeen in die eredienste 
vrygelaat moet word om al dan nie 
saam te sing. 

Op die tiende Algemene Kerkver- 
gadering in Pretoria op 10 Januarie 
1859 waar ds. Postma teenwoordig 
was, het ds. Van der Hoff sy stand- 
punt gestel, maar die vergadering het 
daar geen genoeë mee geneem nie, 
maar besluit om die gesange wel in 
die eredienste toe te laat. In 'n herder- 
like skrywe is aan die gemeentes daar- 
op gewys dat die saligheid nie afhang 
van die al of nie sing van gesange nie. 

Na die afskeiding op Rustenburg 
onder leiding van ds. Postma het ds. 
Van der Hoff in 'n lang uiteensetting 
sy standpunt in verband met die aan- 
geleentheid uiteengesit in 'n skrywe 
onder die teks Jer. 6:16. 


,So spreek die Here: Staan op die weë, 
en kyk en vra na die ou paaie, 

waar tog die goeie weg is, 

en wandel daarin; 

en julle sal rus vind vir julle siel. 
Maar hulle het gesê: Ons wil daarin 
nie wandel nie.” 


In hierdie artikel wys hy op die 
Standpunt om die sinode van Dordt 
nie ,,slaafs-letterlik” te volg nie, maar 
om te handel ,,in die gees en die 
grondbeginsels van die Dordtse Si- 
node”, ,,want die Dordtse Sinode het 
in 1618 en 1619 wel besluit om die 
gesange wat reeds in gebruik was, uit 
die kerke te verwyder, om vrede te 
bewaar, maar nie omdat dit ongeoor- 
loof was nie, en dit aan latere tye oor 
te laat om hulle op 'n gereëlde wettige 


ONS PSALM 
en 


GESANG- 


BOEK 
II 


wyse in te voer”... ,Nou het latere 
sinodes gemeen dat dit strydig is met 
die evangelie om langer evangeliese 
gesange uit die kerke te weer, te meer 
omdat al die gemeentes daarop aan- 
dring om 'n evangeliese gesangeboek 
te besit, en nou het latere sinodes tot 
die besluit gekom om die besluit van 
die Dordtse Sinode te wysig na die 
reël van die Heilige Skrif en het met 
algemene goedkeuring 'n evangeliese 
gesangboek ingevoer. So het dié sino- 
des na die gees en na die grondbegin- 
sels van die Dordtse Sinode gehandel. 
Daaraan hou ons ons en bygevolg is 
ons kerk met sy evangeliese gesange 
hier die wettige kerk, die kerk van die 
staat... Ingeval sommige mense dit 
goed vind om slaafse navolgers van 
die Dordtse vaders, van feilbare mense 
te wees — ek kan dit hulle nie belet 
nie, maar ek voor my en duisendes 
hier saam met my wens om liewer in 
die gees en die grondbeginsels van 
die Dordtse vaders te handel — en 
Christelike gesange te sing, soos dit 
betaam in Christelike kerke. En wan- 
neer ons die evangeliese gesange 
sing, dan volg ons die wens van die 
apostels en die oudste kerkvaders —. 
Wat meer is dan volg ons die Gees 
van Christus self wat gesê het... dat 
Hy sy Gees sal stuur om ons in al die 
waarheid te lei, en die apostel wat ons 
vermaan om te beproef of die gees 
uit God is, en as ons verder die ge- 
sange beproef, dan moet ons erken 
dat die Gees van God daarin spreek 
as een wat Christus bely. — Niemand 
kan dit teenspreek nie, want die Gees 
wat in die evangeliese gesange spreek, 


Openbaar Homself aan ons gaes as 
die Gees van die waarheid. Blymoedig 
gehoorsaam ons die Gees en laat dit 
aan ander vry om die letter van Dordt 
te volg. Dan verwys hy vir verdere 
oordenking na Jer. 6:16 en sê ,,dat die 
eenvoudige mense (wat besware teen 
die gesange het Joh. D.) dink dat hulle 
op die ou paaie wandel en dit is on- 
waar, ten minste wat die punt van 
die gesange betref, want die pad van 
die evangeliese gesange is al 1 800 jaar 
oud, terwyl die pad van die verwerping 
van die gesange eintlik eers nou on- 
geveer 30 jaar gelede begin is.” 


Teenoor die konsekwente houding 
van ds. Van der Hoff oor die sing van 
gesange staan die ietwat weifelende 
houding van ds. Postma. Uit historiese 
stukke blyk dit dat hy, voor hy in 
Rustenburg by die beswaarmakers 
gekom het, sowel in die Kaap asook 
in Natal waar hy preekbeurte waarge- 
neem het, gesange opgegee het. Dit 
wat vir hom nie 'n kwessie” nie, maar 
'n middelmatige” saak dit wil sê nie 
'n 'beginselsaak nie, maar iets van 
praktiese belang. Later in Rustenburg 
was sy standpunt, dat as een in die 
erediens beswaar teen die sing van 
gesange sou hê, dan sou sy vrymoe- 
digheid om 'n gesang te laat sing daar 
nie meer wees nie. In 'n latere artikel 
hoop ons aan te toon dat die besware 
in Gereformeerde kringe besig is om 
te verdwyn. 


(Word vervolg) 

W. E. CAREY 


APTEKER 
Posbus 177 — Krugersdorp 





FAFA MARINA VAKANSIE-OORD 


115 Fantastiese, luukse 


woonwastandplase, elk- 
een met sy eie private 
badkamer, toilet en op- 
wasplek. Woonwaens is 
Ook op die terrein te huur. 





Vir nadere besonderhede skryf 
aan: 


Ifafa Marina Agencies, 


Privaatsak, Ifafa Strand, 4185. 

ROME (2) 


Op 11 Februarie 1929 is daar in die 
Italiaanse hoofstad 'n verdrag onder- 
teken (die sg. ,Lateraanse Verdrag”) 
deur die Rooms-katolieke kerk ' en die 
Staat ltalië. Hiervolgens sou die do- 
mein by die sint Pieterkerk, waaroor 
die pouse deur die eeue Héen beskik 
het, voortaan 'n soewereine onafhank- 
like staat vorm met die pous a$& hoof. 





DR. P. J. THEO KOEKEMOER 





Hierdie klein staatjie binne die staat 
van Italië, geleë op 'n paar akker grond 
aangrénsend aan die sint Pieterkerk, 
word genoem die Vatikaanstad. (In 
Italiaans: ,,Citta del Vaticano.”) Hier 
beskik die pous dus ook oor alle wê- 
reldlike mag slegs oor sy eie staatjie 
wat ongeveer 44 hektaar beslaan. Op 
hierdié. ommuurde kompleks Staan 
Onder andere die pouslike paleis wat 





Rome: Die Via Vittorio Venéto, éen van die mees bekende Strate in die stad. 


kortweg. ,die vatikaan” genodm word, 
aaneënsluitend met sy pragtige #uine 
aan die alombekende sint Pietdr plus 
die reusagtige plein voor die kerk. 
Hierdie Rooms-katolieke kêfkstaat 
word be$tuur volgens 'n “grondwet 
waarvan die eerste artikel aan dié pous 
die volledige wetgewende, uitvoerênde 
en regterlike mag toeken. In $y be- 
stuur van hierdie staatjie word die 
pous bygestaan deur 'n kommissje van 
hoë geestelikes (kardinalê) en deur 'n 
algemene raadgewer plus 'n stuk of 
twintig . verskillende bestuursorgane. 
Na buite word die pous verteenwoor- 
dig deur 'n Goewerneur. Die staats- 
Sekretariaat, wat ons Sou noem. die 
Departement van Buitelandse Sake”, 
reël dié betrekkinge met ander' State. 
Die ,HMelige Stoel” (die pouslike setel) 
het' in 1973 diplomatieke betrekkinge 
gehad met 73 lande. Hierdie staatjie 

Rome: Plein voo 


DIÉ KERKSTAAT 
VATIKAANSTAD 





Rome: Die plein voor die St. Peter. Foto geneem vanaf die dak van die kerk. 





het ook sy eie vlag (geel en wit), 'n 
eie spoorwegstasie, eie munte en pos- 
seëls. Sedert 1930 het die Vatikaanstad 
Sy eie radiostasie wat in 1951 uitge- 
brei is tot 'n tweede immuniteit ge- 
nietende uitsaaistasie op ltaliaanse 
grondgebied. Verder merk ons hier 
self 'n eie dagblad, genoem ,,Osser- 
vatore Romano”, ja selfs 'n eie be- 
wakingskorps (polisie) wat tradisio- 
neel uit Switsers bestaan. Die goeie 
orde op die uitgestrekte plein voor die 
sint Pieterkerk, word egter gehandhaaf 
deur die ltaliaanse polisie. Behalwe 
hierdie ommuurde pouslike domein, die 
Vatikaanstad, is daar egter ook nog 
ander eiendom van die pous wat uit- 
sluitlik deur hom beheer word, onder 
andere 'n paar kerke asook sy somers- 
paleis buite Rome, genoem ,,Castel 
Gandolfo”. 

Alhoewel die genoemde Lateraanse 
Verdrag wat hierdie staatjie se onaf- 
'hanklikheid wetlik moontlik gemaak 

r die St. Peter waar duisende Rooms-katolieke op kerklike feesdae 
saamkom om die pouslike seën te ontvang. 

het, eers op 11/2/1929, onderteken is 
(deur 'Mussolini e.a.), het die hele 
aangeleentheid 'n baie lang voorge- 
skiedenis. Reeds voor die einde van 
die vyfde eeu was die pous as biskop 
van Rome, deur die vrygewigheid van 
ryk Christene, meester oor 'n groot 
aantal eiendomme in Italië en elders. 
Van die oprigting van 'n kerklike staat 
was daar sprake reeds na die val van 
die magtige Romeinse ryk. Pous Gre- 
gorius die Grote (590 tot 604 na C.) 
en sy opvolgers het hulle daarop toe- 
gelê om die gesag in die stad Rome 
in die hande te kry. Hierdie strewe van 
die Roomse kerk om wêreldlike mag 
sou kenmerkend vir die daarna vol- 
gende eeue word. Die stryd tussen 
keiser en pous is met diep letters uit- 
gebrand in veral die geskiedenis van 
die middeleeue... waar dit beslis nie 
geëindig het nie. Toe die keiserlike 
gesag na Konstantinopel verplaas is, 
het daar in Rome 'n gesagsvacume 
ontstaan, 'n gaping wat deur die kerk 
in Rome aangegryp is. In die jaar 756 
het die kerklike staat reeds sy beslag 
gekry toe die Frankiese koning Pippyn 
die Longobarde verslaan het en die 
wêreldlike gesag geplaas het in die 
hande van pous Stefanus. Keiser Karel 
die Grote het selfs die domein waaroor 
die pous toe reeds regeer het, verder 
uitgebrei. Daarna het egter die stryd 
om mag tussen keiser en pous, veral 
in die twaalfde eeu, telkens hoogty 
gevier. Die toestand in Rome self was 
alles behalwe rooskleurig. Ons hoor 
van die sogenaamde ,,Babiloniese bal- 
lingskap” van die pouse toe hulle 
Rome moes verlaat en die hoogsetel 
gemaak het te Avignon, 1353 n.C. Na 
eeue van stryd tussen kerk en staat is 
dit eers die verdrag van Wenen (1815) 
wat die pous en sy regte weer herstel. 
In Desember 1847 moes die pous vlug 
` na die koninkryk Napels, toe 'n demo- 
kratiese republiek onder leiding van 
Mazzini uitgeroep is, totdat drie jaar 
later deur Oostenrykse en Franse mili- 
têre tussenkoms die broeder pous 
weer op sy troon geplaas het! Na die 
genoemde datum van Mei 1871, toe 
die Italiaanse regering die Garansiewet 
te boek gestel het waarvolgens die 
pous as soewereine en onskendbare 
vors (maar sonder territorium) erken 
is, kon die pouse nog alleen maar pro- 
testeer en hulle irritasie bekend maak. 
Die oplossing van 11 Februarie 1929, 
toe pous Pius XI en Mussolini die La- 
teraanse Verdrag onderteken het, het 
nie sonder aanvanklike verset van die 
Roomse hoë geestelikes (die Curie) 
gekom nie. Dit was vir hulle veels te 
weinig om tevrede gestel te word. 
Het die Roomse kerk hiermee sy 
strewe na politieke mag vaarwel gesê? 
Die getuienis van baie eeue beant- 
woord laasgenoemde vraag met 'n 
welluidende nee. ” 


PERSPEKTIEWE 
VERBANDE EN 

gesamentlike ouer- en staatsbeheerde 
skole in vooruitsig gestel het. Maar die 
bewerings mag oorbelasting van daar- 
die besluit wees. Postma het in 1886 
as rektor van die Teologiese skool in 
'n rede oor die onderwys onder meer 
verklaar: (i) die ouers moet onderwys 
verskaf of onderwysers na die ouers 
se sin; (ii) die leraars (predikante) 
moet kragtig saamwerk en (iii) die 
regering moet goeie onderwys steun. 


Baie belangrik is dat in teenstelling 
met die Nederduitse Gereformeerde 
Kerk se verwerping van Langham Dale 
se voorstelle van 1888 dat regering- 
subsidie onder sekere voorwaardes 
aan privaatskole toegeken word, het 
die Gereformeerde Kerk dit verdienste- 
lik gevind. Dit was tekenend van die 
kerklike teenoormekaarstelling van on- 
derwysbeleid veral ten opsigte van 
beheer: (administrasie) swaartepunt 
by kerk of owerheid? Maar Transvaal 
en Vrystaat het in die tydperk onder 


behandeling geen sodanige teenoor- 
mekaarstelling geken nie. Amptelik 
was die Gereformeerde Kerk deur be- 
sluite van sy Algemene Sinodes vir 
kerk of ouerskole, maar in Transvaal 
was tevredenheid vanweë Hervormdes, 
Nederduitses en Gerefcrmeerdes met 
dieselfde stelsel wat Kaaplandse N.G. 
Kerk bevoorkeur het, natuurlik uit eis 
keuse. 


Dit lyk ons of ernstige bestrewing 
van kerk- of groepskole uit beginsel 
in die vorige eeu beperk gebly het tot 
prof. D. Postma en die Gereformeer- 
des van die Noord-Oostelike grensdis- 
trikte van die kolonie, wat Spoelstra 
as die oorspronklike Dopperwêreld 
gekenskets het. Dit moet ons straks 
help om 'n moeilike vraag van voor- 
heen te hanteer: is daar sprake van 'n 
verskil in geestesgesteldheid tussen 
die hoofstroming en die kerklike sy- 
stroming in die onderwysbeleid. 


Inaggeneem die getalverspreiding 
bly die groepskoolvoorstanders amp- 
telik 'n systroming onder Afrikaners 
(sowat 12%) want N.G. — 4 1200 000 
persone; Hervormde —-“# 190000: Ge- 
reformeerd —-“4 115000 en Pinkster- 
groep —# 115 000. 


(Word vervolg) 





Alderson-tFlitton 


Chevrolet 


1300 


ME — ed 





1900 


Die ideale motor vir dames 


Alderson-d-Flitton 
Telefoon: Pretoria 482611 

DIE KOMMUNISME 


Onder bogenoemde opskrif het daar 
onlangs 'n insiggewende publikasie 
verskyn wat veral handel oor die kom- 
munistiese oogmerke en prestasies die 
afgelope paar dekades. Daar is 'n paar 
sake wat ons noukeurige aandag ver- 
eis; en wat ons weer onder oë moet 
Sien: 

(i) Die belangrikste van die vyf ba- 
siese stellings van die sg. ,,Marxisme- 
Lenninisme'” is seker die ,,dialektiese 
en historiese materialisme”. Die kern- 
gedagte lê daarin dat alles in die wê- 
reld uit materie bestaan. Hierdie ma- 
terie is dinamies in beweging, en elke 
vorm van teenstand word met 'n 
proses van stryd verower; waarin 'n 
aanvanklike ewolusie oorgaan in 'n 
blatante rewolusie. Met betrekking 
tot die menslike samelewing en die 
politiek is dit merkwaardig om te sien 
hoe maklik gewone mense, en we- 
tenskaplikes en selfs kerke en teoloë 
hulle partymaal goedsmoeds aan 
hierdie ideale diensbaar maak. 

(ii) Waar bogenoemde stelling 
veral van toepassing is op die bestaan 
van verskillende klasse; nl. die besit- 
 tersklas (of kapitaliste); en die nie- 
besitter (arbeiders of proletariaat); 
gee hierdie ,,dialektiek” die aangewese 
dryfveer vir die lg. meerderheid om 
met die ,,uitbuiters” in 'n stryd ge- 
wikkeld te raak; en hulle uiteindelik te 
verower. Dat die Bybel praat van 'n 
verskeidenheid van talente en ver- 
moëns onder die mense, is nie ter 
sake nie — want die Bybel is dan juis 
dié ,,opium” wat die minderbevoor- 
regtes verlam en bedwelm. 

(iii) Aangesien 'n direkte konfron- 
tasie fatale gevolge vir beide die Ooste 
en Weste kan inhou; en aangesien die 
tyd nog nie ryp is vir rewolusie nie; 
is Rusland en sy satteliete maar al te 
gretig om onder die voorwendsel van 
detente (of ontspanningspolitiek); met 
sy sg. ewolusieproses van bevryding 
voort te gaan. 'n Mens het die afge- 
lope tyd verslae gestaan voor die 
blatante inmenging van Rusland in 'n 
buurstaat soos Angola, sonder om 
hulle te steur aan die vermanings van 
die V.S.A. 

(iv) As dit op stuk van sake kom, 
huiwer die Sowjet-unie vir geen oom- 
blik om van wapengeweld gebruik te 
maak nie. In Oos-Europa het Hongarye 
en Tsjeggo-Slowakye die wrang vrugte 
gepluk van hulle vertroue op die 
Kremlin se gewete; en in Angola en 
ander Afrika-state het duisende burgers 


IN 
AKSIE 


reeds omgekom voor hul brute ge- 
welddadigheid. 





DS. W. C. J. VAN RENSBURG 





(v) Op elke gebied maak die kom- 
munisme hul skuldig aan dubbele 
maatstawwe — en selfs die leuen; as 
dit enigsens nodig is. So word in die 
sg. Derde Wêreld (nl. Afrika en ander 
onderontwikkelde lande) 'n demokra- 
sie verkondig; terwyl die propaganda 
in Europa ten gunste van 'n interna- 
sionalisme is. Aan die een kant ver- 
kondig hulle bevryding; maar aan die 
ander kant, oefen hulle die onverbid- 
delikste diktatuur uit; wat die wêreld 
nog ooit geken het. Dat baie van die 
onderdruktes in hul eie geledere hier- 
die leuen nie meer glo nie, blyk dui- 
delik uit die duisende wat onder 
lewensgevaarlike omstandighede van 
die Ooste na die Weste gevlug het 
(en nog nie een anders om nie). 


(vi) 'n Ander interessante verskyn- 
sel is die feit dat die Kommunistiese 
Party groter seggenskap het as die 
staat self. Daarom word dit ook 'n 
partystaat genoem. Van denk- en 
gewetensvryheid is daar geen sprake 
nie, aangesien hierdie totalitêre Party 
beslag lê op alle aktiwiteite van die 
mens. Enigiemand wat buite partyver- 
band, soos byvoorbeeld d.m.v. die 
letterkunde, musiek, radio, beeldradio, 
ens. hom skuldig maak aan kritiek op 
die Party of dislojaliteit, moet ge-eli- 
mineer word. Dit is met huiwering dat 
mens baiemaal aanskou, hoe 'n sg. 
pers- en gewetensvryheid in die ,,vrye” 
Weste misbruik word: om baiemaal 
die sosialistiese saak te propageer. 


(vii) Baie van die begrippe, wat 
deur die Sowjet-unie gepropageer 
word is niks anders nie as propa- 
gandaspreuke vir die oomblik en oëver- 
blindery. Woorde soos onafhanklikheid, 
selfbestemmingsreg en soewereiniteit, 
word later gedevalueer ten gunste van 
die ideaal van wêreldoorheersing. Ook 
wat dit betref, was Angola 'n treffende 
bewys dat hierdie kommunistiese 
ideale geen storie is nie. Mens het 
verstom gestaan om te sien hoe die 
volk wat reeds sg. ,bevry” was van 
die Portugese e.a. (wat die hasepad 
gekies het) — tog nog gemanupuleer 
is met behulp van ingevoerde wapens 
en Kubaanse soldate ter wille van 
Russiese oorheersing. 

(viii) Hoewel die Russiese kommu- 
nisme al verskeie male teëspoed ge- 
had het; en onder andere teenkanting 
van die Sjinese ervaar; het hulle vanaf 
die Revolusie van 1917 in Rusland op 
allerlei bedenklike wyses tog van krag 
tot krag gegaan, sodat hulle vandag 
ongeveer 'n derde van die wêreldbe- 
volking oorheers. Enige poging van 
hierdie volkere om die boeie van kom- 
munistiese oorheersing te verbreek, is 
met genadelose geweld onderdruk. Die 
gebeure in Afrika- het baie duidelik 
getoon dat die Sowjet-unie geen grap 
maak nie. Dis 'n saak van dodelike 
erns. 


(ix) Een van die leiers van die 
A.N.C. Nelson Mandela, wat deur ons 
veiligheidspolisie hokgeslaan, en aan 
die man gebring is, het in 'n dokument 
van 62 geskrewe bladsye duidelik 
gemaak wat sy oogmerke was: — 
,...The people of South Africa, led 
by the Communist Party will destroy 
Capitalist society and build in its place 
socialism'” en later ,,...one must 
therefore be a revolutionary and not a 
reformist.” Die heftigheid van hulle 
aanslag is afgeweer, maar die stryd 
duur voort; en teen sulke agitators kan 
mens nooit op jou louere rus nie. 


(x) Die afgelope paar dekades het 
Rusland hom veral toegespits op 
Afrika — en reeds miljoene rand 
bestee. Hoewel daar rede is vir dank- 
baarheid, dat 'n groot hoeveelheid van 
die state huiwerig is; of hulle algeheel 
van die Oosterse inmenging gedistan- 
sieer het: is dit tog onrusbarend om 
te sien met watter mate van welslae 
die kommuniste gevorder het — en dat 
die diwidende op hul ,,beleggings” nie 
uitgebly het nie. 'n Mens wonder baie- 
maal hoe waar verskeie bewerings van 
korrupsie en omkoopgeld is. 

(xi) Dit lei geen twyfel nie, dat Rus- 
land nog steeds slegs een doel voor 
oë het nl. wêreldoorheersing. Om 
hierdie doel te bereik maak hulle van 
elke moontlike en onmoontlike metode 
gebruik. Behalwe fisiese geweld, waar 
doenlik, beleef die wêreld 'n vlaag van 
ondermyning, propaganda, indoktrina- 
sie en breinspoeling. 

Geen medium word ontsien nie — 
musiek, rolprente, koerante, beeldradio, 
en selfs kerke word ingespan om die 
weg vir sosialisme en uiteindelik kom- 
munisme te berei. Die leuen speel 

DIE WÊRELDRAAD VAN KERKE 


” 


Die bekende spreekwoord sê: 'n 
Mens word aan sy vriende geken. Dit 
is ook waar wat die Wêreldraad van 
Kerke en sy vriendskap met Swapo 
(South West African Peoples Organ- 
isation) betref. Maar die Woord sê: 
Moenie in dieselfde juk trek saam 
met ongelowiges nie.” Die Wêreldraad 
van Kerke het dit in sy konstitusie 
gelê dat hy Christus bely en tog werk 
hy saam met die organisasie wat Mars, 
die oorlogsgod, dien. Hy vou sy hande 
saam in die gebed met die opening van 
sy vergaderings en bid om vrede op 
aarde en daarna gee hy sy hand aan 
Swapo om vrede te versteur en bloed 
te vergiet. 


JOH. DREYER 


Dit alles word gedoen omdat Suid- 
Afrika dan so duiwels sou wees. Maar 
nou word Beëlsebul gebruik om die 
vermeende Suid-Afrikaanse duiwels uit 
te drywe. 

Suid-Afrika het soos alle volke sy 
feile en foute maar sy versoek: Gee 
ons net tyd om dit uit die weg te ruim, 
word hom nie vergun nie. Swapo moet 
dit doen. 

Swapo en die Wêreldraad van Kerke 
laat ons dink aan Judas voor die 
Joodse Raad. Daar is inderdaad 'n 
treffende ooreenkoms tussen die Wê- 
reldraad van Kerke en die Joodse 
Raad. Albei is daar om godsdienstige 
belange te bevorder. Albei bestaan 
uit geestelike leiers, maar albei 
is ook behep met politieke aspira- 
sies. Agter die Joodse Raad is daar 
die magtige Romeinse Ryk, wat soms 
met die Raad moet meewerk. Pilatus, 
die verteenwoordiger van hierdie des- 
tydse wêreldryk, moet met die be- 
geerte van die Joodse Raad rekening 
hou en sy onskuldige Beskuldigde tot 
die dood veroordeel. 

Agter die Wêreldraad van Kerke 
staan die magtige Organisasie van die 
Verenigde Volke en hulle werk ook 
saam in die beplanning en uitvoering 
van bose planne. Albei hierdie rade 
veins op te tree in belang van die 
godsdiens. Die hoëpriester veins ver- 
ontwaardig te wees dat Christus hom- 
self die Seun van God noem en sê, 
om sy moordplan te bevorder: ,,Dit is 
beter dat een man vir die volk omkom 
en nie die hele volk verlore gaan nie,” 
waarop sy Raad sê: Hy, die Beskul- 
digde is die dood skuldig. 

Die Wêreldraad van Kerke se voor- 
sitter sê: Dit is beter dat een land, 
Suid-Afrika omkom en nie die hele 
Suidpunt van Afrika vir die kommu- 
nisme verlore gaan nie. 


EN SWAPO 


As Judas, die verraaier van sy Heer, 
die Joodse raadsaal instap met die 
vraag: Wat sal u my gee en ek sal Hom 
aan u oorlewer dan word hom dertig 
silwerstukke in die hand gestop om 
Sy moorddadige werk te gaan doen. 
En as Swapo aan die Wêreldraad van 
Kerke die vraag stel: Wat sal u my 
gee en ek sal Suid-Afrika aan u oor- 
lewer, dan word honderdduisende 
dollars oorhandig om die bose plan 
deur te voer. 


Die Woord sê die getuienis om die 
groot Beskuldigde veroordeel te kry 
Was nie eenders nie”, maar tog was 
dit geen beswaar om die oordeel te 
vel nie. Die getuienis oor Suid-Afrika 
is ook nie eenders nie, en tog word 
Suid-Afrika as 'n sondebok gestel en 
veroordeel. Die owerpriesters ,,het die 
skare aangehits”. Die here van die 
Wêreldraad van Kerke gebruik die- 
selfde taktiek met hulle politiekge- 
inspireerde besluite. @ 





DIE KOMMUNISME 

hierin 'n ontsaglike belangrike rol om 
mense 'n rat voor die oë te draai. 


(xii) Laat ons net kyk na 'n paar 
van die aanhalings van die Russiese 
voorbokke, om die skaamtelose bla- 
tantheid te begryp: — ,Om God te 
onttroon en die kapitalisme te vernie- 
tig is my lewens-ideaal.” Marx. 


“Het ons die reaksionêres onder- 
druk? Ja, ons het. Ongelukkig het ons 
hulle nie volkome uitgewis nie.” Stalin. 

,Ons bly steeds die ateiste wat ons 
nog altyd was; ons doen alles in ons 
vermoë om diegene te bevry wat nog 
onder die indruk van hierdie gods- 
dienstige opiaat verkeer.” Chroesjtjof. 


As illustrasie van die gesindheid van 
die W.R.K., wat absoluut wegbeweeg 
het van die Woord van God; as open- 
baring van Sy wil met ons mense; sê 
eerw. Philip Protter: — ,| am prepared 
to face chaos and anarchy if it is 
what it takes to bring about the neces- 
sary change in the world.” 


Slot: — Wat staan ons te doen? 
'n Mens kan hieroor seker boekdele 
skryf. Net dit: 

(i) Suid-Afrika, wat nog altyd 'n 
vername teiken was, sal waaksaam en 
paraat moet wees. Kan 'n verdedi- 
gingsbegroting van een miljard rand 
gekritiseer word, as ons mense die 
helfte van dié bedrag op perde verwed 
het? 

(ii) In Suider-Afrika het ons 'n 
grootse roeping en taak as 'n Chris- 
tengelowige volk. Ons kan selfs rmnooi- 
weersvriende verwag; maar dit mag 
ons nie weerhou daarvan om die vrede 
te soek en na te streef so ver as wat 
dit moontlik is nie. 


(iii) Ons was nog altyd bekend vir 
ons strewe na goeie rasseverhoudinge 
en wedersydse welwillendheid en er- 
kenning van menswaardigheid, sonder 
om ons identeiteit prys te gee. Laat 
ons hoop en vertrou dat die Here self 
ons sendingpogings sal seën; sodat 
meer en meer hulle lewens sal inrig 
volgens Gods Woord; om te leef en 
te werk tot eer van God en tot heil van 
ons naastes. 


Die oproep van die Apostel Paulus 
is behartenswaardig: — ,Laat ons dan, 
terwyl ons geleentheid het, aan almal 
goed doen, maar die meeste aan die 
huisgenote van die geloof.” (Gal. 6-10.) 


Dit is ons plig en opdrag om in hier- 
die dae mekaar se hande sterk te 
maak, vir die roeping waarmee ons 
geroep is. 


(iv) Mag ons bowenal die geloof 
behou, dat die Here nooit sal laat vaar 
die werke wat Hy begin het om aan 
ons te doen nie — en laat ons doen 
wat ons hand vind om te doen, dat 
ons geloof ook in ons werke sigbaar 
sal wees. 

Ge 





AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 


Slegs R3,50 k.m.b. geen gekruisde 
posorder asb. 
TJEK MET KOMMISSIE 100. 


Regstreeks van Mev. R. Muller, 
Pk. Krugerspos, 
Lydenburg. 

SENDING (3) 


voortgesette rubriek 


DIE OPLEIDING 


Onlangs vra 'n lid van die Sentrale 
Raad vir kersteningswerk aan my wat 
ek bedoel met die uitdrukking ,,kerste- 
ningssentrum'. Ek was verbaas en bly 
oor die vraag. Verbaas was ek omdat 
hierdie saak herhaaldelik al gestel is. 
Die volgende bydraes getuig daar- 
van: 'n Paar Gedagtes i.v.m. ons Sen- 
ding, Die Hervormer, Mei 1970, bl. 15; 
Ons Binnelandse Buitelandse Sending, 
Die Hervormer, Augustus 1970, bl. 11; 
Sending ,,geëkonomiseer'”?, Die Her- 
vormer, Desember 1971. Op die Alge- 


mene Kerkvergadering van 1970, is die” 


saak ook langer as normaal toegelaat, 
bespreek. Toe is juis besluit dat die 
volgende verwys word na die Sentrale 
Raad vir aandag en rapport: ,,Dat hier- 
die vergadering aan die Algemene 
Kommissie opdrag gee om baie beslis 
die ratte teen 'n bevredigende tempo 
te laat beweeg om 'n eie sending- 
inrigting tot stand te bring waarin ons 
Kerk se sendingwerk gekonsentreer 
sal word, en waardeur rekening gehou 
sal word met die feit: 

,1. dat in die toekoms bantoe- 
dosente aan bantoe-universiteite uit 
die bantoe kerk vir die bantoe kerk 
sal optree. Dan moet éns kerk nog 
met sy kersteningswerk in sy eie in- 
rigting voortgaan...” (Notule Alg. 
Kerkverg. 1970, bl. 157.) 

In die lig van hierdie redelike drin- 
gende aanpak van gedagtewisseling 
met die oog op 'n kersteningsentrum, 
was ek dus verbaas dat betrokke figure 
weinig daarvan weet. Onlangs lees ek 
dat die kerk 'n sekere gebruik het van- 
weë 'n ,,gestadige gewoonte” (usan- 
sie). Dit lyk my ons het ook die ver- 
skynsel in ons kerk van 'n ,,gestadige 
kennisname”! Beide verskynsels open- 
baar seker iets goeds. Die kerk as 
draer van die boodskap van waarheid, 
moet vasstaan en nie rondgeslinger 
word deur allerlei nuwighede nie. As 
'n mens of die kerk stadig is om te 
praat, moet hy egter nie stadig wees 
om te hoor nie! Ons kan stadig wees 
om gehoor te gee, maar nie om te 
hoor nie! Die kerk kan stadig wees om 
te praat, in die sin dat hy nie sy mond 
inoet verby praat nie, maar hy moet 
haastig wees om te verkondig. Ons 
kan stadig wees om te praat, d.w.s. 
versigtig in wat ons sê, maar ons 
moet met bekwame spoed die daad 
by die woord voeg. 

Ek is dus baie bly oor die hernude 
vraag na wat bedoel word met 'n 
kersteningsentrum. In hierdie lig is die 
besluit van die Sentrale Raad vir Kers- 
teningswerk, geneem op 31 Julie 1975, 
ook verblydend. Daar is in hierdie ver- 


band 'n drieledige besluit geneem. In 
die eerste plek sal die gedagte aan 'n 
kersteningsentrum verder oorweeg 
word. Tweedens is besluit dat ons 'n 
selfstandige opleiding van ons kerk 
vir baruti by Turfloop sal uitbou. 
Derdens sal 'n oog in die seil gehou 
word by ander swart universiteite om 
ook daar mettertyd selfstandige op- 
leidings vanweë ons kerk te vestig. 


DR. H. G. v.d. WESTHUIZEN 


Hiermee het ons kerk nou inderdaad 
sy voet geplaas op 'n pad waarna lank 
en moeisaam gesoek is. Dat ons reeds 
en geruime tyd sukkelend 'n paadjie 
in hierdie rigting bewandel het, getuig 
die moeite waarmee manne soos prof. 
P. S$S. Dreyer, en ander, aanvanklik 
probeer het om baruti opgelei te kry. 
'n Bietjie beter vordering het ingetree 
nadat prof. H. P. Wolmarans te Turf- 
loop vanweë ons kerk aangestel is. 
Daarna het wyle ds. Jan du Plessis, en 
op die oomblik prof. D. J. Booysen, 
goeie werk onder moeilike omstandig- 
hede namens ons kerk gelewer. 


Tog was daar baie onbevredigende 
fasette in hierdie opleiding saam met 
'n susterskerk by die Stofberg Gedenk- 
skool, Turfloop. Hoewel ons dankbaar 
is vir samewerking, bly die feit dat 
ons 'n geringe aandeel het. Ons kerk 
het so gunstig en rojaal soos nog nooit 
in sy geskiedenis nie, op die Algemene 
Kerkvergadering van 1973, besluit dat 
ons so gou doenlik 'n eie opleiding 
moet vestig. Hierdie eie opleiding moet 
onafhanklik wees van ander kerke. 


Soos voor hierdie 1973 besluit, so 
is daar ook daarna met stadige pas 
gevorder. Haastige honde verbrand 
hulle monde, was soms die wagwoord. 
Daar is soms gehoop op ontwikkelinge 
wat .ons goed 'te stade kan kom, 
waarby ons dan éns doel kon inte- 
greer. Gewensde en verwagte ontwik- 
kelinge het nie in ons guns verloop 
nie. Die gebied waarop ons ons oog 
gevestig het vir 'n eie opleiding in die 
omgewing van Pretoria, het tot vandag 
toe nog nie die nodige infrastruktuur 
nie. Met jakkalsjag of springhaasjag 
het ons altyd die honde wat uitsak, 
opgelaai in die voertuig se bakkie of 
kattebak. Gevolglik moes ons in hier- 
die stadium van omslagtige onderhan- 
delinge met verskillende universiteits- 
owerhede en andere, 'n nuwe spreek- 
woord as waarskuwing neem: stadige 
brakke beland in die kattebakkel 

Die jongste besluit, soos reeds ver- 
meld in sy drieledigheid, gee ons egter 
verblydende moed om ook die 1976 
Algemene Kerkvergadering tegemoet 
te tree. Die pad vorentoe is lank en 
swaar, maar het nou duideliker geword 
vir die sentrale raad. 


Dit kom hierop neer dat ons twee 
sake nie met mekaar vir die huidige 
identifiseer nie, en dat nie een ver- 
waarloos moet word nie. Die eerste 
saak is 'n kersteningssentrum wat ge- 
sien kan word as 'n uitbreiding van 
ons huidige kersteningskantoor met 
die voltydse superintendent. Hierdie 
kantoor moet uitgebrei word en die 
nodige aanpassing ondergaan. Van 
daardie sentrum af waar al die kor- 
respondensie, argiefstukke, biblioteek, 
opleiding van evangeliste, toerusting 
van werkers, ens. gevestig moet wees, 
moet die organisasie van ons kerk se 
hele kersteningsbeplanning plaasvind. 
Die plasing van so 'n sentrum moet 
noukeurig oorweeg word. Dit moet 
binne blanke land wees want dit is nie 
die deel van ons kerk se kerstenings- 
werk wat vanweë selfstandigwording 
6érgaan na die kersteningskerke nie. 
Soos ons kerk altyd kersteningswerk 
moet doen, soms aan bantoes, soms 
aan kleurlinge, Indiërs, Japanners, Sji- 
nese, blankes, Portugese, ens. na ge- 
lang van die tyd en omstandighede, 
sé moet 6ns masjinerie daarvoor altyd 
beskikbaar wees. Aan die ander kant 
moet die kersteningssentrum so geleë 
wees dat dit toeganklik is vir alle rasse 
en mense sonder om aanstoot te gee 
of beginsels oorboord te gooi. Soos 
die grensnywerhede in blanke gebiede 
toegangklik vir swartes binne blanke 
gebied is, so behoort hierdie projek 
ook aangepak te word. 


Die tweede saak waaraan volgens 
verwagting nou onmiddellik momen- 
tum gegee kan word, is die uitbouing 
van 'n selfstandige opleiding vir baruti 
(leraars) te Turfloop. Hierdie opleiding, 
besef ons, sal mettertyd beman word 
deur en eiendom word van die self- 
standigwordende kerk. Dit is goed so. 
Dan het ons ons voogdyskap uitgevoer 


en ons bydrae gelewer. 


(Word vervolg) 





Die Bybelse gedagte van die ge- 
lykwaardigheid van alle mense word 
onder die kommunistiese invloed deur 
die onbybelse en dwase voorstelling 
van 'n abstrakte gelykheid van alle 
mense. 

A. J. Visser. 

















Hier is wonderlike nuus vir elke gesinsman! 
Nou 


vir so min as R100 deposito kan u ook `n mede-eienaar 
word van 'n pragtige gemeubileerde splinternuwe 





















i vakansiehuisie te PAN 
 AIFAFA MARINA Ty 
aan die Natalse kus. m ( 





Wat is mede-eienaarskap? 
#*- 1. Dit beteken dat 'n sekere aantal persone saam die koste verbonde aan 
ia die aankoop in 'n vakansiehuisie in ons privaat vakansieoord dra. 
. Elke deelnemer is slegs aanspreeklik vir sy aandeel van die koste. 
.U kan u reg in die eiendom verkoop of aan u kinders bemaak. ' 
. 'n Eenvoudige formule waarborg aan elkeen `n regmatige gebruik . 
elke jaar. : 
. Behoorlike toesig op die terrein verseker gereëlde onderhoud en 
instandhouding. 
. Die feit dat dit 'n private oord is, skakel ongewenste elemente uit. 
.U mede-eienaarskap van u vakansiehuisie te Ifafa Marina maak u 
verder geregtig op die gratis gebruik van die swembaddens, tennis- 
bane, vlugbalbane, kinderspeelpark, ontspanningsale vir tafeltennis, 
veerpyltjies, speletjies, snoeker, ens., - PLUS ritte op die maatskappy 
se veerbote na die riviermond en strande. 
. Voltydse organiseerders verseker gereëlde vermaak vir mense van 
alle ouderdomsgroepe. 
Meer a as R100 000 is reeds spandeer op marknavorsing, die en benut. Hulle gaan duisende rande in die jare wat voorlê 
studie van vakansiebehoeftes en beplanning. bespaar. Ook u kan nou verseker dat u in die toekoms gratis 
Honderde leiers in alle professies en beroepe in die nywerheids-, vakansieverblyf vir altyd beskikbaar sal hê. 
sake- en handelswêreld het reeds die voordele van hierdie unieke Wat sal u totale kapitaaluitleg bedra? — Dit kan so min wees as 
plan om die inflasie-gogga in die vakansiebedryf te stuit, gesien slegs R1 000 wat u in 5 jaar kan afbetaal! 


Stel u belang? Verlang u meer besonder” @ ng meeue dadelik seur basie oor FAFR MARINA san op. 
hede? Skrywe, besoek of skakel ons, of vol- B sonder verpligtings. - 
tOOi die koepon en stuur dit vandag nog aan M Maan Mn IMEU ME]... osdesesre es OE EE EE LE ip slee ne @ 
ons. Ons sal toesien dat 'n pragtige kleur- — HiisedieSe ee Me RARR AD BP MR oe ED m 
brosjure en al die feite aan u besorg word 
— onmiddellik. 


| 
|| 
|| 
CHARLES D. BARRETT EN KIE (EDMS) BP. Ë EO DA, assebliet die maand/e van die jaar wat u vir — 
" 
is 


KELHOF 704, PRITCHARDSTRAAT 112, JOHANNESBURG 2001 

KRONIEK 





TWEE HERE DIEN 


Christus het gewaarsku dat 'n mens 
nie twee Here kan dien nie. Wie dit 
wel doen, ondervind telkens die waar- 
heid van sy Woord dat n' mens die 
een sal aanhang en die ander sal verag. 
'n Mens kan nie God en Mammon dien 
nie. 





DR. A. J. G. DREYER 


In die jongste tyd is daar opnuut 
berig dat duisende Duitsers, sowel 
Protestante as Rooms-katolieke, in die 
afgelope jaar van hulle kerke bedank 
het. Hulle het finaal alle bande wat 
hulle nog enigsins met die kerk ver- 
bind het, afgesny. Die getal Protes- 
tante wat hulle finaal laat losmaak 
het van die kerk is groter as die getal 
Rooms-katolieke. Volgens skatting van 
sommige kerkleiers in Duitsland, sal 
daar in die volgende aantal jare waar- 
skynlik 'n totaal van 20% van die lid- 
mate die kerke bedank. 

Die aanleiding tot hierdie grootskaal- 
se bedankings uit die kerk was die 
sg. ,,kerkbelasting” wat deur die staat 
gehef word. Dit moet saam met die 
gewone belastings betaal word en 
word dan weer deur die staat aan die 
onderskeie kerke terug betaal. Diegene 
wat in die praktyk nooit meer by 'n 
kerk gekom het nie maar wat darem 
nog die bande met die kerk wou be- 
hou met die ocg op 'n doop, troue of 
dood, is langs die weg geforseer om 
iets positief vir die uitbou van die kerk 
te doen. Hulle het dit waarskynlik 'n 
bietjie te kwaai gevind om so 'n hoë 
premie nl. 10% van hulle belastings- 
aanslag te betaal vir 'n geleentheids- 
gebruik van die kerk. As hulle amptelik 
die kerk bedank en dit by die staat 
aanmeld, word hulle van die belastings- 
plig onthef. Die bedankings het begin 
instroom. 

Die bedankings begin die ware stand 
van sake te toon. Dit is ,,dooie hout” 
wat nou wegloop mense wat die kerk 
wou misbruik vir hulle eie doel maar 
wat eintlik lank nie meer die bande 
met God en sy kerk wou behou nie. 
Hulle het hulle gewete getroos met die 
gedagte dat hulle nie die kerk hoef by 
te woon omdat hy 'n Christen is nie. 
Elkeen kan volgens hierdie soort 
mense, 'n Christen op sy eie wees. 
Hulle het al begin praat van die soge- 
naamde Anonieme” Christendom. 
Maar noudat op hierdie ,,anonieme” 
Christen 'n beroep gedoen is om die 
kerk van Christus te steun, nou blyk 
dit dat die Christenskap in aedrang 
kor. Om vir sy ,anonieme"” Christen- 


skap te betaal, was te duur. ,Ano- 
niem' kan 'n Christen nie bly nie — 
as hy nie deur sy lewenswandel toon 
wat hy is nie, haal die Duitse staat 
hom uit sy skuilplek en verplig hom 
om te wees wat hy in wese werklik 
is. Wie in wese geen gelowige is nie, 
vlug nou so vinnig as wat hy kan. Die 
skyn van geloof is afgestroop deur die 
oproep op sy sak. Die anonimiteit was 
blykbaar net 'n dekmantel om weg te 
steek dat Christus al lankal nie meer 
oor daardie persoon regeer het nie 
maar dat hy reeds 'n ander heer ge- 
dien het. Nou het net waar geword 
wat Christus gesê het nl. hy sal die 
een aanhang en die ander verag. 

Geld is dikwels 'n barometer: vat 
aon 'n man se beursie en jy vat aan sy 
siel. Dit het in Duitsland waar geword. 
Maar in ons eie kerk is dit ook 'n saak 
van belang. In ,,Die Hervormer” van 
Jan. 1976 het 'n berig verskyn van 
ds. Schutte in verband met die offer- 
gawes. Dit was 'n oproep en 'n By- 
belse motivering vir die gee van beter 
offergawes in sy gemeente. 

As praktiese werksverdeling aanvaar 
baie gemeentes dat een dag per maand 
se salaris vir almal gelyk sny en aan 
die gemeente 'n redelike moontlikheid 
bied om sy verpligtinge na te kom. Die 
Bybelse maatstaf is natuurlik anders. 
Die Ou Testament ken die tiende as 
'n minimum wat aan God behoort en 
daarna begin die offergawes eers. Die 
Nuwe Testament stel dit eintlik nog 
ruimer. Wie die oorvloed van die liefde 
van God in Jesus Christus ontvana het, 
behoort nie met mate te gee nie. Som- 
mige geleerdes wil die vereistes laag 
stel deur daarop te .wys dat die Ou 
Testament priesters en leviete wat 
omtrent 10% van die volk was en uit 
dit volk moes leef, nie meer bestaan 
nie. 'n Kleiner gawe sou dan genoeg 
wees. Die Skrif sê dat die egtheid van 
ons liefde hierdeur op die proef gestel 
word (2 Kor. 8:8). 

Gewoonlik word die Bybelse gronde 
as onprakties van die hand gewys. Wie 
sou dan kan uitkom? Die verpligtinge 
teenswoordig is te hoog. Sulke argu- 
mente is volop. Dit toon dat ons priori- 
teite verkeerd is. Ons lewe is so 
verknoop omdat ons verkeerd begin 
het. Die hoë lewensstandaard het ons 
voorop gestel en nie eers gevra wat 
aan God behoort nie. 

Wie die saak van die offeraawes 
aanraak, is gewoonlik nie baie populêr 
nie! 

Ook die kerkkantoor moes in die 
afgelope tyd hoër rentekoerse aan- 

kondig vir geld geleen deur gemeentes 
by gemeentes vir die uitbreiding van 
kerk en koninkryk. Is dit nog 'n teken 
van die tyd? Wil ons gemeentes nie 
meer geld beskikbaar stel vir ander 
gemeentes behalwe teen 'n hoogs 
konkurerende rentekoers nie? Is die 
geld dan nie juis as offergawes gegee 
sodat die evangelie bevorder mag 
word en nie n' gemeente se bank- 
balans nie. Sulke gelde behoort rente- 
vry in die kerk beskikbaar te wees. 
Ook ons kerk se gehegtheid aan geld 
laat 'n mens 'n paar groot vraagtekens 
stel oor wie ons nou eintlik dien. 


Kerkdienste onder die 
leiding van gemeente 
lede 


Ongeveer 'n halwe eeu gelede het 
ouderlinge met eredienste in afwesig- 
heid van die leraar die Woord bedien, 
en daar was van hulle wat hulle Bybels 
geken het en die Woord op bekwame 
wyse en tot stigting en geloofsop- 
bouing die Woord verkondig het. Later 
jare is hulle predikgawe in dié sin 
beperk dat hulle alleen met preeklesing 
'n erediens mog lei. j 

Maar ,o tempora o mores”, met die 
tye verander die sedes, die gebruike, 
Op hierdie gebied is dit ook so, en 
dan val die mensdom en blykbaar ook 
die kerk terug op sogenaamde uitge- 
diende gebruike. Maar dit is nie ons 
Hervormde Kerk wat op hierdie gebied 
terugval op 'n ou gebruik nie, maar 
die Hervormde Kerk in Nederland, 
asook die Roomse kerk aldaar. Hulle 
gaan egter albei verder as wat ons 
Hervormde Kerk vroeër gedoen het. 

In 'n sekere gemeente van die Her- 
vormde Kerk het 150 gemeentelede die 
koppe bymekaar gesit oor die vraag 
of dit wenslik sou wees dat eredienste 
ook deur kerkraadslede en gemeente- 
lede gelei sou word. Hulle het toe be- 
sluit om dit op die proef te stel vir `n 
bepaalde tyd en dat gedurende dié 
tyd die dienste om die beurt elke veer- 
tien dae waargeneem sou word deur 
die predikant en dan weer deur ge- 
meentelede onder leiding van kerk- 
raadslede. 

Maar hierdie proefneming het nie 
by die Hervormde gemeentes gebly 
nie. Ook by 'n paar Rooms-katolieke 
gemeentes in Groningen is besluit om 
as proefneming kerkdienste deur 'n 
gemeentelid te laat waarneem. Die 
manne wat hiervoor in aanmerking ge- 
kom het, het ses lesse met teorie en 
praktyk van die priester vir dié doel 
ontvang. Die behoefte aan hierdie 
reëling het ontstaan as gevolg van die 
tekort aan priesters. 


Hervormd Persbureau 





RS 


MEER ED UEGUORIEK Ge ee OD 
Hervormde Predikantsvroue in Suid-Afrika vanaf 1652 


42. Elisabeth Johanna Jacobse, eerste 
eggenote van ds. M. C. Vos 


Toe Michael Christiaan Vos, wat in 
1779 as silwer- en goudsmid in Kaap- 
stad werksaam was en reeds geruime 
tyd die begeerte gehad het om vir 
predikant te gaan studeer en nog tot 
die einde van 1784 sou moes wag 
voordat hy sy erfporsie vir studiedoel- 
eindes van die Weesheer kon ontvang, 
het hy tot die besef gekom dat hy 
deur 'n huweliksluiting mondig kon 
word en sy erfporsie onmiddellik daar- 
na in ontvangs kon neem. 


DR. H. M. REX 


Hoedat 'n huwelik hom in staat sou 
stel om sy ideaal om predikant te 
word te verwesenlik en hoedat hy 
met taaie volharding die laaste strui- 
kelblokke uit die weg geruim en teen- 
kanting uit verskillende oorde te bowe 
gekom het, het hy self op 'n onder- 
houdende wyse in sy Merkwaardig 
Verhaal vertel: 


“En Zziet, in de Godvruchtige 
gezelschappen, welke ik door- 
gaans des avonds van elken rust- 
dag bijwoonde, had ik nu en dan 
eene jonge juffrouw ontmoet, die 
omtrent twee jaren ouder was 
dan ik. Deze in bijbelkennis en in 
vrimoedigheid om te spreken mij 
verre overtreffende, en van mij, 
Zoo wel als van anderen, voor 
eene bijzondere Christin aange- 
zien wordende, dacht ik, dat zij 
eene geschikte vrouw voor eenen 
Evangeliedienaar zijn Zzoude. Ik 
draalde niet lang, maar begeerde 
haar spoedig tot mijne echtvrien- 
din; echter onder deze voorwaar- 
de, dat, zoodra wij in den huwe- 
lijken staat bevestigd waren, ik 
haar voor zes jaren ten minste 
verlaten zoude, om mijn studiën in 
Europa te gaan volbrengen, en 
dan, zoo het Gode behaagde, tot 
haar weder te keeren. Gij zZult u 
niet verwonderen, hoe ik tot zulk 
een besluit komen konde, wanneer 
gij u te binnen brengt, dat het mij 
toen meer om het ambt van een 
Evangeliedienaar, dan wel om 
eene vrouw te doen was; en daar 
Zij een éénig kind van huis was, 
kon zij, zeer gemakkeli, gedurende 
miine afwezigheid, bij haar waar- 
dige ouders blijven inwonen, als 
te voren.” 


MERKWAARDIG 


VERHAAL 


AANGAANDE UET 


LEVEN Ex pg LOTGEVALLEN 


MICHIEL CHRISTIAAN VOS, 


ALS PREDIKANT DER HERVORMDE CIRISTYILITES 
GEMEENTE UP UNUEKSCHEIDENE PLAATSEN 


iN Nedcr land, Afrika EN Adzié; 


van zijne Jeugd af tot den tijd van 


zijn Emeritusschap: 


DOOR HEK TELVEN IN DEN JARE 119 BRIEPACEWUTB 


AAN EENENM VRIEND MEDEGEDELLD. 


—af ETE R— 


Te AMSTERDAM, 
AM Be SKEAN AN ESEEIES: 


1 Bale 


Titelblad van ds. M. C. Vos se lewens- 
beskrywing wat hy op aandrang van sy 
tweede eggenote op skrif gestel het 
en waaruit aangehaal word. Danksy 
hierdie autobiografie in briefvorm weet 
ons meer oor die twee eggenotes van 
ds. M. C. Vos as oor enige ander pre- 
dikantsvrou van daardie jare. 


Soos in die vorige artikel vertel, was 
Elisabeth Jacobse die vyfde kind uit 
'n gesin van ses, vier seuns en twee 
dogters, wat tussen die jare 1748 en 
1760 gebore en gedoop is. Blykbaar 
was drie van die ses Jacobse-kinders 
omstreeks 1779 reeds oorlede, terwyl 
haar tweede oudste broer, Gerhardus 
Nicolaas, reeds in Desember 1771 met 
Catharina Roos getroud en die vader 
van 'n groot gesin was. En ofskoon 
haar 19 jaar-oue jongste broer Jan ten 
tye van haar huwelik met Michael Vos 
nog nie getroud was nie, was hy 
woonagtig en werksaam in die distrik 
van Stellenbosch. Aldaar het Jan Ja- 
cobse in 1782 met Emerentia Steyn in 
die huwelik getree en na haar afsterwe 
met Margaretha Johanna le Roux in 
1799. Tien kinders is uit die twee 
huwelike gebore, een minder as die 


gesin van haar oudste broer en sy 
eggenote. Alhoewel Elisabeth Jacobs 
in 1779 een van die drie Jacobse-kin- 
ders was wat nog in lewe was, was 
sy, soos haar man later meegedeel het, 
die enigste kind in die huis van haar 
ouers. In sy keuse van 'n eggenote 
onder moeilike omstandighede het hy 
waarskynlik met hierdie gunstige om- 
standigheid rekening gehou. 

,Na mijn voorstel eenige dagen in 
overweging genomen hebben”, vertel 
ds. Vos verder, ,stemde zij met volle 
bewilliging van hare ouders (die mij 
kenden) in, en ons huwelijk werd ver- 
volgens ook al spoedig (op 14.11.1779) 
voltrokken.” 

Aangesien sy huwelik op 19-jarige 
leeftyd hom mondig gemaak het in 
die oë van die wet kon Michael Vos 
sy erfporsie opeis en sodoende begin 
reëlings tref vir sy studieverblyf in 
Nederland. 

,Daar mijn aangeboren lichaam- 
songemak, ofschoon op verre na 
niet geheel genezen, echter tegen- 
woordig merkelijk beter was, ver- 
blijdde ik mij reëht hartelik in 
mijnen God, bijzonder daêrover, 
dat de weg nu gebaand was, om 
aan mijne innige begeerte te kun- 
nen voldoen, en ik thans zekerlijk 
mijn verlangen bekomen Zoude.” 


Sy vriende was stom van verbasing 
oor sy huwelik en sy studieplanne. 
Sommige het gedink dat sy huwelik 
tot gevolg sou hê dat hy van Sy voor- 
neme om in Nederland vir predikant te 
gaan studeer, Sou afsien. Toe hulle 
egter van die teendeel verneem, het 
hulle nie geweet wat om van hul vriend 
te dink nie. Daar was van Sy vriende 
wat gesê het dat daar iets met SY ver- 
stand skort of dat hy heeltemal van 
sy wysie af was, terwyl ander wat 
hom nie as hul voorwerp van bespot- 
ting gestel het nie, hom bejammer het. 
Dan was daar ook diegene, onder wie 
selfs sy predikante, wat van opinie 
was dat hy as 'n getroude jongman 
nooit sy ideaal om predikant te word, 
sou verwesenlik nie, en dat hy, indien 
hy desnieteenstaande die oorsese reis 
sou aanvaar, verseker, nadat hy baie 
geld sou uitgemors het, net so dom 
sou terugkeer as wat hy sy geboorte- 
stad verlaat het! 

Ik lachte in mijn geest over het 
onderscheiden oordeel dat over MI! 
geveld werd”, vertel hy, ,en smeekte 
slechts om genade, ten einde mij on- 
der alle wederwaardigheden dicht bij 
den Heere te houden; waartoe die 

JEUGRUBRIEK 


Dit is nodig dat veral éns, die jeug 
van die kerk, wat direk betrokke is by 
die beplanning en besinning van die 
kerk se optrede en taakvervulling in 'n 
steeds veranderende wêreld, vertroud 
is onder andere met die prinsipiële van 
die verkondigingstaak. 


DS. N. H. BUITENWEG 


Rondom vrae na die kerklike tradi- 
sie en vernuwing, is daar byvoorbeeld 
gevra: ,Waarom kan ons nie in ons 
evangelisasie-aksie waardige straat- 
prediking instel nie?” Waar dit in die 
openbare pers aangeroer is, is dit 
noodsaaklik dat duidelike standpunt- 
stelling verkry en ingeneem moet 
word. Dit kan mos gebeur dat ander 
kerke of godsdienstige organisasies 
wél straatprediking as 'n vorm van 
evangelisasie-aksie aanwend, en dan 
sal die vraag pertinent aan ons gevra 
word; ,Waarom doen die Hervormde 
Kerk dit nie?” asof 6ns dan die uit- 
sondering op die reël is. (Soos dit met 
die pinksterbidure gaan.) 

Die vraag wat ons eerstens wil vra 
is: Wat maak straatprediking waardig? 
Is dit miskien omdat dit dan amptelik 
geskied, dat dit miskien hierdeur van 
lekeprediking gevrywaar word? Dan 
kan dit nog nie waardig wees nie, want 
hierdie luide geskreeu (die straatpre- 
diker mé6ét hard praat) tussen die 
rumoer en gepraat van mense, die ge- 
trippel en geskreeu van kinders, die 
gebrom en gebrul en getoet van mo- 
tors en brullende vragmotors, en by 
dit alles nog die gedrang, gestamp en 
gejaag van honderde mense wat elkeen 
na sy eie bestemming yl, kan nooit 
waardig wees nie. Hier word die ge- 
lowige 'n bespotting as hy tussen 
hierdie lawaai deur iets vir daardie 
mense op die straat wil sê. Ek as ge- 
lowige, wat eenkeer by 'n winkel staan 
en wag het, moes ervaar hoe iemand 
met 'n bybel onder die arm, skielik 
hier naby my gaan staan het en toe 
begin preek het en met die bybel in sy 
hand demonstreer het oor die einde 
van die wêreld, en dat die mense hulle 
nou moet bekeer. Dit het my ontstem 
om hierdie onwaardige manier van 
prediking te moes aanskou, om nie 
eers te praat van die inhoud van hier- 
die boodskap nie. 

Ek herinner my nog goed die ge- 
leentheid tydens die Desemberskool- 
vakansie, in die dae toe ons nog in 
Oos-Londen die evangelie bedien het. 
Ons was op die strand. Die strarfd was 
vo6l gepak met 'n krioelende mense- 
massa. In die see baljaar dit; in die 


STRAATPREDIKING 


een hoek op die strand paradeer 'n 
klompie dogtertjies om as strand- 

koninging gekies te word: in die ander 
hoek gewaar ek 'n groep wat 'n groot 
sandhoop maak. Wat was my ontstel- 
tenis groot toe ek skielik, net na die 
kiesery van die koningin, oor die luid- 
sprekers hoor van: ,Die Here Jésus ...” 

Stel julle voor... hier, tussen hierdie 
menigte vakansiegangers, ja 'n gehard- 
loop en 'n baldadigheid om nie van te 
praat nie! Hier skielik die luide klanke 


van 'n student wat nou 'n boodskap 


bring vir die kinders. Dit was nog die 
destydse C.S.V. Afgesien van die tra- 
giek dat hierdie jong leek 'n verdraaide 
beeld van ,geloof by die kindertjies 
kon tuisgebring het, is hierdie vorm 
van evangelisering DIE EVANGELIE 
ONWAARDIG, om dan selfs deur mid- 
del van luidsprekers die ander wat nie 
wil luister nie, te dwing om te hoor. 

Waarom wil die mense op hierdie 
wyse straatprediking doen? As beweer 
word dat Jesus dit gedoen het, of dit 
aan sy dissipels opgedra het, dan is 
dit 'n totale mistasting en misverstaan 
van die werklike toedrag van sake. 
Jesus het juis 'n afkeer gehad aan die 
mense wat op die hoeke van die strate 
gestaan het en lang gebede gebid het 
om gesien te word. En hulle het nie 
eers gepréék nie, nog maar net gebid 
om gesien te word! By baie word dit 
ook vandag as 'n prestasie toegereken 
as iemand al straatprediking gedoen 
het. Miskien om daardeur te kenne te 
gee dat hulle hulle deur die Heilige 
Gees laat lei het, en hulle nie skaam 
vir die evangelie van Jesus Christus 
nie. 

Nooit het Jesus Christus straatpredi- 
king gedoen of opgedra in die gestalte 
wat ons so pas bespreek het nie. Hy 
het in die sinagoge gepreek, of Hy het 
sy dissipels @éénkant in afsondering 
geleer. Nêrens het Hy sy prediking 
afgedwing op mense nie, inteendeel, 
die mense het na Hom gevra, het Hém 
gesoek, en het by Hom vergader waar 
Hy ookal vertoef het. Wat in die straat 
gebeur het, is dat daar waar Jesus van 
dorp tot dorp gewandel het, het siekes 
na Hom geroep, het ander probeer om 
Hom aan te raak vir genesing, ander 
weer het net gepoog om Hom te sien. 
Verder was daar diegene wat Hom 
met die wet van Moses konfronteer 
het, of wat probeer het om Hom in 
versoeking te bring, mense wat Hom 
in die straat tot 'n argument uitgelok 
hte. Maar nêrens het Jesus Hom aan 
'n groep mense opgedring wat toevallig 
in die straat was of verby geloop het 
nie. 

Maar daar waar Jesus deur die sieke 
geroep is, deur die ellendiges gestop 
is, daar het Jesus heil gebring. Ook 
waar Hy deur skrifgeleerdes gekon- 
fronteer is, het Hy die wil van sy Vader 
bekend gemaak. So roep die apostel 
ons ook op om altyd verantwoording 
te doen teenoor hulle wat van ons 
rekenskap eis. 

So moet ons oral waar ons beweeg, 
ons lig laat skyn voor die mense, sodat 
dit daartoe kan dien dat God verheerlik 
word. As iemand jou in die straat stop 
en sê: Vriend, jy ken my nie, maar ek 
werk ook by dieselfde firma en ken 
jou. Sê my, wat moet mens glo?, dan 
sal jy as gelowige déér die boodskap 
oordra van die verlossing in Jesus 
Christus. Maar dit is nie straatpredi- 
king soos dit deur sommige beoefen 
word nie. 

@ 


Die Doop in diskussie 


In bepaalde kerklike kringe in Ame- 
rika en Europa en selfs ook in ons eie 
land is die vraag oor die wyse van 
doop dit wil sê deur onderdompeling 
of besprenkeling, sowel as die kinder- 
doop en die sogenaamde geestesdoop 
aan die orde van die dag. 

Onlangs het die Hervormde Kerk in 
die Verenigde State hom hieroor uit- 
gespreek. Die sinode het die histories- 
geworde voorkeur vir die kinderdoop 
herbevestig en verklaar dat volwasse- 
doop in bepaalde omstandighede wel 
moontlik is, maar herdoop van iemand 
wat as kind gedoop is, dit wil sê die 
sogenaamde wederdoop, bly afkeu- 
renswaardig. Oor die geestesdoop is 
nog nie finaal besluit nie, maar die 
verwagting is dat die sinode by die 
tevore al omskrywe opvatting, dat ie- 
mand al gedoop is met die Heilige 
Gees wanneer hy in verhouding tot 
Christus te staan kom. 


Hervormd Persbureau 


WEDERDOOP 


'n Wederdoop ag ek ten ene male 
onaanvaarbaar, omdat Christus slegs 
een maal gesterf en een maal opge- 
wek is. Nog sterker gesê: Om jouself 
weer te laat doop is heeltemal nie so 
vroom as wat dit lyk nie. Dit kan ook 
'n mosie van wantroue teenoor die 
Here God beteken, dat jy die belofte 
van sy verbond, waarvan die eerste 
doop teken en seël is, nie vertrou nie. 


— Kooistra. 









































Die Kategese 





KRITIEK EN KOMMENTAAR OP GELOOFSLEER (14) 


H. Uitbreiding 

Daar was allerlei voorstelle tot uit- 
breiding van die Geloofsleerboekie. 
Die een vra 'n inleiding op die ontstaan 
en aard van die Heidelbergse Kategis- 
mus. 'n Ander een vra dat die Dordtse 
Leerreëls en die Nederlandse Geloofs- 
belydenis in verkorte vorm in die boek 
opgeneem moet word. Verder is gevra 
'n alfabetiese sakeregister of blad- 


DR. H. G. v.d. WESTHUIZEN 


wyser sodat lidmate gerieflik die kerk 
se standpunt oor 'n besondere saak 
kan naslaan. Begrippe soos fatalisme 
en uitverkiesing moet nie gebruik 
word nie of so nie volledig uitgelê 
word, stel een voor. Andere beweer 
dat daar nou beslis onmiddellik 'n 


handleiding vir kategete opgestel moet 
word sodat kategete grondig toegerus 
is en kan waak teen sektariese gedag- 
tes. 'n Ander persoon vra selfs 'n 
handboek vir ouers. 'n Volgende per- 
Soon vra 'n toevoeging oor die sekte- 
wese, ens. 

Om kortliks op al bogenoemde voor- 
stelle terug te kom. Die geskiedenis 

HERVORMDE 
PREDIKANTSVROUE 

valse veroordeeling van menschen in- 
derdaad dienstig was. Was ik toen ter 
tijd van elk toegejuicht en geprezen: o 
wie weet, hoe schadelijk zulks voor 
mijne ziel zoude geweest zijn!” 

Maar toe het daar 'n verdere onver- 
wagse sware beproewing op sy weg 
gekom. Aangesien geen inwoner van 
Kaapland destyds die gebied kon ver- 
laat sonder die toestemming van die 
,Hoofdgebieder of Gouverneur”, en 
geen skeepskaptein iemand mag mee- 
geneem het nie, sonder die gevraagde 
skriftelike toestemming van goewer- 
neur Joachim van Plettenberg, het 
Michael Vos hom na die kantoor van 
die Goewerneur gewend om sy toe- 
stemming te verkry. Sonder om enige 
rede aan die aansoeker te verstrek, 
'het die Goewerneur volstrek geweier 
om sy toestemming te gee. Met 'n 
gevoel van hartseer het hy huiswaarts 
gekeer terwyl 'n gevoel van groot be- 
noudheid hom oormeester het. Hy het, 
soos dikwels in sy lewe gebeur het, sy 
toevlug tot gebed geneem en God 
gevra dat Hy hom uitkoms uit die 
benouenis moes skenk. 


Die volgende dag het hy weer 'n 

keer na die Goewerneur gegaan, 

,die mij nu, na mij niet als een 
burger van het Land, maar als den 
gemeensten booswicht toegespro- 
ken te hebben, noodzaken wilde, 
dat, zoo ik volstrektelik weg 
wilde, ik dan mijn wijf (zoo vrien- 
delik sprak hij mij aan) moest 
medenemen. Groot inderdaad was 
toen de dwingelandij!” 

Aangesien Michael Vos van voor- 
neme was om geen dag langer in Eu- 
ropa in vertoef as wat nodig was om 
Sy teologiese studie in Nederland te 
voltooi, het hy en sy skoonouers, 
Sowel as sy vrou, saamgestem dat dit 


met die oog op die besparing van groot 
uitgawes en die benutting van al die 
beskikbare tyd wat sy studie sou verg, 
dit verkieslik was om sy huisvrou in 
die sorg van haar ouers te laat. So- 
doende sou sy onnodiglik nie aan die 
ongerief van 'n skeepsreis blootgestel 
word nie en ook nie as 'n vreemdeling 
in 'n vreemde land met sy aanpassings- 
probleme hoef te woon nie. 

Na die ruggespraak tussen ouers en 
kinders, het skoonvader Jacobse be- 
sluit om sy seun op sy derde besoek 
aan die Goewerneur te vergesel. 

Sy skoonvader ,,sprak Zijne Ex- 
cellentie (daar hij een Zeeuw was, 
in de stad Ter Veere geboren) 
wat scherpelijk, echter niet te 
scherp, aan, en vroeg hem ver- 
volgens, waarom hij mij noodzaken 
wilde, mijne vrouw mede te ne- 
men? dat ik die niet tot last van 
het Gouvernement, noch tot last 
van iemand hoegenaamd, maar, 
naast God, alleen aan het opzicht 
van hare eigene ouders zoude 
achterlaten; blijvende op de toe- 
stemming in mijn verzoek aan- 
dringen.” 

Die houding van die Goewerneur het 
toe gelukkig verander en uiteindelik 
het Michael Vos die gevraagde toe- 
stemming verkry en hy skrywe hieroor: 

,God had ook dezen hinderpaal 
voor mij uit den weg geruimd. Nu 
maakte ik met blijdschap allen 
mogelijken spoed, om mijn Land 
en mijne maagschap, om den wille 
van God en het Evangelie, voor 
een tijd te verlaten. Nog eene 
kleine beproeving volgde er wel; 
doch deze was echter, door Gods 
bemoediging, voor mij niet zwaar.” 

Hierdie laaste ,,kleine beproeving” 
wat Michael Vos te bowe moes kom, 
was 'n besoek wat sy geneesheer, 
onder wie se mediese behandeling hy 
toe reeds vir geruime tyd verkeer het, 
aan hom gebring het. Terwyl hy met 
Sy pasiënt in die tuin van die Jacobse- 
gesin gewandel het, het die genees- 
heer probeer om Michael Vos van sy 


voorneme om vir studiedoeleindes na 
Naderland te gaan, te laat afsien. Toe 
al sy argumente geen indruk op die 
jonggetroude man maak nie, 
wilde Zijn Ed. mij (om mij van 
een zeemans spreekwoord te be- 
dienen) met ééns de volle laag 
geven, dan (dacht hij) zoude ik 
wel spoedig voor hem strijken. — 
Daar ik (zeide Zijn Ed.) tot mijn 
leedwezen bemerk, dat mijne 
woorden en goede raadgevingen 
geenen ingang bij u vinden, Zoo 
moet ik tot het uiterste komen, 
en u als Doctor, die uw lichaams- 
gestel door en door heb leeren 
kennen, stellig aankondigen, dat, 
Zoo gij de reis aanvaardt, gij niet 
halverwege Europa komen, maar 
uwe begraafplaats zeker in de zee 
vinden zult.” — Ik werd door deze 
taal in het geheel niet verschrikt, 
maar zeide tot hem met een vrolijk 
en opgeruimd gemoed: ,Wel, Doc- 
tor! zoo dat plekje, halverwege 
Europa, in zee, tot eene begraaf- 
plaats voor mij bestemd is, Zult 
gij mij met al uwe redeneeringen 
er niet van daan houden, dan moet 
ik daar heen. Maar ik denk zoo 
angstvallig niet: daarom verzoek 
ik u, vermoei u niet langer, om 
mij van mijn besluit af te bren- 
gen.” — Onvergenoegd nam hij... 
van mij afscheid, en ging henen.” 
Met al die struikelblokke uiteindelik 
uit die weg geruim, het die tyd vinnig 
nadergekom dat Michael Vos die lang 
en gevaarlike skeepsreis na Nederland 
kon aanpak, terwyl sy pasgetroude 
vrou van hom afskeid moes neem en 
sy haar man vir die eerste keer sou 
sien nadat hy in 1784 sy teologiese 
studie in Nederland voltooi en sy as 
predikantsvrou haar 'n tyd lank in 
Nederland moes gaan vestig het. Dit 
was dan ook in daardie onverwagse 
verdere nege jaar-lange verblyf van 
ds. M. C. Vos in Nederland dat sy eie 
moeder oorlede is en hy haar nooit 
weer in lewende lywe gesien het nie. 
(Word vervolg) 

UIT GEMEENTES 
PARYS 0.V.s. 


WYLE DS. P. J. J. VENTER 





Dit is reeds ses maande gelede dat 
ds. Venter van Parys ons op 10 Julie 
1975 ontval het. Tog is dit asof hy 
nog ander ons lewe. Met hom het 'n 
betekenisvolle figuur uit ons kerklike 
lewe verdwyn. Hy het diep spore van 
herinneringe nagelaat, omdat hy onder 
baie gemeentes in ons kerk goed be- 
kend was. 


Ons het hom geken as iemand wat 
hom self nooit op die voorgrond ge- 
dring het nie, want hy was een van 
die stille werkers. Sy krag het gelê in 
sy getrouheid, verantwoordelikheid en 
ongeveinsde liefde vir sy kerk. Hy was 
tevrede om in stilte met vaste doel- 
gerigtheid te dien en te werk. Daar het 
van hom uitgegaan in sy stil getrou- 
heid, 'n oortuigingskrag, wat hom aan- 
treklik gemaak en vertroue spontaan 
gewin het. Sy persoon het nooit getel 


nie, die evangelie het gespreek. 

Dit was my dankbare voorreg om 
hom herhaalde kere te kon besoek, 
tydens sy ernstige krankheid op Parys. 
Elke keer moes ek van hom verneem, 
ondanks swaar pyn met trane in sy 
0ë: ,ek leef nog net vir die evangelie 
en my vrou.” 

Hy het heengegaan soos hy gelewe 
het, na die rus wat vir die kinders van 
God weggelê is. 

Saam met mev. Venter, die moedige 
vrou, en die kinders sal die hele kerk 
treur oor die heengaan van 'n geliefde 
leraar. 

Mag ons God en Vader wat na die 
profetiese woord ,,troos soos 'n 
moeder troos”, hulle die rykste ver- 
troosting skenk in die dae wat hulle 
sal verlang, met sy liefde hulle staande 
hou. 

Ons betuig ons dank aan God vir 
die lewe van 'n man wat God sy kerk 
en mense ten goede laat kom het. 

Sy nagedagtenis bly 'n seën. 

L. Weilbach 





DELAREYVILLE 


JACOBUS FRANCOIS BEZUIDENHOUT 
29 Augustus 1910 -3 Maart 1975 


Op 3 Maart 1976 sal dit 'n jaar wees 
vanaf die dag dat dit die Heer behaag 
het om Koos Bezuidenhout tot Hom 
te neem. Gebore te Makwassie en 
gedoop in die historiese Witpoortge- 
meente, het hy belydenis afgelê in 
Delareyvillegemeente by ds. P. J. 
Venter. Sy skooldae het hy beleef van- 
af die plaas Rondepan by die skooltjie 
Op Barberspan. Vir meer as veertig jaar 
het hy hom op die plaas Rietgat, dis- 
trik Delareyville, gevestig. In 1940 is 
hy getroud met Margaretha Aletta 
Buitendag op Swartruggens en uit 
hierdie huwelik is drie seuns gebore: 
Jurie Jacobus; Frederick Jacobus 
Francois; Johannes Stephanus. 


Sy gesondheid was vanaf 1960 
geknou toe hy die eerste bloedklont 
gehad het. In 1971 het dit hom weer 
herhaal en toe eindelik op 1 Maart 
1975 het hy weer bloedklonte gehad 
wat vir sy dood op 3 Maart verant- 
woordelik was. 

Sy laaste woorde was tekenend van 
sy hele lewe. Dit was gerig aan ds. T. 
Snyman wat hom in die hospitaal op 


Delareyville besoek het. ,,Ons sal sterk 
wees in Jesus Christus.” In die tradisie 
van die Ou Testamentiese patriarge en 
soos die voorskrif van Paulus vir die 
ouderlinge, was hy priester oor sy 
huis — 'n man wat oor sy huis goed 
kon regeer. Hy was gesinsman, maar 
vanuit sy huis was hy 'n man wat in 
sy kerk en gemeenskap diep spore 
getrap het. Vanaf 1953 het hy ononder- 
broke op die kerkraad gedien — eers 
as diaken, maar veel langer as ouder- 
ling. Bv verskeie geleenthede het hy 
die kerkraad verteenwoordig op Rinas- 
en Algemene Kerkvergaderings. Met 
sy Bybel het hy ure deurgebring en 
waarlik dit was die voedingsbron van 
sy hele lewenshouding en optrede. Die 
Hervormer en ander kerklike publika- 
Sies is van voor tot agter deurgelees 
en sy liefde en loialiteit teenoor sy 
kerk het gestalte gekry in die getrou- 
heid van erediensbywoning en kerklike 
vergaderings. 


As mens was hy nederig, vredelie- 
wend en bereid om die minste te 
wees. Daarby het hy die grootste ver- 
mag deur woorde te kan weeg voor 
dit uitgespreek is. Tog kon hy met 
groot standvastigheid en getrou aan 
beginsels ook vermaan en bestraf 

Wyle J. F. Bezuidenhout. 


waar dit nodia was. Bv hom het 'n 
mens altyd die indruk gehad dat hy 
die wesenlike sake in die lewe kon 
onderskei — daarom het hy ook in 
sy lewe tyd gemaak vir die. klein 
dingetjies. 

Sy heengaan het 'n groot leemte 
gelaat vir sy vrou en kinders, vir sy 
gemeente en ook in die gemeenskap. 
Deur sy lewe en sy sterwe word ons 
heengewys na die Skrifwoord: Heb. 
12:1 — ,Daarom dan, terwyl ons so 
'n groot wolk van getuies rondom ons 
het, laat ons ook elke las aflê en die 
sonde wat ons so maklik omring, en 
met volharding die wedloop loop wat 
voor ons lê.” 

P. A. Geyser 
DO Na volgende bladsy 









































WARMBAD: 
KERKINWY- 
DING 


12 Julie 1975 


Vir die gemeente Warmbad was 
hierdie dag die verwesenliking van 'n 
baie lang gekoesterde ideaal. Dit was 
inderdaad 'n dag van vreugde, maar 
veral van diepe dankbaarheid. 

Die gemeente is in 1953 gestig. Die 
pad vorentoe was steil. Die lidmaattal 
klein. Selfstandig kon daar nie beroep 
word nie. Na verskeie onderhandelings 
word daar met die gemeente Rust der 
Winter ooreengekom om 'n kombinasie 
te sluit. Die kombinasie bestaan van- 
dag nog. 

Die eerste predikant was ds. T. F. 
J. Dreyer. Toe kom ds. G. C. van 
Staden en daarna ds. A. M. Swanepoel. 
Die fondamente is gelê. In Des. 1970 
kom ds. en mev. S. J. Swanepoel hier- 
heen na 'n vakature van 18 maande. 
Die kerkraad en gemeente het al 'n 
bietjie moedeloos geword. 

Intussen is die pastorie vergroot. 
Maar o wee! toe die bouwerk afge- 
handel is, was die geldsak ook dolleeg. 

Daar word egter besluit om met 'n 
boufonds te begin. Eendag moet hier 
'n nuwe en doelmatige kerkgebou ver- 
rys. Maar dit was 'n ideaal, vir die 
verre toekoms. Wat was die verbasing 
groot. Die kerkraad en die gemeente 
werk pragtig saam. Intussen word by 
die kerkgebou 'n groot en gerieflike 
kombuis aangebou. Die susters werk 
byna dag en nag. Die kombuis word 
met al die nodige toegerus. Spysenie- 
ring word op 'n voortreflike wyse 
gedoen. Die N.H.S.V. se naam is hier 
op almal se lippe. Die gemeenskap 
waardeer hulle werk en van alle kante 
word van hulle dienste gebruik ge- 
maak. Hulle dra in vier jaar R28 000 
aan die kerkraad af. Voorwaar 'n pres- 
tasie in so 'n gemeente van 400 bely- 
dende lidmate met 160 pensioenarisse. 

Die kinders begin met 'n ,,ligte- 
fonds” en deur sentleggings en by- 
draes is die bedrag deur hulle ten 
volle bymekaar gemaak. 

Individuele skenkings vir bepaalde 
ameublement en andere word met 
groot dank aanvaar. 'n Mooi gesindheid 
is hier openbaar. Selfs van nie-lidmate 
is skenkings ontvang. 

Die boufonds groei pragtig en in 
Julie 1975 word die kerkgebou reeds 
ingewy. Die gemeente het gedink hulle 
droom. Maar kyk maar op die voor- 
blad — die kerk is werklik. Aan die 
einde van die jaar sal die kerk ook 
betaal wees. 

Prof. F. J. van Zyl het die wydings- 
rede gehou. Prof. W. C. van Wyk was 
behulpsaam met die nagmaal en ds. D. 


B. Snyman, vroeëre predikant en later 
ook konsulent van die gemeente het 
die dankseggingsdiens waargeneem. 
In die geloof is begin en die taak is 
volvoer. 

Langs hierdie weg wil ds. en mev. 
Swanepoel die kerkraad en gemeente 


KATEGESE 

van die Heidelbergse Kategismus is 
myns insiens nie nodig by die Geloofs- 
leer nie. Dêêr gaan dit om die geloofs- 
leer nie die Kategismus nie. Die inhoud 
is van belang nie die oorsprong nie. 
Ons hoef bv. nie die geskiedenis te 
ken van die ontstaan van al die Bybel- 
se boeke voordat ons die Bybelse 
geskiedenis ken nie. Dit is goed om 
by die geloofsleer telkens te verwys 
na die kerkgeskiedenis. Dit maak die 
kerkgeskiedenis lewend. Maar dit bly 
kerkgeskiedenis en hoef nie in die 
Geloofsleerboekie opgeneem te word 
nie. 

Dit is nie nodig om ander belydenis- 
skrifte in die Geloofsleer verkort op 
te neem nie. Die Nederlandse Geloofs- 
belydenis en die Dordtse Leerreëls is 
mos beskikbaar in die Kerkboek. Na- 
derhand word dit 'n 6ér en 66r maak 
van baie boeke waaraan geen einde 
kom nie! Buitendien is daar sleutelver- 
wysings in die Geloofsleerboekie se 
verklarings. Aldus is die Geloofsleer 'n 
geleier na die ander belydenisskrifte. 

Wat die sakeregister betref sodat 
die kerk se standpunt maklik nageslaan 
kan word, wil ons sê dit is te 'n hoë 
waardering en verwagting van 'n kate- 
gese-boekie. Die belydenisskrifte moet 
nie vervang wil word nie. Hierdie goeie 
voorstel van 'n sakeregister kan seker- 
lik aandag verdien by die belydenis- 
skrifte in ons Kerkboek. Ek dink dit 
sal daar baie waardevol wees. 

Die vermelding en gebruik van be- 
grippe soos uitverkiesing en fatalisme 
is uit die belydenisskrifte geput. Die 
beswaar dat uitverkiesing byvoorbeeld 
onbegryplik is en daarom weggelaat 
moet word, hou nie steek nie. Baie 
derglike onbegryplikhede vanweë die 
onbegryplike genade van God, ver- 
kondig ons sonder dat ons dit hoef 
te verdedig of werklik kan verduidelik. 
Dis ook slegs in die verklarings waar 
begrippe soos fatalisme voorkom. Ka- 
tegete kan waarlik 'n woordeboek 
raadpleeg vir woorde uit 'n belydenis- 
skrif wat hulle as woord nie verstaan 
nie. 

Nog handleidings vir kategete, ouers 
en kinders, is op die pad van baie 
boeke maak waaraan geen einde kom 
nie. Baie boeke, goeie opvoedkundige 
leesstof, is weelde en te waardeer. 
Maar vir die georganiseerde kerklike 
kategese is dit nie noodsaaklik nie. 
Daarvoor is alleen noodsaaklik sleutel- 
handleidings om die primêre kennis 
tuis te bring soos die Geloofsleer, die 


hartlik bedank vir die pragtige same- 
werking en mooi gesindheid. Dit was 
werklik 'n voorreg om saam met u 
hierdie kerk te sien verrys en om die 
voltooiing daarvan saam met u te 
belewe. 

Ds. $. J. Swanepoel 


Bybelse geskiedenis, en die Kerkge- 
skiedenis dit in oormaat bied. 

Ons kerk het al boekies beskikbaar 
gestel oor die geskiedenis en leerstel- 
lings van sektes. Dit hoef nie weer in 
die Geloofsleer opgeneem te word 
nie. Indien ons die Geloofsleer ken, 
het ons die positiewe kennis om van- 
self die negatiewe of dwaalleer te 
identifiseer. 


Daar is nog 'n paar sake wat deur 
kritici aangevoer is in verband met die 
Geloofsleerboekie. 

Eerstens, daar word gewys dat vol- 
gens ons huidige rooster daar 'n uit- 
breiding van die ouderdom van die 
katkisante is. Die kerkwet bepaal dat 
'n katkisant wat aan alles voldoen en 
min of meer sestien jaar is, belydenis 
kan doen. Volgens die katkisasie- 
rooster sal 'n katkisant in baie gevalle 
waar belydenisgeleentheid aan die be- 
gin van die jaar is, belydenis doen in 
sy of haar sewentiende jaar. Tog is 
dit dan nog min of meer op sestien 
jarige ouderdom. Die geringe gemid- 
delde verhoging wat oor die algemeen 
teweeg gebring gaan word met ons 
roosterindeling, sal die kerk uiteindelik 
alleen maar ten goede strek. Omdat 
die kategesewerk by wyse van 
siklusse en herhalings plaasvind, ver- 
val die argument totaal wat aangevoer 
word dat 'n kind in 'n hoë standerd is 
en nie tyd het om sy/haar katkisasie 
te leer nie. Dit moet daarop gewys 
word dat 'n ouer of kind wat nogtans 
hierdie probleem opdoen, dit opdoen 
omdat 'n verantwoordelikheid alreeds 
vroeër ontduik is. Indien 'n ouer sorg 
dat sy kind van sewe jaar af gereeld, 
soos dit hoort, in die katkisasie is, 
sal daar geen leerprobleem op sestien- 
jarige leeftyd wees nie. Indien getrou 
gehou word aan die rooster verval al 
die probleme van skoolstanderd, skool- 
werk, selfarbeid, ens. 

Wat die boekie self betref is daar 
voorstelle dat die lettersetwerk groter 
moet wees; die boekie moet stewiger 
gebind wees; nummering moet deur- 
lopend wees en opskrifte wat nie 
funksioneel is nie, moet weggelaat 
word (bv. Sondag 1” ens.) Al hierdie 
opmerkings lyk waardevol, maar 'n 
mens twyfel of nummering, setwerk, 
stewigheid wel veel probleme oplewer. 

Ek dink ons kan wel die suggestie 
handhaaf dat die kategese-boekies af- 
sonderlik bly. Dan word dit nie so 
swaar hanteerbaar nie. Dit verniel 
minder en as een wegraak raak alles 
nie weg nie. Daarom is dit goedkoper 
as in een band. (Word vervolg) 

ONS BEJAARDES (11) 





KEN ONS 


KERKLIKE GESPREK 


Waaroor praat ons met hulle? 


Helaas is 'n gesprek tussen twee 
mense, waar word en antwoord ver- 
onderstel word, nie meer moontlik by 
die vergevorderde seniele nie, bedoel- 
ende daardie seniele wat deur psigose 
kontak met die werklikheid van die 
lewe verloor het. Die besoeker moet 
maar probeer kontak maak deur te 
groet, deur in sy/haar oor iets te sê, 
enkele verse uit die Bybel te lees, 
kortliks te bid. Sommige het nog en- 
kele oomblikke van helderheid. Nooit 
moet die besoeker die indruk skep 
dat so 'n mens nie meer van belang 
is nie en daarom kopskuddend maar 
verbygegaan kan word. Alhoewel hier 
geen gesprek in die gewone sin van 
die woord meer moontlik is nie, is daar 
nog gewoonlik aanspraak moontlik; 
hy/sy word deur ons aangespreek en 
gerespekteer. 


Dit gaan hier oor die gesprek met 
die bejaarde wat nog in meerdere of 
mindere mate kontak het met die 
werklikheid van die lewe, wat nog kan 
verstaan en by wie daar responsie is. 
Baie van hulle is nog so helder van 
gees en liggaamlik so sterk, dat die 
besoeker sonder inspanning 'n uurtjie 
by hulle kan deurbring en ook kan ge- 
niet. Maar hier is tog ook wel die pro- 
bleem dat die besoeker altyd moet 
onthou dat hoogbejaarde mense nooit 
eenders is nie en dat die gesprekke 
met hulle daarom ook nie eenders kan 
wees nie. (Geen mens, oud of jonk, 
is 'n ,,duplikaat” van 'n ander nie.) 


Stap mens die gang van 'n bejaarde- 
huis af, dan kan daar in soveel kamers 
soveel mense langs mekaar woon, en 
in elke kamer gaan die kleur, die at- 
mosfeer van die gesprek anders wees. 
Ons kom by oom Jan, die oom wat 
met duisend bande vasgeknel is aan 
die verlede, (die retrospektiewe 
mens). Hier sal die besoeker van tyd 
tot tyd moet praat en respondeer oor 
die verlede, oor die huislike, kerklike, 
persoonlike en maatskaplike lewe van 
vroeëre dae. Volg mens hulle uitbeel- 
ding van die verlede met belangstel- 
ling, dan doen jy dit steeds met die 
bedoeling om oom Jan (en almal wat 
ook so in die verlede terugleef) op 
die regte tyd, voordat jy verder stap, 
te bring na die hede en na die toe- 
koms. Tot die hede moet hy gelei word 
omdat dit God se wil is dat hy vandag 
leef en hy die beste van God se tyd 
vir hom vandag moet maak. Maar aan 


HULLE 


hierdie mense moet ook die toekoms- 
perspektiewe van 'n gelowige weer 
opnuut gestel word, naamlik dat hy 
bestemd is om vanuit die hede van 
vandag, in dankbaarheid te lewe met 
die hoop en verwagting dat hy 'n 
,huis” sal betrek, ,nie met hande ge- 
maak nie, vir ewig in die hemele”. 
Oom Jan en sy geesgenote moet daar- 
aan herinner word dat God ook nie 
stilstaan nie, dat Elia in sy moedeloos- 
heid moes opstaan en eet, sodat die 
pad nie vir hom te lank en te swaar 
word nie; dat Jesaja gesê het: ,,Dink 
nie aan die vorige dinge nie, en slaan 
geen ag op wat vroeër gebeur het nie. 

Kyk, ek gaan iets nuuts maak; nou sal 
dit uitspruit, sal julle dit nie merk nie? 
Ja, ek maak 'n pad in die woestyn, 
riviere in die wildernis.” (Jes. 43:18, 
19.) Hiermee bedoel ons nie dat die 
goeie oom met 'n Bybelteks stilge- 
maak moet word nie. Die gesprek moet 
oop bly; hy kan maar praat. Maar hy 
moet weer hoor dat daar 'n uitsig en 
'n vergesig is wat ook vir hom beskore 
is. (Hoe meer seniel 'n mens is, hoe 
vaster word jy ingesuig in die verlede.) 


In die kamer langsaan woon oom 
Koos. Hy is net die teenoorgestelde. 
Aktueel ingestel op die hede. Hy wil, 
soos die Hollander sê, steeds ,,flink 
wees”, Hy praat nie oor die verlede 
nie en wil vir geen jonger mens terug- 
staan nie. Hy oorskat sy vermoëns 
totaal en al. Daarom raak hy weldra 
geprikkel en gespanne! Hy beleef tye 
van eensaamheid en oomblikke van 
diepe depressies. Hy wil op sy oudag 
nog altyd geken wees in sake waarin 
hy vroeër leiding gegee het en nou nie 
meer daartoe instaat is nie. Die 
jongeres word vir hom daarom 'n be- 
dreiging. 'n Bekende psigiater, Rimke, 
het gesê: ,,Er is niets in de haak met 
de man wiens hoogste eerzucht het is, 
na het berekeiden van het 7Oste jaar, 
precies zo krachtig te werken als te- 
voren.” Rimke is reg! Oom Koos se 
eersug verteer hom en baie dinge in 
sy verhoudinge met ander mense loop 
verkeerd, want almal moët na hom toe 
kom en na sy pype dans. Hy is dan 
hieroor en dan weer daaroor ,,onge- 
lukkig”. Hy het die verlede, sy lang 
lewe wat hy gehad het, agter hom 
neergegooi en wil steeds wees wat hy 
was. Hy trek hom nie terug uit die 
hede nie en gaan totaal en al sy eie 
gang. Aan andere steur hy hom nie. 

Hy doet vaak nodeloos gewichtig, is 
wantrouend, beterweterig enz. ... ook 
al omdat hij zich van niemand iets aan- 
trekt of laat gezeggen.” 


Hoe sal mens nou met die gewig- 
tige, aktuele oom Koos praat en waar- 
oor? Mens sal seker maar moet begin 
om oor die sake van die hede, waar- 
voor hy steeds lewe, te praat. Groot 
geduld moet deur almal wat met hom 
praat aan die dag gelê word. 'n Kenner 
van hoogbejaardes het geskryf: ,Er is 
religieus iets niet in orde als men zich 
dan nog byna geheel begraaft in de 
dingen die voorbijgaan”. Een ding is 
seker: iemand sal dit moet waag om 
hom die boodskap van die evangelie 
te bring, dat die deur van die ewigheid 
waardeur hy moet gaan, reeds op 'n 
skrefie oopgemaak is, dat hy as ge- 
lowige 'n toekomsblik moet hê wat 
die grense van hierdie wêreld oor- 
spoel. Die evangelie open hierdie toe- 
komsvisioen ook vir hom. 


By die derde kamer vind ons weer 
'n ander figuur, oom Piet. Sy hele 
wese, sy ganse doen en late is toe- 
komsgerigd. Dis al waaroor hy praat. 
Die definitiewe van die ouderdom wat 
hom ingehaal het, rus loodswaar op 
hom. Sy lewe staan in die teken van 
vrees vir die einde. Die toekoms is vir 
hom die einde. Selfs in sy drome word 
hy gekonfronteer met die dood. Vir 
hom is die dood die afsluiting van 
hierdie lewe wat hy so lief het. Dit 
maak hom benoud. Dit is egter ook so 
dat hierdie oom een of andere ver- 
wagting het dat hierdie lewe hom tog 
seker nie in die steek sal laat nie. 
Ander dae kry mens weer die indruk 
dat hy nie sou omgee as die dood nou 
maar kom, sodat die tragiese afsluiting 
agter die rug kom nie, die dood as 
bevryder van hierdie angs en ellende. 


Waaroor praat ons met hierdie be- 
jaarde broeder? Ons praat oor die saak 
waarin hy so intens belangstel, oor 
die toekoms. En nou is daar die groot 
geleentheid om daardie toekoms, wat 
hom soveel vrees besorg, te plaas in 
die lig van die Bybelse toekomsver- 
wagting vir elke gelowige, geleentheid 
om sy dood te verbind met die dood 
van die Heer en sy graf met ons Heer 
se graf. Daar is geleentheid om 1 
Korinthe 15 en die boodskap van Paas- 
fees, asook die Bybelse figure rondom 
Pase, nader aan hom te bring. Hy moet 
ook daarop gewys word dat hy nog 'n 
mensekind van die hede is, met albei 
sy voete ,,hier duskant” staan en so- 
lank ons nog aan ,,hierdie sy” is, moet 
ons die lewe van elke dag voluit beleef. 


So sou ons nog verder die lang gang 
kan afstap. Baie bejaardes leef nie in 
een van hierdie drie bogenoemde 
uiterstes nie maar deel in die ,,gemid- 
delde” lief en leed van die lewe. Die 

ONS MOET OOK 


Daar is 'n emosie wat vandag wê- 
reldwyd vaardig word om almal en 
alles lief te hê. 'n Mens kan goed ver- 
staan dat so 'n emosie aanklank sal 
vind by die meerderheid mense. Die 
gelowiges is maklik vatbaar vir enig 
iets wat op die klank af liefde is, om- 
dat hulle liefdesmense is. Onder die 
een noemer van liefde word daar ge- 
sing: ek is lief vir die wêreld, ek is lief 
vir die wind. Dit klink mooi. Almal aan- 
vaar dit. Die humanisme word gedryf 
deur liefdeskrag; liefde vir alle mense, 
vir alle menslike behoeftes, vryhede, 
vereistes, ens. 

Die Christen veral is te vinde vir 
liefde. Praat die Bybel dan nie self in 
hierdie rigting nie, as hy sê dat die 
aarde aan die Here behoort en die vol- 
heid daarvan, — die wêreld en die wat 
daarin woon? As dit so is, moet ons 
mos alles van God se handewerk lief- 
hê en sy mense en hulle dade! Ja, so 
lief het God die wêreld gehad dat Hy 
sy eniggebore Seun gestuur het daar- 
heen. As die kommunisme nou daarin 
sou kon slaag om die liefde vir alles 
en almal as bondgenoot te verkry, sou 
die Christen as sodanig ontwapen kan 
word; &s die Christen hierdie selfde 
opvatting van liefde het. 

Die Bybelse opvatting van liefde in 
ons besprekingsverband, is egter teen- 
oorgesteld as dié van die humanisme. 
Dat die Bybelse liefde nie 'n onge- 
kwalifiseerde is nie, spreek alreeds uit 
bogenoemde aanhalings uit Ps. 24 en 
Joh. 3:16. Die aarde, wêreld en in- 
woners behoort aan die HERE ten op- 
sigte van die skepping van dit alles, 
want Hy het dit gegrond op die seë 
en vasgestel op die strome. Maar die 
Bybel sê nie net dit nie. Die skepping 
is nie die laaste saak waarvan die 
Bybel spreek nie. N& die skepping het 
die sondeval gekom, sodat daar nou 

ondervinding leer hoe ons met hulle 
almal moet praat en waaroor ons kan 
en behoort te praat. Elkeen het sy eie 
blydskap en verdriet, sy en haar eie 
behoeftes. Elkeen reageer op sy of 
haar eie manier teen die aanslae wat 
kom, want elkeen is net sy eieself. 


Ons gesprek met elkeen van hulle 
sal egter drie kenmerke moet hê: troos, 
bemoediging en selfs liefderyke ver- 
maning in die Bybelse sin van die 
word. 

(Word vervolg) 


HAAT 


'n beperking is van hulle wat mag 
klim op die berg van die HERE en mag 
staan op sy heilige plek. Van nature of 
van skeppingsweë behoort alles en 
almal nie sondermeer meer aan God 
nie. Daarom sê die duiwel volgens 
Lukas 4:6 aan die Here: ,Ek sal U al 
hierdie mag gee en hulle heerlikheid, 
want dit is aan my oorgegee...” Ons 
weet dat vanweë die sondeval die hele 
wêreld in die mag van die bose lê (1 
Joh. 5:19; Openb. 12:9). Die owerste 
of prins of koning of regeerder of god 
van hierdie wêreld, is die bose (Ma- 
lsagi. 2:11: Joh 12:31: 130: 16:11: 2 
Kor. 4:3-4; Gal. 4:3; Ef. 6:12). Omdat 
die sondeval op sy beurt weer nie die 
laaste saak is waarvan die Bybel spreek 
nie, maar die verlossing uit die sonde 


Dr. H. G. v.d. Vesthuizen 


ook aan die orde kom, spreek Openb. 
11:15: ,,Die koninkryke van die wêreld 
het die eiendom van ons Here geword 
en van sy Christus, en Hy sal as Ko- 
ning heers tot in alle ewigheid.” Omdat 
die feite anders is, kan daar dus nie 
sprake wees van 'n blinde liefde wat 
geen sonde raaksien en alles en almal 
maar net liefhet nie. Liefde moet be- 
perk en gekwalifiseerd wees. Almal 
wat in Christus glo, word gered vol- 
gens Joh. 3:16. Nie net die wêreld is 
dus ongekwalifiseerd ter sprake in 
hierdie teks nie maar die beperkende 
faktor is onmiddellik weer daarby. 
Weliswaar spreek 1 Kor. 13 veral 
vers 7 van die liefde wat alles bedek 
en verdra. Ook 1 Petrus 4:8 stel dat 
die liefde 'n menigte sondes sal bedek. 
Twee verskillende woord word in die 
Grieks gebruik in hierdie twee skrifture 
wat vertaal is met bedek. In hierdie 
verband is ook Jak. 5:20; 2 Tim. 2:24 
en Spr. 10:12 van betekenis. Hier gaan 
dit egter om die feit dat as jy iemand 
liefhet, jy nie sy sondes gaan uitlap om 
hom skade aan te doen nie. Wanneer 
plig en verantwoordelikheid teenoor 
God en juis die liefde teenoor daardie 
persoon dit egter verg dat sy sonde 
openbaar moet word, dan verbied die 
wese van die ware liefde dit nie. Bui- 
tendien word in 1 Kor. 13:7 gestel dat 
die liefde ook alles glo en alles hoop. 
Onder alles glo en hoop word stellig 
nie bedoel al die bygeloof, leuens, ens. 
nie. Omdat die liefde uiteindelik oorwin 
en bly tot in ewigheid relativeer dit sy 
vyand en oorspan (bedek) dit. Die 
kruisgebeure is nie die oorsien van 
sonde nie, maar eerder as om dit on- 


gestraf te laat bly, die straf aan Jesus 
Christus (nagmaalsformulier). Juis die 
kruisgebeure toon dat die liefde die 
sonde kon verduur en deurstaan. 

Daar moet onderskei word tussen 
die sondaar en die sonde, die dader en 
die daad. Dis wel nie net die sonde of 
daad wat sonde is nie. Die dader of 
sondaar is self ook die sondebok. Maar 
tog skemer daar 'n onderskeid deur 
tussen sonde en sondaar ten opsigte 
van die liefde. Die sondaar moet ons 
liefhê — nie ter wille van sy sonde nie 
maar tenspyte daarvan. Die dader moet 
ons bemin — nie ter wille van sy daad 
nie, maar ten spyte daarvan. Die sonde 
en sonde-daad moet ons haat. Dit kan 
ons nie liefhê nie. God het die gereg- 
tigheid lief, maar die ongeregtigheid 
haat Hy (Hebr. 1:9). Maleêgi 2:16 stel 
dat God egskeiding haat. Selfs die 
kleed wat met sonde bevlek is, moet 
ons haat (Judas 23). Alhoewel die 
gemeente Éfese haar positiewe liefde 
vir die goeie verlaat het, het sy anders 
as Pergamus en Thiatire nie haar ne- 
gatiewe liefde verlaat nie. Éfese haat 
die werke van die Nikolaiete — God 
ook (Openb. 2). 

Die werke van die sonde moet ons 
haat — terrorisme, kommunisme, lui- 
heid, diefstal, ens. Tog moet ons die 
mens kommunis, terroris, swarte, dief, 
ens. liefhê. Ons moet vir diegene, nie 
vir hulle dade nie, bid. Ons moet die 
bekeringsboodskap aan hulle verkon- 
dic. As ons maar in die kerstenings- 
werk hierdie onderskeid kan onthou, 
dan sal ons nie ons optrede laat bepaal 
deur die goeie of slegte eienskappe, 
historiese dade of potensiële vermoëns 
van nasies of mense nie. Die liefde tot 
God en medemens moet ons oriënteer. 
Ook in so baie verbrokkelende huwe- 
like sou dit goed wees om te onder- 
skei tussen my vrou of man se ver- 
werplike maniere en haar of homself 
as mens. Al hou 'n mens nie van ie- 
mand se dade, woorde of standpunte 
nie, moet jy homself nog liefhê — hoe 
anders sal hy immers tot ander insig 
kom! Met hierdie uitgangspunt kan jy 
die vriendskap verkry met politieke 
teenstanders en private vyande, omdat 
jou liefde tot daardie mens dit kan 
verdra. 

Die Christelike liefde is gerig tot alle 
mense van alle volkere, stamme, tale 
en nasies (Mattheus 28:19; Hand. 1:8; 
Openb. 21:24). Maar die Christelike 
liefde omvat nie alle dade, werke, ge- 
dagtes, planne en sisteme nie. Daarom 
moet ons onderskei tussen dade en 

LESERS SKRYF 


Twee briewe oor die nuwe Gesange boek 


Ons het weer twee briewe oor dieselfde onderwerp ontvang en met dieselfde 
strekking as briewe wat ons vroeër ontvang en geplaas het. Omdat hierdie twee 
briewe geen nuwe lig of nuwe gesigspunte na vore bring nie, maar dieselfde 
besware teen die opneem van Hallelujaliedere het, ag ons dit, om ruimte te spaar 
nie nodig om te plaas nie. 

Redakteur 





Weer 'n brief met party-politieke strekking 

Ons het tevore al bekend gemaak dat briewe met 'n party-politieke strekking 
nie tuishoort in ons kerkblad nie. Die lede van die Hervormde Kerk behoort aan 
verskillende politieke partye, maar kerklik is hulle almal tuis onder een kerklike 
dak en ons wil geen aanstoot aan een van hulle gee nie. In die jongste brief wat 
ons uit Vaalwater ontvang het betrek die skrywer Artikel II van ons Kerkwet op 
die party-politieke vlak. Maar die artikel staan nie in die Kerkwet met die oog op 
hierdie vlak in die volkslewe nie. Dit laat ons aan die politieke organisasies oor. 
Dit lê op hulle vlak. Artikel II egter is bestem deur die Algemene Vergadering om 
orde in die kerklike lewe daar te stel. Dit moet nie as 'n kerklike dogma beskou 
word nie, want dit is dit nie en so is dit ook nie bedoel nie. Dit is ook nie een 
van die punte in die program van beginsels van 'n bepaalde party-politieke organi- 
sasie nie. Inteendeel. Die kerk gryp terug na die praktiese ervaring van die verlede 
en met sy kennis van die probleme wat vermenging tussen wit en swart skep, 
keur hy dit af en stig volkskerke vir elke aparte volksgroep in die oortuiging dat 
onderskeie volke en kerke nie in stryd met die Heilige Skrif is nie, maar dat die 
opdrag: ,,Maak dissipels van al die nasies” op dié wyse die beste tot sy reg kom, 
en verder ook met die oortuiging dat die eenheid in Christus daardeur nie verbreek 
word nie. Eiesoortige kerke of volke beteken dan ook geensins dat sommige 
minderwaardig is nie, maar dat elkeen vir sy eie volks- en kerkverband gelyk- 


waardige betekenis het. 


Die verskillende kontakpunte wat in die daaglikse samelewing tussen die 
onderskeie volksgroepe bestaan, moet, soos enige kontak van die gelowige in sy 
daaglikse lewe, van so 'n aard wees dat dit voor God kan bestaan. 


Redakteur 





ONS MOET OOK 
HAAT 

dade. Ons is nie die ewige Regter om 
nou al te onderskei tussen mens en 
mens nie. Tog moet ons onderskei 
tussen daad en daad dit waar dit op 
aankom (Filip 1:10). 

Om te onderskei tussen dade en 
dade is en sal 'n al moeisamer funksie 
word van die Christen. Vermeerdering 
van kennis, bring mee die vervlakking 
van voorheen algemeen geldende nor- 
me. Die kennis van die waarheid (11 
Tim. 3:7) word verswelg en verstik 
onder die magdom van kennisfasette. 
Teen hierdie agtergrond sou jy saam 
met Pilatus kon vra: Wat is waarheid? 


Tog moet ons onderskei — want die 
een daad of saak moet ons liefhê en 
bevorder, die ander moet ons haat en 
probeer vernietig. 


Die wyse waarop ons moet onder- 
skei, skep ook probleme. 


Baie mense sê: ek behoort aan alles, 
ek doen alles en ervaar alles want Sa- 
lomo het gesê: beproef alles en hou 
die goeie! Dit is natuurlik Paulus wat 
in 1 Thess. 5:21 'n derglike uitspraak 
maak. Maar dis merkwaardig dat Pau- 
lus hier die teenoorgestelde sê as wat 
mense Salomo in die mond wil lê! Daar 


is ook 'n diepliggende ooreenkoms 
tussen wat Paulus in 1 Tess. 5:21 en 
Filip 1:10 sê. 

Die woord vir onderskei (Filip 1:10) 
en beproef (1 Thess. 5:21) is dieselfde. 
Dit beteken nie om ervaring op te doen 
nie, maar te sorteer. Eva en Adam het 
die sogenaamde proefgebod oortree 
deur ervarend te wou onderskei tussen 
goed en kwaad. Hulle moes egter vol- 
gens Gods Woord sorteer wat om te 
doen en wat om te laat. Die sorteer- 
masjien lê dus nie in ons ervaring van 
dinge nie, maar in Gods Woord. In 1 
Joh. 4:1 word dieselfde woord vir be- 
proef gebruik ten opsigte van geeste 
as in Filip 1:10 en 1 Thess. B221. Dit 
beteken tog nie dat die proefmasjien 
in my ervaring Iê sodat ek eers van 
die duiwel besete en van elke gees 
besete moet wees vêr ek dit kan 
afwys nie! Met Gods Woord moet ons 
alle dinge wat na ons toe aankom op 
ons weg, sorteer. Die kaf moet ons 
laat wegwaai sonder om dit in ons 
ervaringsak op te vang. Die korrels wat 
ons kan behou, dié moet ons opvang 
en deel van ons ervaring maak omdat 
dit deurgedra kan word deur ons le- 
wens heen na die ewigheid toe. 


Dit is die dinge waar dit op aankom. 
Hierdie dinge moet ons liefhê. Die 
ander dinge moet ons haat. 

VERANTWOORDE- 
AMPSBEDIENING 


Waarde Heer, 


In die ,,Die Hervormer” van Januarie 
1976 verskyn 'n preek van prof. J. P. 
Oberholzer, die voorsitter van die Al- 
gemene Kerkvergadering. In hierdie 
treffende verkondiging maak prof. 
Oberholzer as voorsitter Belangrike 
uitsprake wat ongetwyfeld nie daar- 
gelaat kan word nie. Ek vertrou dat dit 
ook sy uitgangspunt was dat die saak 
onmiddellik 'n verdere ontplooiing sal 
hê tot suiwering en heil van ons kerk. 
En daarom het ek waardering vir die 
feit dat hy die saak tydens so 'n ge- 
paste geleentheid aangeroer het en dat 
u redaksie die preek gepubliseer het. 
Prof. Oberholzer sê onder andere: 


Net soos kerk en evangelie 
misbruik en verdraai is toe dit 
deel gemaak is van die linkse so- 
siaal-politieke program van mense 
wat Christus en sy koninkryk ver- 
loën, so word dit misbruik en 
verdraai waar die onderskeid tus- 
sen kerk en volk verval en geloof 
geidentifiseer word met nasiona- 
lisme, of erger nog, met die ge- 
oogklapte vooroordele en haat 
van 'n groep. Dan word die Skrif 
selektief gebruik en ontaard die 
prediking in selfregverdiging of in 
'n negatiewe stellingname teen 
talle dinge. Teen baie, maar nie 
vir Christus nie; teen talle geeste, 
maar self sonder die Heilige Gees. 
Dit bring 'n valse gerustheid en 
skep 'n selftevredenheid wat 'n 
kanker word in die liggaam van 
die kerk, en dit bring 'n evangelie 
voort wat na die mens is en nie 
uit God kom nie.” 

Hier word gewys op 'n baie groot 
gevaar in én vir ons kerk. Die vermel- 
ding van ,,'n kanker in die liggaam van 
die Kerk” is sekerlik 'n saak waaroor 
ons nie ligtelik heen kan lees nie. Dit 
is duidelik dat hierdie verterende ge- 
vaar in ons kerk voorkom, anders sou 
die voorsitter seker nie so pertinent en 
so direk die saak na vore gebring het 
nie. Dit is ook duidelik dat hy die saak 
ook nie om dowe neute na vore ge- 
bring het nie. Dat hierdie hele aange- 
leentheid na vore gebring is met die 
doel tot verdere ontplooiing en ontra- 
feling wat tot heil van ons kerk moet 
strek, hoef nie eens tussen die reëls 
gelees te word nie. En daarom wil ek 
ook aansluit by die voorsitter en be- 
pleit dat daar indringend op hierdie 
saak ingegaan sal word. Ons mag seker 
nie toelaat dat so 'n verterende kanker 
in ons kerk aangedui word en niemand 
doen iets daaraan nie. Ek twyfel ook 
dat die elemente wat hierdie kanker 

uitmaak hulle sal laat vermaan deur 'n 
enkele opmerking sonder dat hulle by 
die naam genoem word. 


Nou is dit duidelik dat hierdie kwaad 
nie net sommer in die lug rondsweef 
nie of dat hierdie kwaad maar net in 
die kerk in die algemeen op te merke 
is nie, maar wanneer 'n mens ook die 
voorsitter se vermanings tydens die 
afgelope tye in berekening bring, dan 
is dit duidelik dat dit hier gaan om 
mense in ons eie kerk, ja, om predi- 
kante en ander ampsdraers van ons 
kerk wat hierdie kwaad in ons kerk en 
onder ons kerk se ampsdraers en lid- 
mate propageer en bevorder. 


Nou is dit so dat wanneer ons hier- 
die kwaad doeltreffend wil bestry, ons 
die elemente van hierdie kwaad duide- 
lik by die naam moet noem, hulle uit- 
haal na vore en daadwerklik teen hulle 
moet optree. Dit hoef nie moeilik te 
wees nie want daar word spesifiek na 
hulle prediking verwys. Hierdie mense 
is dus so gedryf deur hulle valse mo- 
tiewe dat hulle die kansel openlik ge- 
bruik vir hulle saak. En nou is dit so 
dat hulle hulself daardeur reeds by die 
voorsitter kenbaar gemaak het. 


Omdat ek moet aanneem dat prof. 
Oberholzer, as voorsitter van die Alge- 
mene Kerkvergadering duidelik en 
Spesifieke persone, uitsprake en ge- 
dagtes voor oë gehad het toe hy hier- 
die saak gestel het, wil ek graag die 
bal aan die rol sit deur die volgende 


. vrae te stel: 


1. Wie is die predikante en amps- 
draers wat die onderskeid tussen 
kerk en volk laat verval? 

2. Wie is die predikante of amps- 
draers wat geloof met nasiona- 
lisme identifiseer en selfs so ver 
gaan om geloof te identifiseer met 
die ge-oogklapte vooroordele en 
haat van 'n groep? 

3. Waar en wanneer is derglike gru- 
wels voorgedra op die kansels van 
ons Hervormde Kerk? 

4. Watter predikante van ons kerk, 
wie is hulle spesifiek, wat die pre- 
diking van Godswoord laat ont- 
aard in selfregverdiging en in die 
negatiewe stellingname teen talle 
dinge behalwe vir Christus en 
Sonder die Heilige Gees? 

5. Waar gebeur dit in ons kerk dat 
predikante 'n evangelie verkondig 
wat so na die mens is en nie uit 
God nie? 


Dit is tog baie noodsaaklik dat ons 
hierdie saak onmiddellik ons aandag 
moet gee. Veral vir die ouderlinge van 
ons kerk wat geroepe is om te waak 
dat die evangelie suiwer verkondig 
sal word, wat moet waak dat daar nie 
wolwe onder die kudde van Christus 
inkom nie moet hierdie inligting ver- 
strek word. Veral verontrustend is die 
stelling van prof. Oberholzer dat daar 


reeds 'n groep mense of predikante 
of ander ampsdraers in ons kerk is wat 
met ge-oogklapte vooroordele en wrok- 
kende haat in hulle harte rondloop. Wie 
is hierdie groep, waar word hulle aan- 
getref, wat is hulle verdere kenmerke 
en hoekom is hulle tot nou toe nog nie 
deur die toesighoudende vergaderings 
van ons kerk tot orde en verantwoor- 
ding geroep nie? 

Ek dink dat die algemene priester- 
skap van die gelowige ons elkeen in 
die kerk dwing om van prof. Ober- 
holzer te vra dat hy vir ons presies, 
duidelik met woord en kapittel sal aan- 
toon waarna hy verwys sodat ons soos 
één man ons kerk kan beskerm teen 
hierdie kanker in die liggaam van die 
kerk. Ons moet hierdie mense, wat 
onder die masker van medegelowiges 
in ons kerk skuilhou en ons kerk na 
die afgrond wil voer, nou duidelik 
identifiseer, tot orde en verantwoor- 
ding roep en daarna met 'n wakende 
oog oor hulle toesig hou. Of is hierdie 
mense nie tugbaar nie? Die liefde vir 
ons kerk dwing ons om daadwerklik 
op te tree maar daadwerklike optrede 
is alleen moontlik as prof. Oberholzer 
se weloorwoë, gewaardeerde en 
hoogsverantwoordelike verwysings na- 
der gespesifiseer kan word. 


Terwyl hierdie saak by implikasie 
vanweë die ,,Die Hervormer” onder 
die aandag van die lidmate van die 
kerk gekom het en elkeen van ons 
wat oë het om te sien en ore het om 
te hoor daarmee tot optrede geroep 
voel, is ek daarvan oortuig dat prof. 
Oberholzer bereid sal wees om in die 
,Die Hervormer” hierdie nadere be- 
sonderhede te verstrek. As prof. Ober- 
holzer daartoe bereid sal wees, dan 
kan 66k ons ander ons deel bydra om 
hierdie kanker in die liggaam van die 
kerk so gou as moontlik te verwyder. 


By voorbaat dank vir die plasing 
van my brief. 
Die uwe, 
Ds. P. J. van der Merwe, 
Posbus 41, 


Swartwater. 
0622. 





(Ek neem graag die geleentheid my 
deur die redaksie gegun, te baat om 
enkele opmerkings oor bostaande 
skrywe te maak. Vanselfsprekend sal 
ek nie ingaan op die vrae wat ds. van 
der Merwe stel nie, omdat daarmee die 
doel en aard van die prediking mis- 
gekyk sou wees. Die stukkie prediking 
was 'n oproep tot verantwoordelike 
ampsbediening en nugtere gehoorsaam- 
heid aan die Woord van God, nie net 
deur sommige predikante van die kerk 
nie, maar almal, myself ingesluit. In- 
dien dit vir ds. van der Merwe, en 
saam met hom alle predikante van die 
kerk, gebring het tot ernstige nadenke 


en hernude toewyding aan ons ge- 
meenskaplike en hoë roeping, is ek 
daarvoor dankbaar. Ek meen dat die 
gevaar van misbruik van kerk en evan- 
gelie altyd dreig, ook in ons eie situa- 
sie, en bid dat ons almal saam daarteen 
sal waak, eerstens deur eerlike self- 
ondersoek, maar ook deur wedersydse 
vermaning. 
J. P. Oberholzer) 


BEGRAFNISREDES 


Geagte Redakteur 


Vanmiddag het ek, soos dit die ge- 
woonte is op 'n Sondagmiddag, ,,Die 
Hervormer” opgeneem om te lees. Dit 
was met weemoed dat ek die begraf- 
nisrede van wyle ds. A. Ras gelees 
het, ook die besonderhede van sy werk 
in die kerk en die mooi foto's daarby. 

Nou is dit so dat ons kerk die af- 
gelope twee jaar nege predikante deur 
die dood verloor het. Graag wil ek u 
bedank dat u soveel van hulle se be- 
grafnisredes gepubliseer het, sodat dit 
beskikbaar kon wees vir diegene wat 
belangstel en weens afstande nie die 
begrafnisse kon bywoon nie. 

As gemeente van Alberton, moes 
ons self ook onlangs 'n herder aan die 
dood afstaan. Toe eers kon ons werk- 
lik simpatie hê met die ander ge- 
meentes. Dis voorwaar nie 'n maklike 
ding vir 'n gemeente nie — veral ge- 
sien in die lig van die feit dat daar 
groot liefde en deernis was vir die 
leraar. 

Verder is dit opvallend dat daar tel- 
kens briefskrywers is wat hulle misnoë 
te kenne gee oor die nuwe sangbundel. 
Dis nou maar eenmaal 'n feit dat ons 
ou volkie eers lekker raas en baklei 
voordat hulle 'n nuwe ding aanvaar. 
As 'n mens se gesindheid teenoor die 
hoogste gesag in jou kerk, reg is, be- 
hoort jy die nodige vertroue in hulle 
te hê en te weet dat hulle niks sal 
doen om die kerk en die godsdiens 
skade te berokken nie. 

Ek wil die stelling maak dat die 
meeste ontevredenheid spruit uit on- 
kunde. Daarom het ons N.H.S.V.-tak 
onlangs vir dr. D. J. C. van Wyk, van 
die Raad vir Kerkmusiek uitgenooi om 
ons te kom toespreek oor die aange- 
leentheid. Dit was baie insiggewend en 
leersaam. Niemand is ontevrede nie 
en dr. van Wyk het dié aand selfs vir 
ons een van die Psalms laat sing. Ons 
orreliste was byderhand en dit het heel 
goed gegaan. 

Hierdie nuwe sangbundel is 'n vol- 
donge feit. Kom ons aanvaar dit dus 
ook met dankbaarheid as komende uit 
die hand van God. 


Die uwe 
Mev. M. Grobler 
Voorsitster N.H.S.V. Alberton 

Dr. (Collin se 
Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 
NARE HOOFPYNE 
GALAANVALLE 
BITTER MOND 
HARDLYWIGHEID 


VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel— 


Dr. (Gollin se Gal- 
en Lewerpille 


Prys 35c & 65c van alle Aptekerg 
of van 


G. FOURIE 


Posbus 762, Pietermaritzburg 


JOSEPH AND HIS 
AMAZING 
TECHNICOLOUR DREAMCOAT 


,Joseph and His Amazing Techni- 
colour Dreamcoat” is Andrew Lloyd 
Webber en Tim Rice se treffer pop- 
vrolikheid oor die witbroodjieseuntjie 
Josef, sy elf broers en sy veelkleurige 
mantel (Hoofstad — 21/8/74). Hierdie 
musiekblyspel wat op die Bybelse ver- 
haal van Josef, die lieflingseun van 
Jakob, gebasseer is, word tans op- 
gevoer deur die Transvaalse Raad vir 
die Uitvoerende Kunste (TRUK) met 
Bruce Millar van Godspell-faam, in die 
rol van Josef .(Oggendblad — 38/9/74). 
Die opvoering is deur dieselfde mense 
geskryf wat Jesus (Christ Superstar 
geskep het terwyl groot vrolikheid in 
die stuk voorkom. Die Farao van Egipte 
hou bv. sy lyf Elvis, vuurwarm musiek 
gelewer deur 'n ,,rock"-orkes terwyl 


L. P. CELLIERS 


Josef as eerste minister van Egipte 
met 'n lang, slap, goue Rolls op die 
verhoog sy pa en broers kom ontmoet 
(Rapport — 20/10/74). 


Josef is dus die verhaal in pop-me- 
dium van Jakob se verstote skaapwag- 
terseun wat op 'n bannelingstog na 
Egipte gestuur word. Hier word hy as 
slaaf verkoop en moet hy Farao se 
nagmerries uitlê. Josef se pragtige en 
ryk versierde kleed (,amazing techni- 
colour dreamcoat”) wat hy van sy 
vader ontvang het, is die rede waarom 
sy broers van hom ontslae wil raak 
(Vaderland — 23/10/74). Hierdie op- 
voering geskied volgens 'n bekende 
Pretoriase middagkoerant ,,op Spits- 
vondige en kunstige wyse in heden- 
daagse taalgebruik met die nodige 
inspirasie van die popmusiek-idioom; 
bied dit aan met kitare, tromme, orkes 
en jong stemme wat weet waaroor dit 
alles gaan omdat hulle in 'n wêreld 
van musiek groot geword het, en die 
resultaat is Truk-toneel se jolige pop- 
opvoering ,,Joseph and His Amazing 
Technicolour Dreamcoat” (Hoofstad 
— 11/11/74; onderstreping my eie). 


Die stuk is eintlik in opdrag van 
Alen Doggett, die hoof van die musiek- 
departement aan die ,,Colet Court 
School” in Londen geskryf en in hier- 
die poging was soos reeds gesê Tim 
Rice die liriekskrywer met Andrew 
Lloyd Webber as komponis. Genoemde 
twee persone was ook verantwoorde- 
lik vir die ontstaan van die ,,rock" 
opera ,Jesus Christ Superstar'” (Foto- 
Rapport — 27/10/74). 

'n Bekende middagkoerant het onder 
andere die volgende oor hierdie stuk 
te sê gehad: ,,Rockmusiekstukke is 
deesdae die mode en een van die 
gewildste bronne vir die soort van 
aanbieding is die Bybel. Truk pak hul 
eerste popmusiekstuk aan wanneer 
hulle volgende maand die verhaal van 
Josef op die planke bring. Dit is 
,Joseph and His Amazing Technicolour 
Dreamcoat” waarin Farao 'n Elvis-tipe 
koning van Egipte is. Oorsee het die 
stuk baie sukses geniet, maar is mis- 
kien nie so sensasioneel soos sy voor- 
gangers ,,Godspell” en ,Jesus Christ 
Superstar” nie. Miskien omdat Joseph 
die Ou Testament as bron het.” (Vader- 
land — 29/10/74). 


'n Engelstalige Sondagkoerant het 
die volgende verklaring oor hierdie 
aanbieding gemaak. ,As with “Jesus 
Christ Superstar' “Joseph” is a modern 
interpretation of a Bible story, humour- 
ous but respectful, ingenious and 
entertaining” (Sunday Express — 
3/11/74). Ook die bekende kunsresent 
nl. Johan Liebenberg is vol lof vir die 
aanbieding. Volgens hom is ,,Joseph"” 
vir alle ouderdomsgroepe bedoel ,,maar 
sal veral in die kraal van die jong- 
mense val aangesien die musiekitems 
meestal pop-deuntjies is”. Hy sluit sy 
resensie dan ook af met die woorde 
,Daar is tans geen beter vermaak in 
die stad nie.” (Die Vaderland — 
22/ 11/74.) 


Verder verklaar Rapport dat ,,die 
gehoor is tot uitspattigheid aangesteek 
deur die musiek en sang” (aldus 'n 
advertensie van Truk in Hoofstad — 
10/1/75). 


Dit is dus duidelik dat die doel en 
oogmerke van ,,Joseph and His 
Amazing Technicolour Dreamcoat” nie 
die verkondiging van Bybelse waar- 
hede is nie, maar wel om vermaak aan 
mense en dan veral jongmense te ver- 
skaf. Hierdeur word alle piëteit en 
waardigheid wat ten opsigte van die 
Bybel moet bestaan, afgebreek ten 
einde de ligsinnige jeug nog verder van 
die ware Christelike godsdiens weg te 
drywe. Trouens deur die opvoering en 
vertoning van hierdie stukke word ge- 
poog om die Bybel by die hedendaagse 
mense aan te pas in plaas daarvan dat 
die mens hom by die Bybel aanpas. 
Om te beweer dat sodanige opvoerings 
in die idioom van die moderne tyd die 
jeug nader aan Christus en sy kerk sal 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R2,00 per jaar. 





Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3,00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 
Die Advertensiebestuurder, 
DIE HERVORMER, 
Posbus 18061 — Hercules. 


Advertensies moet aan die advertensie- 
bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
ekstra vir die maak van drukkersblok. 


Elkeen wat lewe en in my glo, 
sal nooit sterwe tot in ewigheid 
nie. 

— Joh. 11:26 


Amptelike Berigte 
BEROEPE PREDIKANTE 


Aangeneem 
Prop. J. J. G. Breedt na Hendrina. 


Ds. J. H. Steenekamp van Johannes- 
burg-Middestad na Rustenburg-Kloof. 


Bedank 


Ds. J. H. Brandt van Glencoe na Van- 
derbijlpark-Suid. 

Ds. W. J. Steyn van Turffontein na 
Newlands. 


Ds. J. N. Wolmarans van Brixton na 
Benoni. 


Ds. P. J. v.d. Merwe van Koedoesrand 
na Krugersdorp-Wes. 


Ds. L. A. Pretorius van Wonderboom- 
poort na Witpoortjie. 


Prop. J. J. G. Breedt na Greylingstad/ 
Villiers. 


Ds. C. J. Botha van Vanderbijlpark na 
Ontdekkers. 


Ds. W. G. Habig van Eikenhof na Pre- 
toria-Suid/Fonteinedal. 


Ds. C. J. A. Simpson van Durban-Suid 
na Kroonstad. 


RINGSVERGADERINGS 


Volgens Bepaling 9.3 word die vol- 
gende ringsvergaderings bekendgestel. 
Ring van Pretoria-Opening, 1 Maart 
1976 kerk van gemeente Pretoria en 
voortgesit 15-17 Maart ds. A. J. Bege- 
mannsaal. 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hcop het nie. Ons dank God vir wat 
hulle deur sy genade beteken het. 


VAN STADEN, Jacobus, Frederick. — 
Na tien jaar van eensame verlange dink 
ons nog met liefdevolle herinnering 
aan my dierbare eggenoot, ons vader 
en grootvader wat so skielik van ons 
geskei is deur die dood op die 23ste 
Februarie 1966. 

Ook dink ons aan ons moeder Mag- 
dalena Stefiena Norval wat ons vooruit 
gegaan het op die 9de Januarie 1957. 

Hulle wat vir ons dierbaar was sal 
ons nooit vergeet nie, maar dit was 
God's wil dat hulle ons moes verlaat. 

Verlangende eggenote, kinders 
en kleinkinders. 
Fiena van Staden 
Floridameer. 


Aan al die vriende, familie en geloofs- 


genote wat ons so vriendelik bygestaan 


het in die ontwrigtende tyd van siekte 


en sterwe, ons hartlike dank. 


Of dit by wyse van besoeke was, of 


blomme of gebede of 'n stille handdruk, 


ons het dit opreg waardeer. 


ABRAHAM RAS 


24 Januarie 1905-15 Oktober 1975 


MEV. MARIE RAS, 
KINDERS EN KLEINKINDERS. 

Gerechtigheid uit het geloof... 

deur ds. Joh. Francke 

Uitgeverij De Vuurbaak, Groningen, 
1975 

144 bladsye: Prys nie aangegee 


Wie oor die Romeinebrief skryf, be- 
vind hom onmiddellik nie alleen tussen 
`n groot getal eksegete sedert die dae 
van Luther nie, maar veral ook onder 
die dogmatici. Hy sal twee rye spore 
in aanmerking moet neem. Nou het 'n 
dominee gekom om vir die dominees, 
in die nood van die weeklikse prediking 
en kategese, iets bruikbaars in die 
hand te stop. Op die boekrakke van 
die predikante ontbreek kommentare 
aan die Romeine nie. Wie hierdie werk 
aankoop, sal daarmee nie koop wat hy 
reeds het nie. Die skrywer het op kun- 
dige wyse 'n bruikbare benadering 
vanuit die behoudende Gereformeerde 
teologie aangebied, bruikbaar vir beide 
prediker en kategeet. Hy het die sen- 
trale gedagtes van die Romeinebrief 
sistematies ontvou, veral rondom die 
sentrale begrip van die regverdiging 
van die sondaar deur die geloof. Die 
kernwoorde of hoofgedagtes na elke 
perikoop is teologies netjies toegelig. 
Bybelse begrippe soos sonde, genade, 
verlossing, bekering ensovoorts, enso- 
voort word van hoofstuk tot hoofstuk 
kortliks weergegee. 'n Mens kan na- 
tuurlik nie orals saamstem nie, byvoor- 
beeld dat die skrywer nie veel wil weet 
van die teologie van die apostolaat 
nie. Hy wil die apostolaat meer beperk 
tot die heilshistoriese en kerkhistoriese 
tyd van die apostels. Het die skrywer 
waarlik een van die essensiële en we- 
senlike trekke in die teologie van onder 
andere Van Ruler misgelees, wanneer 
hy hom vir sy standpunt enkel op die 
Christelijke Encijclopedie”, met ander 
woorde op 'n enkele artikel beroep? 

Ons in Suid-Afrika is dankbaar dat 
daar nog sulke geluide soos hierdie 
boek uit die Nederlandse teologiese 
wêreld gehoor word. Dit gee ons weer 
hoop dat die roekelose horisontalis- 
tiese politieke teologie, dié van die 
Rewolusie en sy tweelingboetie, dié 
van die ,,Social Gospel”, nie die By- 
belse teologie, soos deur die Reforma- 
tore beoefen, totaal en al van die tafel 
afgevee het nie. 

P.J.T.K. 


Onthuis 


deur Salomi Louw 
Perskoruitgewery, Johannesburg 
Prys R5,35 (1975) 


My vrou en ek het rustig op 'n Son- 
dagmiddag terwyl ons met vakansie 
in Stellenbosch was, hierdie digbundel 

van Salomi Louw ter hand en hopelik 
ook ter harte geneem. Ons sou na elke 
gedig moes neerskryf: ,,Dink 'n bie- 
tjie!” Dit is nie vir ons buitestaanders 
moontlik om altyd presies te weet 
watter gedagtes agter die woorde van 
hierdie voortreflike woordkunstenares 
lê nie. Jy moet eers 'n bietjie dink! Sy 
is geen leë blik wat met haar woord- 
krag groot lawaai maak nie. So nou 
en dan kan mens selfs skrik vir haar 
ongekunsteldheid. Sy sê wat haar hart 
wil sê: treffend, raaksekuur. Sy is 'n 
filosoof op haar eie. Die gewone ,,man 
op straat”, hulle wat soos ons maar 
skoenmaker is wat ons by ons lees 
moet bepaal, hulle moet lees... en 
dink! Die woordbouers van ons taal- 
vir hulle sê ons: koop (en geniet)! 


P.J.T.K. en C.M.K. 
te dik 


Skiet wortel en groei 

deur Anna Minnaar-Vos 

Uitgegee deur H.A.U.M., Paul Kruger- 
straat 840, Pretoria 

Prys R4,50 


In die jaar van die vrou dra die 
skryfster die boek aan die vroue van 
Suid-Afrika op. 

Die lewens- en heldedade van vyf 
setlaarsvroue te wete Elizabeth Salt, 
Jane Hoole, Mary lles, Jane Ayliff en 
Ann Shaw word boeiend teen die kor- 
rekte historiese agtergrond aangebied. 
Aandag word gegee aan die toestande 
in Engeland as rede vir hul koms na 
Suid-Afrika, hul aankoms en probleme 
en die toestand aan die oos-grens van 
die Kaap — aangebied teen die agter- 
grond van 'n lewendige verhaal. 

Die boek bied aangename leesstof 
en is 'n aanwins vir die liefhebber van 
die geskiedenis en in besonder vir die 
onderwyser in die vak. Van die verhale 
is voorgeskryf vir die primêre skool 
en daarom is die werk ook 'n moet vir 
elke biblioteek ter wille van integrering, 
die gee van opdragte aan leerlinge en 
om liefde vir die vaderlandse geskie- 
denis by die leerlinge te kweek. 

Die skryfstyl is vloeiend en boeiend 
en lees maklik — geskik vir oud en 
jonk. 

N.D. 


Radiopraatjies oor historiese bome 
met vyftig foto's 


Die S.A.U.K. het aan die skrywer 
van die praatjies toestemming gegee 
om dit in boekvorm te laat verskyn 
met vyftig foto's en byskrifte. 

Die boek moet by onderstaande 
adres voor 30 Maart 1976 bestel word. 

Om administratiewe werk en onkoste 
uit te skakel, sal dit waardeer word as 
die geld saamgestuur word, as dit 
moontlik sal wees. 


Die prys is R1 (een rand) per ek- 
semplaar. Drukkoste is meer as dit! 


Ondergetekende ontvang nie 'n sent 
uit die verkope nie. Dit word in belang 
van die Vaderlandse Geskiedenis en 
Bome gedoen. 


Die boeke sal gedurende Mei en 
Junie 1976 vanaf die Drukkery volgens 
die bestellings tot op 30 Maart ver- 
send word. 


Bestel by: 
Radioboomboek, 
P/a dr. J. J. van Tonder, 
Beginstraat 5, 
Krugersdorp-Noord. 1740. 





JOSEPH AND HIS 
AMAZING 
DREAMCOAT 


C] Van bladsy 30 


bring, is 'n opsetlike ondermyning van 
die waarhede soos duidelik uit die 
Heilige Skrif na vore tree. 


Benewens die Skriftuurlike besware 
wat teen die moderne popopvoerings 
van Bybelse-gebeure ingebring kan 
word, is dit interessant om daarop te 
let dat ekonomiese oorwegings blyk- 
baar ook 'n rol in hierdie opvoerings 
speel. Kaartjies word teen 'n hoër 
koste as die van heersende bioskoop- 
vertonings en ander soortgelyke ver- 
maaklikhede verkoop, terwyl ek nog 
nêrens gelees het dat hierdie opvoe- 
rings weens swak bywoning gestaak 
is nie. Wat Joseph spesifiek aanbetref, 
sê 'n Engelstalige Sondagkoerant die 
volgende: ,A smashero box-office hit, 
“Joseph' is pulling out of the Alexader 
at the height of its profit making.” 
(Sunday Express — 19/1/75.) Vgl. 
ook berig in Hoofstad van 5/12/74. 


Ten slotte wil ek die aandag vestig 
op 'n artikel wat in Die Perdeby van 
28/2/75 onder die opskrif ,,Pop-operas 
— Is dit sinvol?” verskyn het. Hierin 
word onder andere die volgende gesê: 
,Mense wat buite die kerk staan moe- 
nie wat aan die kerk behoort, neem, 
verdraai en die verdraaide as reg aan- 
bied nie. Dan word die aanbieding 
sinneloos en vervaag dit tot dekadente 
leegheid.” 


Ditgaan klopdisselboom metdie Kloppers. 

Gemoedsrus plus rente. 


Steeds die hoogste rente. 


Vaste deposito s: 

12 tot 23 maande ..' . ry Mao ai Kennisgewinadeposito's: 

Spesiale Spaarrekening: Koerse op aanvraag 

Onmiddellik opvraagbaar . . . 8% pj. 

